കുത്തകകള്‍ക്കുവേണ്ടി ജനങ്ങളെ ദ്രോഹിക്കുന്ന മുന്നണികളെ പരാജയപ്പെടുത്തുക. ജനസമര രാഷ്ട്രീയത്തെ ശക്തിപ്പെടുത്തുക. എസ്.യു.സി.ഐ (കമ്മ്യൂണിസ്റ്റ്) സ്ഥാനാര്‍ത്ഥികളെ വിജയിപ്പിക്കുക | SUCI COMMUNIST\nHome / Articles / കുത്തകകള്‍ക്കുവേണ്ടി ജനങ്ങളെ ദ്രോഹിക്കുന്ന മുന്നണികളെ പരാജയപ്പെടുത്തുക. ജനസമര രാഷ്ട്രീയത്തെ ശക്തിപ്പെടുത്തുക. എസ്.യു.സി.ഐ (കമ്മ്യൂണിസ്റ്റ്) സ്ഥാനാര്‍ത്ഥികളെ വിജയിപ്പിക്കുക\nകുത്തകകള്‍ക്കുവേണ്ടി ജനങ്ങളെ ദ്രോഹിക്കുന്ന മുന്നണികളെ പരാജയപ്പെടുത്തുക. ജനസമര രാഷ്ട്രീയത്തെ ശക്തിപ്പെടുത്തുക. എസ്.യു.സി.ഐ (കമ്മ്യൂണിസ്റ്റ്) സ്ഥാനാര്‍ത്ഥികളെ വിജയിപ്പിക്കുക\nPosted on April 7, 2021 in Articles, General, Highlights, Malayalam\n15 -ാമത് കേരളനിയമസഭയിലേയ്ക്കുള്ള തെരഞ്ഞെടുപ്പിനെ സംസ്ഥാനത്തെ ജനങ്ങൾ അഭിമുഖീകരിക്കുകയാണ്. ഭരണത്തുടർച്ചയ്ക്ക് എൽഡിഎഫും ഭരണം തിരികെ പിടിക്കാൻ യുഡിഎഫും കൊണ്ടുപിടിച്ച് ശ്രമിക്കുമ്പോൾ ബിജെപി മുന്നണി നില മെച്ചപ്പെടുത്തൽ ലക്ഷ്യം വയ്ക്കുന്നു. ഭരണത്തുടർച്ച, ഭരണമാറ്റം, പുതിയകേരളം, വികസനം തുടങ്ങി പതിവ് മുദ്രാവാക്യങ്ങളുമായി മുന്നണികൾ രംഗത്തുണ്ട്. മുദ്രാവാക്യങ്ങൾക്കും വാഗ്ദാനങ്ങൾക്കും തെരഞ്ഞെടുപ്പോളമേ ആയുസ്സൂള്ളൂ. വാഗ്ദാനങ്ങളിൽ വിശ്വസിച്ച് വോട്ടുചെയ്തവരെ അനന്തരം അപഹസിക്കുന്നതും പതിവ് കാഴ്ചതന്നെ.\nഎവ്വിധവും അധികാരത്തിലെത്തുക എന്ന താൽപര്യത്തെ മുൻനിർത്തി മൂന്ന് മുന്നണികളും ജാതി-മത-സാമുദായിക ശക്തികളെ കൂട്ടുപിടിച്ചും പ്രീണിപ്പിച്ചും വർഗ്ഗീയ ധ്രുവീകരണം നടത്തിയും സ്ഥാനമോഹികളെ കൂടെക്കൂട്ടിയും കരുക്കൾ നീക്കിക്കൊണ്ടേയിരിക്കുന്നു. അന്തഛിദ്രങ്ങളും കൂടുവിട്ട് കൂടുമാറ്റങ്ങളും അവസാനിക്കുന്നില്ല. കക്ഷിഭേദമെന്യെ നേതാക്കൾ സമുദായ നേതാക്കൻമാരുടെയും അതിസമ്പന്നരുടെയും അരമനകൾ കയറിയിറങ്ങുന്നു. രാമക്ഷേത്രവും ശബരിമലയുമാണ് മുന്നണികളുടെ പ്രധാന ചർച്ചാവിഷയങ്ങൾ. ജനങ്ങളുടെ നീറുന്ന പ്രശ്‌നങ്ങൾ തീർത്തും അവഗണിക്കപ്പെടുന്നു.\nരാഷ്ട്രീയ സാമൂഹ്യ രംഗത്തെ പതനം ജനാധിപത്യവിശ്വാസികളെ സംബന്ധിച്ചിടത്തോളം കനത്ത ആശങ്ക ഉണ്ടാക്കുന്നതാണ്. ബിജെപി നയിക്കുന്ന കേന്ദ്ര ഭരണം ഫാസിസ്റ്റ് അന്ധകാരംകൊണ്ട് രാജ്യത്തെ മൂടാൻ ശ്രമിക്കുന്നു. കണക്കറ്റ പണവും ബലിഷ്ഠമായ അധികാരവും ഉപയോഗപ്പെടുത്തി അവർ ഈ രാജ്യത്തിന്റെ ജനാധിപത്യ മനസ്സാക്ഷിയെ നിശബ്ദമാക്കാൻ പണിപ്പെടുകയാണ്. ഇതിനെ ചെറുക്കുമെന്ന് പ്രതീക്ഷിക്കപ്പെട്ടിരുന്ന ഇടതു പ്രസ്ഥാനങ്ങൾ ഈ അധികാരഘടനയുടെ അവിഭാജ്യഭാഗമായി മാറിക്കൊണ്ട് അപചയത്തിന്റെ വേഗതയേറ്റുന്ന നടപടികളുമായി മുന്നോട്ടുപോകുന്നു. രാഷ്ട്രീയ-സാമൂഹ്യ സാഹചര്യത്തിന്റെ ഭയാനകമായ ഈ പതനത്തെ തടയാനുള്ള ജനാധിപത്യ പ്രതിപ്രവാ ഹത്തെ ശക്തിപ്പെടുത്താൻ തെരഞ്ഞെടുപ്പ് പ്രവർത്തനങ്ങളും വിധിയെഴുത്തും വിനിയോഗിക്കുക എന്നതാണ് ജനങ്ങളുടെ മുമ്പിലെ രാഷ്ട്രീയ കടമ.\nഭരണചേരിയും സമരചേരിയും തമ്മിലാണ് മത്സരം.\nതെരഞ്ഞെടുപ്പ് രംഗത്ത് യഥാർത്ഥത്തിൽ രണ്ടു ചേരികളേയുള്ളൂ. നേർക്കുനേരെനിന്ന് മൽസരിക്കുന്നുവെന്ന പ്രതീതി സൃഷ്ടിക്കുന്ന മുഖ്യധാരാ കക്ഷികൾ പ്രതിനിധാനം ചെയ്യുന്ന ഭരണചേരി. രാജ്യത്ത് നിലനിൽക്കുന്ന മുതലാളിത്ത സാമ്പത്തിക വ്യവസ്ഥയുടെ പ്രതിനിധികളുടെ ക്യാമ്പാണത്. അവർ പരസ്പരം നടത്തുന്ന ആക്രോ ശവും മൽസരവും വെറും നാടകമാണ്. ഇവരിൽ ആരു തന്നെ വിജയിച്ചുവന്നാലും നിലവിലുള്ള വ്യവസ്ഥയ്ക്ക് ഒരു പോറൽപോലും ഉണ്ടാകില്ല. ഭരണപക്ഷവും പ്രതിപക്ഷവും ചേർന്ന് നിലവിലുള്ള സാമ്പത്തികഘടനയെയും അതിന്റെ നയങ്ങളെയും ദൃഢമായി സംരക്ഷിക്കും. കോൺഗ്രസ്സും ബിജെപിയും സിപിഐ(എം)ഉം മുസ്ലീംലീഗും സിപിഐയും കേരളാ കോൺഗ്രസ്സും എല്ലാം ഈ ഭരണചേരിയിലെ വിശ്വസ്ത അംഗങ്ങളാണ്. തെരഞ്ഞെടുപ്പ്, ഭരണത്തിന്റെ ഊഴം തീരുമാനിക്കാനുള്ള മത്സരംമാത്രമാണ്. അതിൽ ജനതാൽപ്പര്യത്തിന്റെ കണികപോലും അന്തർഭവിച്ചിട്ടില്ല.\nജനങ്ങളുടെ വിശാലമായ താൽപ്പര്യത്തെ പ്രതിനിധാനം ചെയ്തുകൊണ്ടുള്ള ജനാധിപത്യ പ്രവർത്തനങ്ങളുടെ സമരചേരിയാണ് രണ്ടാമത്തേത്. അധികാരതലത്തിൽനിന്നും ജനങ്ങൾക്കെതിരെ നിരന്തരം ഉണ്ടാകുന്ന അതിക്രമങ്ങളെ ചോദ്യം ചെയ്യാനും സംഘടിത ജനകീയശക്തി സമാഹരിച്ച് അവയെ പരാജയപ്പെടുത്താനുമുള്ള പ്രബുദ്ധമായ ജനാധിപത്യ പ്രക്ഷോഭ രാഷ്ട്രീയത്തിന്റെ ചേരിയാണത്.\nജനാധിപത്യത്തെ അർത്ഥപൂർണ്ണമാക്കുന്ന പ്രവർത്തനങ്ങളെ പ്രതിനിധീകരിക്കുന്ന ഈ ചേരിയെ തെരഞ്ഞെടുപ്പ് രംഗത്ത് നിഷ്പ്രഭമാക്കി പരാജയപ്പെടുത്താനാണ് മുതലാളിത്തശക്തികളും അവരുടെ പിണിയാളുകളും മാധ്യമങ്ങളും ശ്രമിക്കുന്നത്. അളവറ്റ പണവും മൃഗീയമായ അധികാരബലവും ഇരുണ്ട മാധ്യമശക്തിയും ഒത്തൊരുമിച്ച് ജനകീയ സമരചേരിയെ പരാജയപ്പെടുത്തുന്നു എന്നതാണ് ഓരോ തെരഞ്ഞെടുപ്പ് ഫലവും ജനങ്ങൾക്കെതിരാകാൻ ഇടയാക്കിയത്. ഈ തെരഞ്ഞെടുപ്പിലും അത് ആവർത്തിക്കപ്പെടാതിരിക്കാൻ ജനങ്ങൾ അതിയായ ജാഗ്രത കാട്ടേണ്ടിയിരിക്കുന്നു. ജനാധിപത്യപ്രക്ഷോഭത്തിന്റെ ഈചേരിയെ ശക്തിപ്പെടുത്തുകയും വിജയിപ്പിക്കുകയും ചെയ്യുന്നതിലൂടെ മാത്രമേ തെരഞ്ഞെടുപ്പിന്റെ ഫലം ജനങ്ങൾക്ക് അനുകൂലമാകൂ. ജനങ്ങളുടെ താൽപ്പര്യം അചഞ്ചലം സംരക്ഷിക്കാനാവൂ. തെരഞ്ഞെടുപ്പിന്റെ മുമ്പിലെ സുപ്രധാനമായ ദൗത്യം ഇതുമാത്രമാണെന്നാണ് ഞങ്ങളുടെ വിലയിരുത്തൽ.\nകേന്ദ്ര ബിജെപി ഭരണം\nകുത്തകകളുടെ കൊള്ളലാഭം പെരുപ്പിക്കുന്നതിനായി, യാതൊരു മറയുമില്ലാതെ, കഴിഞ്ഞ ഏഴു വർഷമായി ബിജെപി നയിക്കുന്ന എൻഡിഎ ഭരണം കൈക്കൊള്ളുന്ന നയങ്ങൾ ജനങ്ങളെ ജീവിതദുരിതങ്ങളുടെ നീർച്ചുഴിയിലകപ്പെടുത്തിയിരിക്കുന്നു.\nകോവിഡ് കാലത്തും അംബാനി നിലമെച്ചപ്പെടുത്തി ലോകസമ്പന്നരുടെ പട്ടികയിൽ എട്ടാംസ്ഥാനത്തെത്തി. ഒറ്റവർഷംകൊണ്ട് ആസ്തി ഏറ്റവുമേറെ വർദ്ധിപ്പിച്ചവരുടെ ലിസ്റ്റിൽ അദാനിയുമുണ്ട്. നാടുമുഴുവൻ അംബാനിയും അദാനിയും അടങ്ങുന്ന ഒരുപിടി കുത്തകകൾക്ക് തീറെഴുതുകയാണ് മോദിഭരണം.\n151 ട്രയിനുകൾ, റൂട്ടുകൾ, റയിൽവേസ്റ്റേഷനുകൾ തുടങ്ങി 12 ലക്ഷം തൊഴിലാളികളുള്ള ഇന്ത്യയിലെ ഏറ്റവും വലിയ തൊഴിൽസ്ഥാപനം കുത്തകകൾക്ക് കൈമാറുന്നു. എറണാകുളം സൗത്ത് റയിൽവേസ്റ്റേഷനും നാൽപ്പത്തിയെട്ട് ഏക്കർ ഭൂമിയും ചതുരശ്രഅടിക്ക് രണ്ടുരൂപ നിരക്കിൽ അദാനിക്ക് അറുപത് വർഷത്തേയ്ക്ക് പാട്ടത്തിന് നൽകിക്കഴിഞ്ഞു.\nഅദാനിയുടെ പേര് എഴുതിയ ട്രയിനും ഇൻഡ്യൻ റെയിൽവേയുടെ ട്രാക്കിലൂടെ ഓടിത്തുടങ്ങി. കോവിഡിന്റെ പേരിൽ റഗുലർ സർവ്വീസുകളെല്ലാം സർവ്വീസ് ചാർജ്ജ് അധികമായി കവർന്നുകൊണ്ട് സ്‌പെഷ്യൽ സർവ്വീസുകളാക്കി മാറ്റി. സാധാരണക്കാരന്റെ ആശ്രയമായ പാസഞ്ചർ ട്രെയിനുകൾ പുനരാരംഭിക്കാത്തത് എന്നന്നേക്കുമായി ഇവ അവസാനിപ്പിക്കാനുള്ള നീക്കമാണ് എന്ന് സംശയിക്കേണ്ടിയിരിക്കുന്നു. പ്ലാറ്റ്‌ഫോം ടിക്കറ്റിന്റെ ചാർജ്ജ് 30 രൂപയാക്കി ഉയർത്തി. സ്വകാര്യ മുതലാളിമാർക്ക് വിട്ടുനൽകിയിട്ടുള്ള സ്റ്റേഷനുകളിൽ പ്ലാറ്റ്‌ഫോം ടിക്കറ്റിന്റെ ചാർജ്ജ് 50 രൂപയാണ്.\nകഴിഞ്ഞ രണ്ട് വർഷങ്ങൾക്കിടയിൽ മോദി സർക്കാർ നൂറു ശതമാനവും വിറ്റഴിക്കാൻ തീരുമാനിച്ചിട്ടുള്ള പൊതുമേഖലാ സംരംഭങ്ങൾ 26 എണ്ണമാണ്. അവയിൽ എയർ ഇൻഡ്യയും എച്ച്എൻഎൽ ഉം ഒഴികെ ബിപിസിഎൽ, ഷിപ്പിംഗ് കോർപ്പറേഷൻ, നാല് കൂറ്റൻ സ്റ്റീൽ പ്ലാന്റുകൾ, ഐറ്റിഡിസി, നീലാച്ചൽ ഇസ്പാത്ത് നിഗം തുടങ്ങിയവയെല്ലാം വൻലാഭത്തിൽ പ്രവർത്തിക്കുന്നവയാണ്. 8ലക്ഷത്തിൽപ്പരം കോടിരൂപയുടെ ആസ്തിയുള്ള ബിപിസിഎൽ കേവലം 66000കോടിരൂപയ്ക്കാണ് കുത്തകകൾക്ക് കൈമാറുന്നത് എന്നതുതന്നെ കൈമാറ്റത്തിന്റെ പിന്നിലെ താൽപര്യത്തിന്റെ വ്യക്തമായ സൂചനയാണ്.\nഉൽപ്പാദന-സംഭരണ-വിതരണമേഖലകൾ കുത്തകകൾക്ക് തീറെഴുതുന്ന കാർഷികനിയമം.\nകാർഷികോൽപ്പന്നങ്ങളുടെ ഉൽപ്പാദനം, സംഭരണം, വിതരണം എന്നീ നിർണായക മേഖലകളിൽ കുത്തകകൾക്ക് കടന്നുകയറാൻ പാകത്തിന് രൂപകൽപ്പന ചെയ്തിരിക്കുന്ന മൂന്ന് കാർഷിക നിയമങ്ങളാണ് കേന്ദ്ര സർക്കാർ ശബ്ദവോട്ടോടെ പാർലമെന്റിൽ പാസ്സാക്കിയത്.\nവൻകിടമുതലാളിമാരുടെ ചന്തകൾ മാത്രം അവശേഷിക്കത്തക്കവിധം സർക്കാർ സംഭരണവും താങ്ങുവിലയും ഇല്ലാതാക്കുക, കൃഷിയുടെ കരാർവൽക്കരണം ഉറപ്പാക്കുക, കർഷകരുടെ ഉൽപ്പന്നങ്ങൾ തുഛവിലയ്ക്ക് തട്ടിയെടുക്കാനും പൂഴ്ത്തിവച്ച് കൃത്രിമമായി വില ഉയർത്തി കൊള്ളലാഭം കുന്നുകൂട്ടാനും വൻകിട മുതലാളിമാർക്ക് വഴിയൊരുക്കാൻ വേണ്ടിയുള്ളതാണ് ഈ കാർഷിക നിയമങ്ങളെന്ന് കർഷകർ സ്വയം തിരിച്ചറിഞ്ഞാണ് കൊടിയ കഷ്ടപ്പാടുകൾ സഹിച്ച് ഇന്ന് സമരരംഗത്ത് ഉറച്ചുനിൽക്കുന്നത്. ഏതൊരു കഠിനഹൃദയവും അലിഞ്ഞുപോകുന്ന സഹനത്തിന്റെയും ത്യാഗത്തിന്റെയും വാർത്തകളാണ് സമരഭൂമിയിൽനിന്ന് നാം കേൾക്കുന്നത്. നിയമങ്ങൾക്കുവേണ്ടിയുള്ള നിലപാടിൽനിന്ന് കടുകിട പിന്നോട്ടില്ലെന്ന് ആവർത്തിച്ച് പ്രഖ്യാപിക്കുകവഴി മുതലാളിമാർ ക്കായി തങ്ങൾ എത്രമേൽ പ്രതിജ്ഞാബദ്ധമാണെന്ന് തെളിയിക്കുകയാണ് ബിജെപി സർക്കാർ.\nബാങ്ക് ഓഫ് മഹാരാഷ്ട്ര, സെൻട്രൽ ബാങ്ക് ഓഫ് ഇന്ത്യ, ഇന്ത്യൻ ഓവർസീസ് ബാങ്ക്, ബാങ്ക് ഓഫ് ഇന്ത്യ എന്നീ നാല് ബാങ്കുകളും ഇൻഷ്വറൻസ് മേഖലയും വിൽപ്പനയ്ക്ക് വച്ചുകഴിഞ്ഞു. കോവിഡിന്റെ മറയിൽ കൊണ്ടുവന്ന ആത്മനിർഭരഭാരത് പാക്കേജ്, അവശേഷിച്ചിരുന്ന പൊതുമേഖല സ്ഥാപനങ്ങളുടെ വിൽപ്പനയുടെ ഗതിവേഗം വർദ്ധിപ്പിച്ചു. വിൽപ്പനയുടെ പൂർത്തീകരണം വിളംബരം ചെയ്യുന്നതാണ് കേന്ദ്രബജറ്റ്. കാർഷികനിയമംപോലും അതിന്റെ മറപടിച്ച് വന്നതാണ്.\nകൽക്കരി ഖനന മേഖലയിൽ അഞ്ഞൂറോളം ബ്ലോക്കുകൾ ലോഹ- ധാതു ഖനനം നടത്താൻ സ്വകാര്യ മുതലാളിമാർക്ക് ലേലം ചെയ്ത് നൽകാൻ തീരുമാനിച്ചു. തന്ത്രപ്രധാനമായ പ്രതിരോധമേഖലയിൽ 74 ശതമാനം വിദേശനിക്ഷേപം അനുവദിച്ചു. തുറമുഖങ്ങൾ ഉൾപ്പെടെ ഒന്നൊഴിയാതെ എല്ലാ മേഖലകളും കുത്തകകൾക്ക് കൈമാറുന്നു. സ്വകാര്യടെലിഫോൺ കമ്പനികൾക്കുവേണ്ടി ബിഎസ്എൻഎല്ലിനെതകർക്കുന്നു.\nപൊതുവിദ്യാഭ്യാസത്തിന്റെ മരണമണിയാണ് ദേശീയ വിദ്യാഭ്യാസനയം 2020. വൈദ്യുതി നിയമം 2020 വൈദ്യുതമേഖലയുടെ സ്വകാര്യവത്ക്കരണം ലക്ഷ്യം വച്ചുകൊണ്ടുള്ളതാണ്. ആരോഗ്യമേഖലയും സമ്പൂർണമായും കുത്തകകളുടെ കൈപ്പിടിയിലായി. നാഷണൽ ഹെൽത്ത് മിഷൻ ലക്ഷ്യം വയ്ക്കുന്നത് മറ്റൊന്നല്ല.\n44 തൊഴില് നിയമങ്ങൾ ഭേദഗതി ചെയ്ത് മുതലാളിമാർക്ക് അനുകൂലമായ4കോഡുകൾ ആക്കിമാറ്റിക്കൊണ്ട് രാജ്യത്തെ പണിയെടുത്ത് ജീവിക്കുന്ന നിർദ്ധനരായ മനുഷ്യരെ നിരായുധരാക്കി മുതലാളിയുടെ ലാഭാർത്തിയുടെ മുമ്പിലേക്ക് എറിഞ്ഞുകൊടുക്കുകയാണ്.\nഇന്ധന വിലവർദ്ധനവ് എന്ന തീവെട്ടിക്കൊള്ള.\nഅടിക്കടിയുള്ള ഇന്ധനവിലവർദ്ധനവിലൂടെ കോടിക്കണക്കിന് രൂപയാണ് കുത്തകകൾ നിത്യേന ആദായമുണ്ടാക്കുന്നത്. കോവിഡ് കാലത്ത് ക്രൂഡ് ഓയിൽ വില കുത്തനെ ഇടിഞ്ഞെങ്കിലും അതിന്റെ ആനുകൂല്യം ജനങങൾക്ക് നൽകാതെ എക്‌സൈസ് ഡ്യൂട്ടി പെട്രോളിന് 13 രൂപയും ഡീസലിന് 16 രൂപയും വർദ്ധിപ്പിച്ചു. ഫാംസെസ്സ് എന്നപേരിൽ നികുതി വീണ്ടും ചുമത്തി. പെട്രോ ളിയം ഉൽപ്പന്നങ്ങളുടെ വില നർണയിക്കുവാനുള്ള അവകാശം എണ്ണക്കമ്പനികൾക്ക് കൈമാറിയതിന്റെ പരിണത ഫലമാണ് വിലക്കയറ്റം. പാചകവാതകത്തിന്റെ വില സിലിണ്ടറിന് മൂന്നു മാസത്തിനുള്ളിൽ 226 രൂപ വർദ്ധിച്ച് അത് 826 രൂപയായിരിക്കുന്നു. വാണിജ്യാവശ്യത്തിനുള്ള എൽപിജിയുടെ വില സിലിണ്ടറ് 1604 രൂപയായി. പാചകവാതക സബ്‌സിഡി നിർത്തലാക്കിയതിലൂടെ സർക്കാർ സമാഹരിച്ചത് 20000കോടി രൂപയാണ്.\nപൊതുമേഖലബാങ്കുകളെ കബളിപ്പിച്ച് വിദേശത്തേയ്ക്ക് കടന്നുകളഞ്ഞ കുത്തകകൾക്ക് കോവിഡ് കാലയളവിൽ ഇളവുചെയ്തുകൊടുത്തത് 68,000കോടി രൂപ. 2019-20 കാലയളവിൽ കുത്തകകളുടെ കിട്ടാക്കടം ബാങ്കുകൾ എഴുതിത്തള്ളിയത് രണ്ടരലക്ഷംകോടി രൂപ. ഇതിനു പുറമേ കോർപ്പറേറ്റ് നികുതി വെട്ടക്കുറച്ചതും നോട്ടുനിരോധനവും ജിഎസ്‌ടിയുമൊക്കെ കുത്തകകൾക്കുവേണ്ടിത്തന്നെയായിരുന്നു എന്നത് നിസ്സംശയം തെളിയിക്കപ്പെട്ടുകഴിഞ്ഞു.\nജനാധിപത്യധ്വംസനങ്ങളും പൗരാവകാശലംഘനങ്ങളും മോദി ഭരണത്തിന്റെ മുഖമുദ്ര.\nഅന്ധവും ഭ്രാന്തവും ഭൂരിപക്ഷവർഗ്ഗീയവികാരവുമായി ലയിച്ചുചേർന്നതുമായ ദേശീയവികാരം കുത്തിപ്പൊക്കി അതാണ് ദേശസ്‌നേഹമെന്ന് വരുത്തിത്തീർക്കാനും രാജ്യത്തെ ഒരു ന്യൂനപക്ഷ മതവിഭാഗത്തിൽപ്പെടുന്നവർ രാജ്യത്തോട് കൂറില്ലാത്തവരാണെ ന്നുള്ള പൊതുധാരണയുണ്ടാക്കാനും ശ്രമിക്കുന്നു. കുത്തക മൂലധനത്തിന്റെ ചൂഷകവാഴ്ചയ്‌ക്കെതിരെ അദ്ധ്വാനിക്കുന്ന ജനങ്ങളുടെ യോജിച്ച പ്രക്ഷോഭം വളർന്നുവരുന്നത് തടയുന്നതിന് വേണ്ടിയാണ് അവർ ഹിന്ദുത്വത്തെയും ഹിന്ദുതാല്പര്യത്തെയും പറ്റി പറഞ്ഞ് ജനങ്ങൾക്കിടയിൽ സ്പർദ്ധ വളർത്താൻ ശ്രമിക്കുന്നത്. എൻആർസിയും സിഎഎയും നടപ്പിലാക്കി ജനങ്ങളെ ഭിന്നിപ്പിക്കുന്നതിന്റെയും താൽപര്യം മറ്റൊന്നല്ല. എതിർശബ്ദങ്ങളെ ഇല്ലാതാക്കുന്നു. ജനാധിപത്യധ്വംസനങ്ങളും പൗരാവകാശലംഘനങ്ങളും മോദി ഭരണത്തിന്റെ മുഖമുദ്രയായിക്കഴിഞ്ഞു. അത് രാജ്യത്തിനുള്ളിൽ മാത്രമല്ല, ലോകമെമ്പാടും മനുഷ്യസ്‌നേഹികളുടെ രൂക്ഷമായ വിമർശത്തിന് ഇടയാക്കിയിരിക്കുന്നു. ഭീമകൊറേഗാവ്, പുൽവാമ തുടങ്ങിയ സംഭവങ്ങൾ തീവ്രവാദപ്രവർത്തനങ്ങൾ ബിജെപി നേരിട്ട് ആസൂത്രണം ചെയ്യുന്നു എന്നതിനും തെളിവായി.\nവിലക്കയറ്റവും തൊഴിലില്ലായ്‌മയും സാധാരണക്കാരന്റെ ജീവിതം കൂടുതൽ ദുരിതപൂർണമാക്കുന്നു. തൊഴിലില്ലായ്‌മ രാജ്യചരിത്രത്തിലെ ഏറ്റവും ഉയർന്ന നിരക്കിലാണ്. സ്ത്രീകൾക്കും കുഞ്ഞുങ്ങൾക്കും നേരെയുള്ള അതിക്രമങ്ങളിൽ മുൻനിരയിലാണ് യുപി പോലുള്ള ബിജെപി ഭരിക്കുന്ന സംസ്ഥാനങ്ങൾ. കോവിഡ് പ്രതിസന്ധിയിൽ നിന്ന് കരകയറാനുള്ള ഉപായമന്വേഷിച്ച് ജനങ്ങൾ പരക്കം പായുന്നു. ലോക്ഡൗൺ കാലത്ത് പിറന്നനാട്ടിൽ തിരികെയെത്താൻ നൂറുകണക്കിന് കിലോമീറ്ററുകൾ നടന്നുനീങ്ങിയ തൊഴിലാളികളുടെ ദൈന്യാവസ്ഥ ഇന്ത്യയിലെ തൊഴിലാളികളുടെ ജീവിതസാഹചര്യങ്ങളുടെ നേർചിത്രമാണ്.\nരാജ്യതലസ്ഥാനത്ത് കർഷകസമരം നാലുമാസമെത്തുന്നു. 250ലേറെയാളുകൾ സമരഭൂമിയിൽ ഇതിനകം മരിച്ചുവീണു. പാവപ്പെട്ടവന്റെ മിനിമം ബാലൻസില്ലാത്ത അക്കൗണ്ടുകളിൽനിന്നും ബാങ്കുകൾ പണം പിടുങ്ങുന്നത് അനസ്യൂതം തുടരുന്നു.\nമോദിയുടെ രാജ്യം കർഷകന്റേതുമല്ല, തൊഴിലാളിയുടേതുമല്ല വൻകിട മുതലാളിമാരുടേത് മാത്രമാണ്. നരേന്ദ്രമോദിയും ബിജെപിയും ഭരിക്കുന്നത് കുത്തകകൾക്കുവേണ്ടിമാത്രമാണ്. ജനങ്ങളുടെ എതിർപക്ഷത്താണ് ബിജെപി എന്നത് തർക്കത്തിനിടയില്ലാതെ തെളിയിക്കപ്പെട്ടിരിക്കുന്ന സാഹചര്യത്തിൽ ബിജെപിയുടെ പരാജയം ഉറപ്പാക്കുക എന്നത് തെരഞ്ഞെടുപ്പിന്റെ മുന്നിലെ പ്രധാന കർത്തവ്യമാണ്.\nകാടും കടലും കരിമണലും കുടിവെള്ളമടക്കമുള്ള പ്രകൃതി വിഭവങ്ങളും ജനങ്ങൾ വിയർപ്പൊഴുക്കി പടുത്തുയർത്തിയ പൊതുമേഖലാ സ്ഥാപനങ്ങളുമെല്ലാം സ്വകാര്യവത്ക്കരിക്കുന്ന ആഗോളവത്ക്കരണ നയങ്ങൾക്ക് തുടക്കമിട്ടത് 1991ൽ കേന്ദ്രത്തിൽ അധികാരത്തിലിരുന്ന് പുതിയ സാമ്പത്തിക വ്യവസായനയങ്ങൾ ആവിഷ്‌ക്കരിക്കുകവഴി കോൺഗ്രസ് ആണ്. കാർഷികരംഗമാകെ കോർപ്പറേറ്റുകൾക്ക് തീറെഴുതുന്ന കാർഷിക നിയമങ്ങളും യുപിഎ സർക്കാരിന്റെ നയങ്ങളുടെ തുടർച്ചയാണ്. കുത്തകകളുടെ വിശ്വസ്തപ്രസ്ഥാനമെന്ന് ഇതിനകം തെളിയിച്ചിട്ടുള്ള കോൺഗ്രസ്സും ജനങ്ങളുടെ എതിർ ചേരിയിലാണ്, അക്കൂട്ടരും പരാജയപ്പെടുകതന്നെവേണം.\nകുത്തകകള്‍ക്കായി പദ്ധതിയൊരുക്കുന്നതില് അഞ്ചുവര്‍ഷം കേരളം ഭരിച്ച ഇടതുമുന്നണി സര്‍ക്കാരും കോണ്‍ഗ്രസ്സിന്റെയും ബിജെപിയുടെയും അതേ പായയിലായിരുന്നുവെന്നത് നയങ്ങള് തെളിയിക്കുന്നു.\nസെമി സ്പീഡ് റെയിൽ കോറിഡോർ(കെ-റെയിൽ) എന്ന കൂറ്റൻ നിർമ്മാണ പ്രോജക്റ്റ് മുതൽ വനങ്ങൾക്കു സമീപം പ്രവർത്തിക്കുന്ന ക്വാറികളുടെ ദൂരപരിധി കുറയ്ക്കാനുള്ള തീരുമാനത്തിൽവരെ സ്വകാര്യ മൂലധന സേവയുടെ ഈ സമീപനം കാണാം. സംസ്ഥാനത്തിന്റെ വരുമാനത്തിന് ഒട്ടും ആനുപാതികമല്ലാത്തവിധം കൂറ്റൻ വായ്പകളെടുത്ത് നടത്തുന്ന ഇത്തരം നിര്‍മ്മാണപ്രവർത്തനങ്ങൾ കേരളത്തിന്റെ അന്തകനായി മാറുമെന്ന കാര്യത്തിൽ ഒരു സംശയവും വേണ്ട. ഇതു വികസനമല്ല. വിനാശമാണ്.\nകെഎസ്‌ഇബിയുടെ സംവിധാനങ്ങൾ ഉപയോഗപ്പെടുത്തി കേബിൾ വഴി ഇൻർനെറ്റ് ലഭ്യത വീടുകളിലെത്തിക്കുക എന്നതാണ് കെ-ഫോൺ പദ്ധതി. സംസ്ഥാന സർക്കാർ 1100 കോടി രൂപ മുടക്കി, ഇന്റർനെറ്റ് സേവനദാതാക്കളായ ജിയോക്കും മറ്റുള്ളവർക്കുംവേണ്ടി നടത്തുന്ന അടിസ്ഥാന സൗകര്യമൊരുക്കലിന്റെ പേരാണ് കെ-ഫോൺ.\nആഴക്കടൽ മൽസ്യബന്ധനത്തിനും മൽസ്യസംസ്‌കരണത്തിനുംവേണ്ടി ഇഎംസിസി ഗ്ലോബൽ കൺസോർഷ്യത്തിന്റെ ഇൻഡ്യൻ കമ്പിനിയുമായി ഉണ്ടാക്കിയ കരാറും ഈ സമീപനത്തിന്റെ അടിസ്ഥാനത്തിൽ രൂപംകൊണ്ടതാണ്. കേരള തീരത്തെ മൽസ്യ സമ്പത്ത് കൊള്ളയടിക്കാനുള്ള പുതിയ മേഖല നിക്ഷേപകന് തുറന്നുകൊടുക്കുക; ഭരണം തുടങ്ങിയ 2016 മുതൽ ഇന്നുവരെ ഈ ലക്ഷ്യത്തോടെ നടപ്പാക്കിയതോ പ്രഖ്യാപിച്ചതോ ആയ പദ്ധതികളിൽ ഏറ്റവും ഒടുവിലത്തേതാണ് ഇത്.\nപിണറായി ഭരണത്തിൽ ആഗോളഫണ്ടിങ്ങ് ഏജൻസികളും കൺസൾട്ടൻസികളും കേരളത്തിൽ അടിമുടി പിടിമുറുക്കി. തീവ്ര വലത് നയങ്ങളുടെ വക്താവും ലോക ബാങ്കിന്റെ മുതിർന്ന സാമ്പത്തിക വിദഗ്ധയുമായ ഗീതാ ഗോപിനാഥ് ആയിരുന്നു മുഖ്യമന്ത്രിയുടെ സാമ്പത്തിക ഉപദേശക. പ്രളയാനന്തര പുനർനിർമാണ ത്തിന്റെ കൺസൾട്ടൻസി കെപിഎംജി എന്ന കുപ്രസിദ്ധ സ്ഥാപനത്തിനായിരുന്നു. സംഭാവനയായും സാലറി ചലഞ്ചിലൂടെയും ലഭിച്ച ഭീമമായ തുകയിൽ കോടിക്കണക്കിന് രൂപയുടെ അഴിമതി നടന്നതിന്റെ വിവരമാണ് ഇപ്പോൾ പുറത്തുവരുന്നത്.\nകോവിഡ് രോഗികളുടെ വ്യക്തിപരമായ വിവരങ്ങളും ആരോഗ്യപരമായ വിവരങ്ങളും ശേഖരിക്കാൻ അമേരിക്കൻ കമ്പനിയായ സ്പ്രിംഗ്ലർക്ക് അനുമതി നൽകി. കുപ്രസിദ്ധമായ കൺസൾട്ടൻസികളുമായുള്ള ഗൂഢമായ ഇടപാടുകളിലൂടെ അരങ്ങേറുന്ന പ്രോജക്‌റ്റുകളും അവിഹിത ഇടപാടുകളുമാണ് കേരളത്തെ ഇളക്കിമറിച്ച സ്വർണ്ണക്കടത്ത് കേസിലൂടെ പുറത്തുവന്നത്.\nമുതലാളിമാർക്കുവേണ്ടി അടിസ്ഥാനസൗകര്യ വികസന കമ്പോളം സർക്കാർ ചെലവിൽ സൃഷ്ടിക്കുന്ന വഞ്ചനയാണ് കിഫ്ബി. ജനങ്ങളുടെ നികുതിപ്പണവും കടമെടുത്തപണവും ബജറ്റിൽ ഉൾപെടുത്തി പ്രഖ്യാപിക്കുകയും, സർക്കാർ നിയന്ത്രണ സംവിധാനത്തിന്റെ വെളിയിൽ ചെലവഴിക്കുകയും, ഭരണഘടനാപരമായ ഓഡിറ്റുകൾ ഒഴിവാക്കുകയും, വരുത്തിവയ്ക്കുന്ന ബാധ്യത മുഴുവൻ ജനങ്ങളുടെ തലയിൽ കെട്ടിവയ്ക്കുകയും ചെയ്യുന്ന ഒരു സൂപ്പർ സർക്കാരാണ് കിഫ്ബി. സ്വന്തമായ വരുമാന ഉറവിടമില്ലാത്ത കിഫ്ബിയുടെ ഫണ്ട് അടിസ്ഥാനപരമായി സമാഹരിക്കുന്നത് വായ്പയിലൂടെയാണ്. സർക്കാർ ഗ്യാരണ്ടിയിലാണ് വായ്പ എടുക്കുന്നത്. ജനങ്ങളുടെ ശിരസ്സിൽ വായ്പയുടെ ഭരം അടിച്ചേൽപ്പിക്കപ്പെടും.\nപിണറായി സർക്കാർ അധികാരത്തിലേറുമ്പോൾ സംസ്ഥാനത്തിന്റെ കടം 1,60,638 കോടി രൂപയായിരുന്നു. കാലാവധി പൂർത്തിയാകുമ്പോൾ അത് രണ്ട് മടങ്ങ് വർദ്ധിച്ച് 3,01,642 കോടി രൂപയായി. കഴിഞ്ഞ അഞ്ചു വർഷം കൊണ്ട് പലിശ കൊടുക്കാൻവേണ്ടി മാത്രം വിനിയോഗിച്ചിരിക്കുന്നത് 83,486 കോടി രൂപയാണ്. റവന്യൂ വരുമാനത്തിന്റെ അഞ്ചിലൊന്ന് ഇപ്പോൾതന്നെ പലിശ കൊടുക്കാൻമാത്രം ചെലവഴിക്കുന്നു.\nയുവത്വം കേരളത്തിന്റെ നെഞ്ചു നീറ്റുന്ന കാഴ്ച.\nരളത്തിൽ തൊഴിലില്ലായ്മ അതിന്റെ മൂർദ്ധന്യത്തിലാണ്. സിവിൽ എക്‌സൈസ് റാങ്ക് ലിസ്റ്റിൽ 77-ാം സ്ഥാനത്തുണ്ടായിരുന്ന തിരുവന്തപുരത്തുകാരനായിരുന്ന അനു എന്ന ഉദ്യോഗാർത്ഥിയുടെ ആത്മഹത്യ തൊഴിലില്ലായ്‌മയുടെ രൂക്ഷതയുടെയും ചെറുപ്പക്കാര്‍അഭിമുഖീകരിക്കുന്ന ജീവിതനൈരാശ്യത്തിന്റെയും നേർചിത്രമാണ്. നൂറ് ദിനംകൊണ്ട് അഞ്ച് ലക്ഷം പേർക്ക് നിയമനം നൽകുമെന്നായിരുന്നു തെരഞ്ഞെടുപ്പ് വാഗ്ദാനം. അഭ്യസ്തവിദ്യരായ ചെറുപ്പക്കാരെയും ഉദ്യോഗാർത്ഥികളെയും പിഎസ്‌സി റാങ്ക് ലിസ്റ്റിൽ ഉൾപ്പെട്ടവരെയുമൊക്കെ വഞ്ചിച്ച്, തസ്തികകൾ പലതും ഇല്ലാതാക്കിഅപ്രഖ്യാപിത നിയമനനിരോധനം കൊണ്ടുവന്നു. ഒപ്പംതന്നെ സിപിഐ(എം) ഒരു സമാന്തര ഏജൻസിയായി മാറിക്കൊണ്ട് കരാർ നിയമനം, ബന്ധുനിയമനം, പിൻവാതിൽ നിയമനം എന്നിങ്ങനെ വേണ്ടപ്പെട്ടവരുടെ സ്ഥിരനിയമനത്തിന് മറ്റൊരു ഔദ്യോഗിക റൂട്ട് സൃഷ്ടിച്ചു.\nപിഎസ്‌സിയിൽ ഓരോ വർഷവും വിവിധ പരീക്ഷകളെഴുതി കാത്തിരിക്കുന്നവരുടെയും തൊഴിലില്ലാതെ അലയുന്ന യുവാക്കളുടെയും എണ്ണം കൂട്ടിയാൽ എണ്ണം ഒരുകോടിയോളം വരും. എസ്എസ്എൽസി മിനിമം യോഗ്യതയായി നിശ്ചയിച്ചിട്ടുള്ള 191 തസ്തികകളിലേക്കായി പ്രാഥമിക സ്‌ക്രീനിംഗ് പരീക്ഷയ്ക്കു ഇതുവരെ അപേക്ഷിച്ചത് 24 ലക്ഷം പേരാണ്. അവരിൽ ഉന്നത ബിരുദധാരികളുമുണ്ട്. 2020 ജനുവരി മുതൽ മാർച്ച് വരെയുള്ള കാലയളവിലെ കണക്കനുസരിച്ച് കേരളത്തിൽ 15നും 29നും ഇടയിൽ പ്രായമുള്ളവരിൽ തൊഴിലില്ലാത്തവരുടെ എണ്ണം 40.5 ശതമാനമാണ്. കേന്ദ്രസർക്കാർ നടത്തിയ പീരിയോഡിക് ലേബർ ഫോഴ്‌സ് സർവ്വേ ഫല പ്രകാരമാണിത്. ഈ വർഷം ജനുവരി 14ന് ധനമന്ത്രി തോമസ് ഐസക് പറഞ്ഞത് കേരളത്തിലെ തൊഴിലില്ലായ്മ നിരക്ക് 36 ശതമാനമാണെന്നായിരുന്നു. 2018-19ലെ കണക്കുകളെ അടിസ്ഥാനപ്പെടുത്തിയാണത്. കോവിഡ് കാലത്തെ കണക്കുകൂടി കിട്ടിയാൽ തൊഴിലില്ലായ്മ നിരക്ക് വളരെ വലുതായിരിക്കും. റാങ്ക് ലിസ്റ്റുകളുടെ കാലാവധി നീട്ടി നിയമനം കൊടുത്ത് യുവാക്കളുടെ ഭാവി സംരക്ഷിയ്ക്കുവാൻ നിലവിലുള്ള പിഎസ്‌സി വകുപ്പുകൾ പ്രകാരം സാധ്യമായിട്ടും സർക്കാർ തൊഴിൽ രഹിതരെ തെരുവിൽ തള്ളാനാണ് തീരുമാനിച്ചത്.\nപണം മുടക്കിയാൽ മാത്രം ലഭിക്കുന്ന വിദ്യാഭ്യാസം.\nകോർപ്പറേറ്റുകളുടെ മൂലധന നിക്ഷേപത്തിനനുകൂലമായ ചിന്തകളുടെയും നയങ്ങളുടെയും സമാഹാരമാണ് പുതിയ ദേശീയ വിദ്യാഭ്യാസ നയം. അതിന്റെ കൃത്യമായ നടപ്പാക്കലാണ് കേരളത്തിലും കാണുന്നത്. സംസ്ഥാനത്ത് കഴിഞ്ഞ അഞ്ച് വർഷത്തിനുള്ളിൽ ആരംഭിച്ച ഏതാണ്ട് മുഴുവൻ വിദ്യാഭ്യാസ സ്ഥാപനങ്ങളും കോഴ്‌സുകളും സ്വകാര്യമുതലാളിമാരുടേതാണ്. മുതലാളിമാർതന്നെ യഥേഷ്ടം ഫീസും കോഴ്‌സും നിശ്ചയിക്കുന്നു. ആട്ടോണമസ് കോളേജുകളും സ്വകാര്യ സർവ്വകലാശാലകളും ഡീംഡ് യൂണിവേഴ്‌സിറ്റികളുമെല്ലാം ഇതേ ലക്ഷ്യത്തോടെ വരുന്നവയാണ്. ഗവേഷണ മേഖലയ്ക്കുള്ള സർക്കാർ ഫണ്ട് ഏതാണ്ട് നിലയ്ക്കുകയാണ്. ഗവേഷണഫലം മുതലാളിമാർക്ക് വിൽക്കാനുള്ള കരാർ മുൻകൂറായി ഉണ്ടാക്കിക്കൊണ്ട് അവരിൽനിന്ന് ഫണ്ട് തരപ്പെടുത്തി ഗവേഷണം നടത്താനാണ് വിദ്യാർത്ഥികളോട് സർക്കാരുകൾ ഉപദേശിക്കുന്നത്.\nഇടതുഭരണത്തിൽ കേരളം തൊഴിലവകാശങ്ങളുടെ\nസംസ്ഥാനത്തെ അസംഘടിത മേഖലയിൽ പണിയെടുക്കുന്ന 14.2 ലക്ഷം തൊഴിലാളികൾക്ക് ജീവൻ നിലനിർത്താനുള്ള മിനിമം കൂലിയോ അവകാശങ്ങളോ ഉറപ്പാക്കപ്പെടുന്നില്ല. സ്വകാര്യ ആശുപത്രികളിലെ നഴ്‌സുമാർ, ഇതര ആശുപത്രി ജീവനക്കാർ, അൺ എയ്ഡഡ് സ്‌കൂൾ അധ്യാപകർ, സ്വകാര്യ പ്രീ പ്രൈമറി അധ്യാപകർ, അനധ്യാപകർ, ഷോപ്പുകളിലും മറ്റ് സ്ഥാപനങ്ങളിലും പണിയെടുക്കുന്നവർ, സെക്യൂരിറ്റി ജീവനക്കാർ, ഗാർഹിക തൊഴിലാളികൾ, ഓൺലൈൻ ഭക്ഷണവിതരണ തൊഴിലാളികൾ തുടങ്ങിയവർക്ക് മനുഷ്യോചിതമായ ജീവിതംതന്നെ സാധ്യമല്ല. കശുവണ്ടി, തോട്ടം, കയർ തുടങ്ങിയ മേഖലകളിലെ ലക്ഷക്കണക്കിന് തൊഴിലാളികൾ തൊഴിലും മിനിമം വേതനവും നഷ്ടപ്പെട്ടവരായിട്ടും തൊഴിലാളി സൗഹൃദമായ ഒരു വാക്കുപോലും ഉച്ചരിക്കാൻ സർക്കാർ തയ്യാറായില്ല.\nസംസ്ഥാനത്തെ ചുമട്ടു തൊഴിലാളികളെ പിടിച്ചുപറിക്കാരും ഗുണ്ടകളുമാക്കി ചിത്രീകരിച്ചുകൊണ്ട്, രണ്ടുവർഷംവരെ ജയിലിൽ അടയ്ക്കാനും പിഴ ചുമത്താനും വ്യവസ്ഥ ചെയ്യുന്ന നിയമം സർക്കാർ കൊണ്ടുവന്നു. തൊഴിൽ നിയമങ്ങൾ തകർക്കുന്ന കേന്ദ്രത്തിലെ ബിജെപി സർക്കാരിന്റെ നയങ്ങളെ പിന്തുടർന്നുകൊണ്ട് സംസ്ഥാന സർക്കാറും ലേബർ ഇൻസ്‌പെക്ടർമാരെ ‘ഫെസിലിറ്റേറ്റർ’ ആക്കി മാറ്റി.\nനിലവിലുള്ള തൊഴിൽ നിയമങ്ങൾ കാറ്റിൽ പറത്തിക്കൊണ്ട്, 700ഓളം കശുവണ്ടി ഫാക്ടറികൾ ഏകപക്ഷീയമായി അടച്ചുപൂട്ടി, രണ്ടു ലക്ഷത്തോളം തൊഴിലാളികളെ തെരുവാധാരമാക്കി മാറ്റിയപ്പോൾ സർക്കാർ നിയമലംഘകരായ കശുവണ്ടി മുതലാളിമാർക്കൊപ്പംനിന്നു. പി.എഫ്, ഇഎസ്‌ഐ എന്നിവ നിഷേധിച്ചതിനെതിയും തൊഴിലാളികൾ സമരം ചെയ്തപ്പോൾ സർക്കാറും തൊഴിൽ വകുപ്പും തൊഴിലുടമകൾക്ക് ഒപ്പമായിരുന്നു. തോട്ടം മേഖലയിൽ അടിമപ്പണിയിൽ തളച്ചിടപ്പെട്ട തൊഴിലാളികൾ, തോട്ടം ഉടമകളുടെയും യൂണിയൻ നേതൃത്വങ്ങളുടെയും കടുത്ത ചൂഷണത്തിനും വഞ്ചനയ്ക്കും എതിരെ മൂന്നാറിൽ സമരപാതയിൽ എത്തിയിട്ടും തോട്ടം മേഖലയിലെ അതീവ ദയനീയമായ തൊഴിൽ സാഹചര്യത്തിൽ ഗണനീയമായ മാറ്റം കൊണ്ടുവരാൻ സർക്കാർ ഒരു നടപടിയും സ്വീകരിച്ചില്ല.\nകേരളത്തിൽ പണിയെടുക്കുന്ന ആശാവർക്കർമാരുടെ എണ്ണം 27000 ആണ്. ആരോഗ്യവകുപ്പിന് കീഴിൽ എട്ടുംപത്തും മണിക്കൂർ നീണ്ട ഫീൽഡ്‌വർക്ക് മുതൽ ആശുപത്രി ഡ്യൂട്ടിയടക്കം ചെയ്യേണ്ടിവരുന്ന ഇവർക്ക് നാമമാത്രമായ വേതനമാണ് ലഭിക്കുന്നത്. അതാകട്ടെ എപ്പോഴും നാലുമാസത്തിലധികം കുടിശികയുമായിരി ക്കും. അംഗൻവാടി വർക്കർമാരുടെയും ഹെൽപ്പർമാരുടയെും സ്ഥിതിയും വ്യത്യസ്തമല്ല.\nപ്രതിസന്ധിയിലായ കെഎസ്ആർടിസിയെ സർക്കാർ ഡിപ്പാർട്ട്‌മെൻറ് ആക്കി നിലനിർത്തി സംരക്ഷിക്കുന്നതിന് പകരം സ്വിഫ്റ്റ് എന്ന സ്വതന്ത്ര കമ്പനി സൃഷ്ടിച്ച് ജീവനക്കാരുടെ എണ്ണം വെട്ടിക്കുറച്ചു. സ്ഥിരം തൊഴിൽ ഇല്ലാതാക്കുന്ന കേന്ദ്ര സർക്കാരിന്റെ ഫിക്‌സഡ് ടേം എംപ്ലോയ്‌മെന്റ് കേരളത്തിൽ ആദ്യമായി നടപ്പാക്കുന്നത് ഈ സ്വിഫ്റ്റ് എന്ന കമ്പിനിയിലാണ്. കെഎസ്ആർടിസിയിൽ ശമ്പള പരിഷ്‌കരണം ഏതാണ്ട് അസ്തമിച്ച അവസ്ഥയിലാണ്.\nകോവിഡിന്റെയും ലോക്ക്ഡൗണിന്റെയും വേളയിൽ മാസങ്ങളായി ജോലിയില്ലാതെ ദുരിതത്തിലായ നിർമ്മാണ തൊഴിലാളികൾ ഉൾപ്പെടെയുള്ള അസംഘടിത-കരാർ-കാഷ്വൽ തൊഴിലാളികൾക്ക് നാമമാത്രമായ തുക മാത്രം ക്ഷേമനിധികളിലൂടെ നൽകിക്കൊണ്ട് സർക്കാർ കൈകഴുകി. എന്നാൽ സാമ്പത്തിക ഞെരുക്കം പറഞ്ഞ് പിരിവ് നടത്തിയ മുഖ്യമന്ത്രി, തെരഞ്ഞെടുപ്പ് അടുത്തപ്പോൾ പരസ്യത്തിനായി പ്രതിദിനം കോടികൾ ചെലവഴിക്കുന്നു.\nപങ്കാളിത്ത പെൻഷൻ പദ്ധതി പിൻവലിച്ച് സ്റ്റാറ്റ്യൂട്ടറി പെൻഷൻ പുനസ്ഥാപിക്കും എന്ന് കഴിഞ്ഞ തെരഞ്ഞെടുപ്പ് മാനിഫെസ്റ്റോയിൽ വാഗ്ദാനം ചെയ്ത എൽഡിഎഫ് സർക്കാർ, തങ്ങളുടെ കാലാവധി കഴിയുമ്പോഴും പങ്കാളിത്ത പെൻഷൻ പദ്ധതി നിലനിർത്തിയിരിക്കുന്നു.\nമദ്യത്തിൽ മുങ്ങിയ കേരളം.\nഇടതുമുന്നണി അധികാരത്തിൽ വരുമ്പോൾ 29 ബാറുകളാണ് കേരളത്തിൽ ഉണ്ടായിരുന്നത്. ഇന്നത് 565 എണ്ണമായി വർദ്ധിച്ചു. വിദ്യാലയങ്ങൾ, ദേവാലയങ്ങൾ, പൊതുശ്മശാനങ്ങൾ, പട്ടികജാതി പട്ടികവർഗ്ഗ കോളനികൾ എന്നിവയിൽനിന്ന് ബാറുകൾക്കുള്ള ദൂരപരിധി 200 മീറ്റർ എന്ന വ്യവസ്ഥമാറ്റി 50 മീറ്ററായി വെട്ടിച്ചുരുക്കി. ദേശീയ പാതയ്ക്കരുകിൽ മദ്യശാല നിരോധിച്ച ഉത്തരവിൽനിന്നും പഞ്ചായത്ത് പ്രദേശങ്ങളിലെ മദ്യശാലകളെ ഒഴിവാക്കണം എന്ന അപേക്ഷയുമായി സുപ്രീംകോടതിയിൽ പോയി. പട്ടണ സ്വഭാവമുള്ള പഞ്ചായത്തുകളിലെ മദ്യശാലകളെ ദേശീയ പാതാ ദൂരപരിധിയിൽനിന്ന് ഒഴിവാക്കാം എന്ന് സുപ്രീംകോടതി പറഞ്ഞപ്പോൾ പതിനായിരത്തിലധികം ജനസംഖ്യയുള്ള പഞ്ചായത്തുകളെല്ലാം പട്ടണസ്വഭാവമുള്ളവയായി പ്രഖ്യാപിച്ച് മദ്യശാലകൾക്ക് അനുമതി നൽകി. ബ്രൂവറികളും ഡിസ്റ്റിലറികളുമുൾപ്പെടെ നാലെണ്ണം തുടങ്ങാനെടുത്ത തീരുമാനം പ്രതിഷേധത്തെത്തുടർന്ന് റദ്ദാക്കി. പബ്ബുകളും രാത്രികാല ഉല്ലാസ കേന്ദ്രങ്ങളുംവരെ ആലോചിക്കുന്ന സർക്കാരാണ് വിമുക്തി പരസ്യത്തിനായി കോടികൾ ചെലവഴിക്കുന്നത്.\nമദ്യലഭ്യതയില്ലാതെയാക്കിയാൽ തീരാവുന്നതേയുള്ളൂ കേരളത്തിലെ ജനങ്ങളുടെ മദ്യപാനശീലം എന്ന് ലോക്ഡൗൺകാലം തെളിയിച്ചതാണ്. എന്നാൽ കോവിഡ് ഭീഷണി നിലനിൽക്കുമ്പോഴും തിടുക്കപ്പെട്ട് ബെവ്ക്യൂ ആപ്പ് ഉണ്ടാക്കി ബാറും ബിവറേജസ് ഔട്‌ലെറ്റുകളും തുറന്നത് ബാറുടമകളുടെ ലാഭാസക്തി ശമിപ്പിക്കാനായിരുന്നു.\nസ്ത്രീകളുടെ സുരക്ഷിതത്വത്തിന് കനത്ത വെല്ലുവിളി\nലപാതകം ഉയർത്തിയ ജനവികാരംകൂടി മുതലെടുത്തു കൊണ്ട് അധികാരത്തിലെത്തിയ എൽഡിഎഫ്, സ്ത്രീസുരക്ഷയുടെ രംഗത്ത് ഗുരുതരമായ വീഴ്ചയാണ് വരുത്തിയത്. സംസ്ഥാനത്തിന്റെ മനസ്സാക്ഷിയെ ഞെട്ടിച്ച വാളയാറിലെ രണ്ട് പെൺകുഞ്ഞുങ്ങളുടെ കൊലപാതക കേസ്സ് കൈകാര്യം ചെയ്ത ഒരൊറ്റ ഉദാഹരണം മതി സ്ത്രീസുരക്ഷയോടുള്ള ഇടത് പോലീസിന്റെയും സർക്കാരിന്റെയും സമീപനം വ്യക്തമാകാൻ. വാളയാർ കേസ്സിൽ പോലീസും പ്രോസിക്യൂഷനും വരുത്തിയത് വീഴ്ചകളായിരുന്നില്ല, ബോധപൂർവ്വം പ്രതികളെ രക്ഷിക്കുന്നതിനു വേണ്ടി നടത്തിയ ക്രിമിനൽ നീക്കങ്ങളായിരുന്നു. പാലത്തായി കേസിലും സർക്കാർ ഒത്തുകളിച്ചു. മദ്യത്തിന്റെയും മയക്കുമരുന്നിന്റെയും വ്യാപനം സ്ത്രീകളുടെ നില കൂടുതൽ പരുങ്ങലിലാക്കി. സ്ത്രീകൾക്കും കുട്ടികൾക്കുംനേരെയുള്ള അതിക്രമങ്ങൾ പെരുകിയ അഞ്ചുവർഷങ്ങളാണ് കടന്നുപോയത്.\nനിരായുധരായ 12പേരെ മാവോയിസ്റ്റെന്നപേരിൽ അരുംകൊല ചെയ്തു. യാതൊരു തെളിവുമില്ലാതെ രണ്ടു ചെറുപ്പക്കാരെ യുഎപിഎ ചുമത്തി തുറുങ്കിലടച്ചു. പോലീസ് ആക്ട് ഭേദഗതി ചെയ്യാനും പോലീസിന് മജിസ്ടീരിയൽ പദവി നൽകാനും നടത്തിയ നീക്കം സർക്കാരിന്റെ ജനാധിപത്യവിരുദ്ധ സ്വഭാവത്തിന്റെ നേർദൃശ്യമാണ്.\nവികസനത്തിന്റെ പേരിൽ പതിനായിരങ്ങളെ കുടിയിറക്കുകയും പരിസ്ഥിതിയെ തകർക്കുകയും ചെയ്യുന്ന കെ-റെയിൽ, ദേശീയപാത സ്വകാര്യവൽക്കരിക്കുന്ന ബിഒടി ചുങ്കപ്പാതക്കായുളള കുടിയൊഴിപ്പിക്കൽ തുടങ്ങിയ നയങ്ങളെല്ലാം യുഡിഎഫ് കഴിഞ്ഞകാലങ്ങളിൽ നടപ്പിലാക്കിയവ തന്നെയാണ്. കർഷകപ്രക്ഷോഭത്തോട് കുറ്റകരമായ നിസ്സംഗതയാണ് സിപിഐ, സിപിഐ(എം) പ്രസ്ഥാനങ്ങൾ വച്ചുപുലർത്തുന്നത്. ജനാധിപത്യ പ്രക്ഷോഭണ വേദിയിൽ ഒരുമിച്ചണിനിരക്കുകവഴിയേ ജാതി, മത, വർഗ്ഗീയ, വിഭാഗീയ ചിന്താഗതികളിൽനിന്ന് ജനങ്ങളെ മോചിപ്പിച്ചെടുക്കാനാകൂ എന്നിരിക്കെ അതിനുമുതിരുന്നില്ല എന്നുമാത്രമല്ല ആസന്നമായിരിക്കുന്ന നിയമസഭാതെരഞ്ഞെടുപ്പിനെ മുൻനിർത്തി ബിജെപിയുടെ അതേ തന്ത്രം പയറ്റി വർഗ്ഗീയ രാഷ്ട്രീയം കളിക്കുകയാണ് സിപിഐ(എം). ഇടതുപക്ഷ രാഷ്ട്രീയത്തിന്റെ അന്തസ്സത്തയും ജനസമരരാഷ്ട്രീയവും ഉപേക്ഷിച്ച ഇടതുമുന്നണിയിൽനിന്നും ജനങ്ങൾക്ക് യാതൊന്നും പ്രതീക്ഷിക്കാനില്ല.\nവികസനമെന്നത് വഞ്ചനയുടെ മുദ്രാവാക്യം.\nമൂന്നുകൂട്ടരുടെയും പൊതുവായ വായ്‌ത്താരിയാണ് വികസനം. എല്ലാ പാർട്ടികളുടെയും എല്ലാ മുന്നണികളുടെയും സ്ഥാനാർത്ഥികൾ സമഗ്രവികസനത്തിനുവേണ്ടിയാണ് നിലകൊള്ളുന്നതെന്ന് അവകാശപ്പെടുന്നു. അങ്ങേയറ്റം വഞ്ചനാപരമായ മുദ്രാവാക്യമാണത്. കേവലം നിർമ്മാണപ്രവർത്തനങ്ങളാണ് വികസനം എന്ന പേരിൽ അവതരിപ്പിക്കുന്നത്.\nവികസനത്തിന്റെ പിന്നിലെ വര്‍ഗ്ഗതാല്‍ര്യം നാം മനസ്സിലാക്കേണ്ടതുണ്ട്. വർഗ്ഗവിഭജിതമായ സമൂഹമാണ് നമ്മുടേത്. മുതലാളിയും തൊഴിലാളിയും, ഉള്ളവനും ഇല്ലാത്തവനും, തൊഴിലുടമയും കൂലിവേലക്കാരനും, ചൂഷകനും ചൂഷിതനും എന്ന നിലയിൽ ഇരുചേരികളായി വിഭജിതമായ സമൂഹം. ഈ വിഭജനം നമ്മുടെയാരുടെയെങ്കിലും ഇഷ്ടാനുസരണം ഉണ്ടായിട്ടുള്ളതല്ല. ചരിത്രപരമായ കാരണങ്ങളാൽ സമൂഹത്തിൽ നിലവിൽ വന്നിട്ടുള്ള വസ്തുനിഷ്ഠമായ വിഭജനമാണിത്. ഈ വ്യത്യസ്തചേരികളുടെ താല്പര്യങ്ങൾ വിപരീതങ്ങളാണ് എന്നതാണ് യാഥാർത്ഥ്യം. കൂലിവേലക്കാരനായ തൊഴിലാളിയെ ചൂഷണം ചെയ്താണ് തൊഴിലുടമയായ മുതലാളി ലാഭമുണ്ടാക്കുന്നത്.\nഎല്ലാ മേഖലകളിലെയും ഉൽപ്പാദനം പരമാവധി ലാഭത്തെ മാത്രം ലാക്കാക്കി നടക്കുന്ന ഈ മുതലാളിത്ത വ്യവസ്ഥിതിയിൽ മുതലാളിക്ക് പരമാവധി ലാഭമുണ്ടാകണമെങ്കിൽ തൊഴിലാളിയെ പരമാവധി ചൂഷണം ചെയ്യണം. അതിനാൽ, മുതലാളിയുടെ പുരോഗതിയെന്നാൽ തൊഴിലാളിയുടെ അധോഗതിയെന്നർത്ഥം. ബഹുഭൂരിപക്ഷം വരുന്ന തൊഴിലാളിവർഗ്ഗത്തിനും മറ്റ് അദ്ധ്വാനിക്കുന്ന ജനങ്ങൾക്കും പുരോഗതിയുണ്ടാകണമെങ്കിൽ മുതലാളിവർഗ്ഗം അവരുടെ ചോരയൂറ്റുന്നത് അവസാനിപ്പിക്കണം. മുതലാളി വർഗ്ഗത്തിന്റെ താല്പര്യസംരക്ഷകരായ പ്രസ്ഥാനങ്ങൾ തങ്ങൾ ഭൂരിപക്ഷം വരുന്ന ജനങ്ങളുടെ താല്പര്യത്തിനെതിരെയാണ് നിലകൊള്ളുന്നതെന്ന് തുറന്നുപറയാൻ ഭയപ്പെടുന്നു. അതിനാൽ അവർ മുതലാളിവർഗ്ഗതാല്പര്യങ്ങളെ രാജ്യത്തിന്റെ പൊതുതാല്പര്യമെന്ന നിലയിൽ അവതരിപ്പിക്കുകയും വർഗ്ഗസൂചനകളില്ലാതെ നാടിന്റെ വികസനത്തെയും പുരോഗതിയെയും പറ്റി പറയുകയും ചെയ്യുന്നു. അദ്ധ്വാനിക്കുന്ന ജനങ്ങളെ കബളിപ്പിക്കാനുള്ള ഈ സൂത്രമാണ് എല്ലാ കക്ഷികളും പയറ്റുന്നത് ഏത് വർഗ്ഗത്തിന്റെ പുരോഗതിയും വികസനവും എന്ന് സൂചിപ്പിക്കാതെ പൊതുവിൽ രാജ്യത്തിന്റെയോ സംസ്ഥാനത്തിന്റെയോ മണ്ഡലത്തിന്റെയോ ഒക്കെ വികസനത്തെപ്പറ്റി പറയുന്നതിന് പിന്നിലുള്ള യഥാർത്ഥ വർഗ്ഗരാഷ്ട്രീയം തുറന്നുകാട്ടി ജനങ്ങളെ ബോധവൽക്കരിച്ച് മുതലാളിത്ത ചൂഷണത്തിനെതിരായി അദ്ധ്വാനിക്കുന്ന ജനങ്ങളുടെ യോജിച്ച വർഗ്ഗ-ബഹുജന പ്രക്ഷോഭം വളർത്തിയെടുക്കുക എന്നതാണ് ശരിയായ ഇടതുപക്ഷരാഷ്ട്രീയം. എന്നാൽ, സിപിഐ(എം) നയിക്കുന്ന വ്യവസ്ഥാപിത ഇടതുപക്ഷവും ഇന്ന് വികസനം എന്ന വഞ്ചനാപരമായ മുദ്രാവാക്യമുയർത്തുന്നു എന്നതാണ് ഖേദകരമായ കാര്യം. അവർ ഇടതുപക്ഷരാഷ്ട്രീയനിലപാട് കൈവെടിഞ്ഞ് വലതുപക്ഷ നിലപാട് സ്വീകരിച്ചിരിക്കുന്നുവെന്നാണ് ഇത് കാണിക്കുന്നത്.\nഒരു വർഗ്ഗവിഭജിത സമൂഹത്തിൽ രണ്ടുവർഗ്ഗങ്ങൾക്കും ‘ഒപ്പം’ നിൽക്കാൻ ഒരു പാർട്ടിക്കും ഒരു സർക്കാരിനും സാധ്യമല്ലതന്നെ. ഇടതുപക്ഷസംസ്ഥാനമെന്ന് പുകൾപെറ്റ കേരളത്തിൽ പിന്തിരിപ്പൻശക്തികൾ സ്വാധീനം വർദ്ധിപ്പിക്കുന്നുവെന്ന ആശങ്കാജനകമായ സാഹചര്യം സൃഷ്ടിക്കുന്നതിന് സിപിഐ (എം)ന്റെ ഈ തെറ്റായ നിലപാട് വലിയൊരളവുവരെ കാരണമായിട്ടുണ്ട്.\nവ്യവസ്ഥാപിത മുന്നണികളെല്ലാം അന്തിമവിശകലനത്തിൽ മുതലാളിവർഗ്ഗത്തിന്റെ വിശ്വസ്ത ദാസന്മാരാണ്. അവരുടെ ജയപരാജയങ്ങൾ ജനങ്ങളുടെ ജീവിതം അഭിമുഖീകരിക്കുന്ന പ്രശ്‌നങ്ങളുടെ പരിഹാരമാകുന്നില്ല. ഭരണം മാറിയാലും തുടർന്നാലും നയങ്ങൾക്ക് മാറ്റമില്ല. കുത്തകകൾക്ക് രാജ്യത്തെ തീറെഴുതുന്ന ആഗോളവത്ക്കരണമാണ് മൂന്നുകൂട്ടരുടെയും നയം.\nഭരണാധികാരികളുടെ ഔദാര്യങ്ങളിലൂടെയല്ല, ജനാധിപത്യപ്രക്ഷോഭങ്ങളിലൂടെയാണ് എക്കാലവും ജനങ്ങൾ അവകാശങ്ങൾ നേടിയെടുത്തിട്ടുള്ളതും തങ്ങളുടെ നില മെച്ചപ്പെടുത്തിയിട്ടുള്ളതും. ഇന്നും അതുതന്നെയാണ് ജനങ്ങളുടെ മുന്നിലുള്ള ഒരേയൊരു മാർഗ്ഗം. തെരഞ്ഞെടുപ്പിനെ ജനാധിപത്യ പ്രക്ഷോഭത്തിന്റെ വേദിയാക്കി മാറ്റുവാൻ പോന്ന ജനാധിപത്യ പ്രബുദ്ധത ആർജ്ജിച്ചെടുത്തുകൊണ്ടേ ഈ ജീർണസാഹചര്യത്തെ മറികടക്കാനാകൂ.\nജനസമരവേദിയിലെ സമർപ്പിത പ്രസ്ഥാനമായ എസ്‌യുസിഐ(സി)\nജനസമരത്തിന്റെ രാഷ്ട്രീയം ഉയർത്തിക്കൊണ്ടാണ് എസ്‌യുസിഐ(കമ്മ്യൂണിസ്റ്റ്) പാർട്ടി കേരളത്തിൽ 36 മണ്ഡലങ്ങളിൽ മത്സരിക്കുന്നത്. തെരഞ്ഞെടുപ്പ് രംഗത്ത് എസ്‌യുസിഐ(കമ്മ്യൂണിസ്റ്റ്) സ്ഥാനാർത്ഥികൾ പ്രതിനിധാനം ചെയ്യുന്നത് ഭരണരാഷ്ട്രീയത്തെയല്ല, വിട്ടുവീഴ്ചയില്ലാത്ത ജനകീയ സമരത്തിന്റെ രാഷ്ട്രീയത്തെയാണ്.\nന്യായയുക്തമായ ഒരു ജനകീയ മുന്നേറ്റം ജനങ്ങൾക്ക് കൂടുതലുയർന്ന പ്രബുദ്ധത നൽകും. ഒരു പുതിയ സംസ്‌കാരത്തിന്റെ ചേതന മനഷ്യരെ തട്ടിയുണർത്തും. വർഗ്ഗീയതയും മതാന്ധതയും അവിടെ മൺമറയും. സമൂഹം ജനാധിപത്യവൽക്കരണത്തിന്റെ ഉയർന്ന തലങ്ങളിലേക്കു കുതിക്കും. പണത്തിന്റെയും നിർമ്മിച്ചെടുക്കുന്ന പ്രശസ്തിയുടെയും പിന്നാലെ പോകുന്ന ദുർബ്ബലചിത്തരായ ജനതയെയല്ല, സ്വന്തം വിവേചനബുദ്ധിയുടെ അടിസ്ഥാനത്തിൽ ശരി-തെറ്റുകൾ തിരിച്ചറിഞ്ഞ് നിലപാട് എടുക്കാൻ പ്രാപ്തിയുള്ള ജനതയെ അത് സൃഷ്ടിക്കും. അധികാരത്തിന്റെ മുഷ്‌കിനുമുമ്പിൽ ഭീരുക്കളാകുന്നവരെയല്ല, സത്യത്തിനുവേണ്ടി നിലകൊള്ളുന്ന നിർഭയരെ അത് വളർത്തും.\nപിറവികൊണ്ട കാലംമുതൽ ജനതാൽപ്പര്യത്തിന്റെ പക്ഷത്ത് അചഞ്ചലമായി നിലയുറപ്പിച്ചുകൊണ്ട് ഭരണാധികാരികളുടെ മുതലാളിത്ത നയങ്ങൾക്കെതിരെ ജനകീയ പ്രക്ഷോഭത്തിന്റെ പതാകയുമേന്തിയാണ് ഈ പ്രസ്ഥാനം മുന്നേറുന്നത്. കേരളത്തിൽ ജനാധിപത്യ പോരാട്ടങ്ങളുടെ രംഗത്ത് താദാത്മ്യപ്പെട്ട നാമമാണ് എസ്‌യുസിഐ(കമ്മ്യൂണിസ്റ്റ്). നിസ്സഹായരും അശരണരുമായ ജനങ്ങൾ എവിടെയൊക്കെ നീതി തേടി പ്രക്ഷോഭത്തിന്റെ മാർഗ്ഗം അവലംബിച്ചിട്ടുണ്ടോ അവിടങ്ങളിലെല്ലാം ഈ പ്രസ്ഥാനം സംഘാടകരായി, സഹപോരാളികളായി, സമരസാഹോദര്യം പേറുന്ന സഖാക്കളായി ജനങ്ങളോടൊപ്പം നിലകൊള്ളുന്നു. പാർലമെന്ററി രാഷ്ട്രീയത്തിന്റെ പേരിനും പെരുമയ്ക്കും വേണ്ടിയല്ലാതെ, യാതൊരു സങ്കുചിത ലക്ഷ്യങ്ങളുമില്ലാതെ സാമൂഹ്യനന്മ എന്ന മഹത്തായ ലക്ഷ്യത്തിനുവേണ്ടി പരിപൂർണ്ണമായും സമർപ്പിതമായ പാർട്ടിയാണ് എസ്‌യുസിഐ(കമ്മ്യൂണിസ്റ്റ്). സമരമുഖങ്ങളിൽ കൈകോർത്തവരെല്ലാം ഈ പ്രസ്ഥാനത്തിന്റെ സത്യസന്ധതയും സമർപ്പണവും ആശയപരമായ കരുത്തും വിശകലന ശേഷിയും തിരിച്ചറിഞ്ഞിട്ടുണ്ട്. ഈ രാഷ്ട്രീയത്തിന് പിന്തുണയും ശക്തിയും നൽകണമെന്ന് അഭ്യർത്ഥിച്ചുകൊണ്ടാണ് പാർട്ടി തെരഞ്ഞെടുപ്പിൽ മൽസരിക്കുന്നത്.\nഎസ്‌യുസിഐ (കമ്മ്യൂണിസ്റ്റ്) പ്രസ്ഥാനത്തിന്റെ ആശയനേതൃത്വത്തിൽ പ്രവർത്തിക്കുന്ന ആൾ ഇൻഡ്യ കിസാൻ ഖേത് മസ്ദൂർ സംഘടന (എഐകെകെഎംഎസ്) രാജ്യത്തെ ഐതിഹാസികമായ കർഷക സമരത്തിൽ നേതൃപരമായ പങ്കുവഹിക്കുന്ന കർഷക സംഘടനകളിലൊന്നാണ്. രാജ്യത്തിന്റെ ജനാധിപത്യപരമായ നിലനിൽപ്പിന്റെ ഭാവിയെ നിർണ്ണയിക്കുന്ന തരത്തിൽ വളർന്നുവന്നിട്ടുള്ള കർഷക സമരത്തിന്റെ സന്ദേശം പ്രചരിപ്പിച്ചുകൊണ്ട്് കേരളത്തിൽ വിശ്രമരഹിതമായ ഐക്യദാർഢ്യപ്രവർത്തനങ്ങളിലാണ് നമ്മുടെ പാർട്ടി. കർഷകരെയും ബഹുജനങ്ങളെയും ഐക്യദാർഢ്യ സമിതികളിൽ അണിനിരത്തുന്നതിലും അവയുടെ നേതൃത്വത്തിൽ സ്ഥിരം സമരവേദികൾ പടുത്തുയർത്തുന്നതിലും നമ്മുടെ പാർട്ടി നിർണ്ണായകമായ പങ്കു വഹിക്കുന്നു.\nസെക്രട്ടേറിയറ്റ് നടയിൽ ഉദ്യോഗാർത്ഥികൾ നടത്തുന്ന പ്രക്ഷോഭത്തെ സർവ്വാത്മന പിന്തുണച്ചുകൊണ്ട് ദൃഢമായ സഹായപ്രവർത്തനങ്ങളുമായി എസ്‌യുസിഐ(കമ്മ്യൂണിസ്റ്റ്)ന്റെ യുവജന സംഘടന എഐഡിവൈഒ സജീവമായി രംഗത്തുണ്ട്. പരമതുഛമായ വേതനത്തിന് പണിയെടുക്കാൻ വിധിക്കപ്പെട്ട ആശാ വർക്കേഴ്‌സിന്റെ സമരസംഘടന രൂപപ്പെടുത്തി അവരുടെ പ്രക്ഷോഭത്തെ മുന്നോട്ടു നയിക്കുന്നതിൽ, നേഴ്‌സുമാരുടെ അവകാശപ്പോരാട്ട രംഗത്ത്, പ്രീപ്രൈമറി അധ്യാപകരുടെ സമരത്തിൽ അങ്ങിനെ പണിയെടുത്തു ജീവിക്കുന്ന എല്ലാ വിഭാഗം ജനങ്ങളുടെയും അവകാശങ്ങൾ സംരക്ഷിക്കാനായി ഈ പ്രസ്ഥാനത്തിന്റെ പ്രവർത്തകർ വിശ്രമരഹിതമായി പണിയെടുക്കുന്നു. 2020 വർഷാരംഭത്തിൽ പൗരത്വനിയമ ഭേദഗതിക്കെതിരെ ജനാധിപത്യവിശ്വാസികളും മനുഷ്യസ്‌നേഹികളും മുൻകൈയെടുത്തു നടത്തിയ ആഴ്ചകളോളം നീണ്ടുനിന്ന തിരുവനന്തപുരം ഷഹീൻബാഗിന്റെ സംഘാടനത്തിൽ ഈ പ്രസ്ഥാനത്തിന്റെ പ്രവർത്തകർ നിർണ്ണായകമായ പങ്കുവഹിച്ചിരുന്നു. നവംബർ 26ന്റെ അഖിലേന്ത്യാ പണിമുടക്ക് വിജയിപ്പിക്കാൻ സംസ്ഥാനമെമ്പാടും ശക്തമായ ആശയപ്രചാരണം സംഘടിപ്പിക്കാനും ഈ പാർട്ടിയും അതിന്റെ തൊഴിലാളിപ്രവർത്തകരും മുൻ നിരയിലുണ്ടായിരുന്നു. കഴിഞ്ഞ ഒരു ദശാബ്ദത്തിനുള്ളിൽ ഒന്നുകിൽ എസ്‌യുസിഐ(കമ്യൂണിസ്റ്റ്)ന്റെ മുൻകൈയിൽ അല്ലെങ്കിൽ ശക്തമായ പിന്തുണയിൽ മുന്നേറിയിട്ടുള്ള സമരങ്ങൾ നിരവധിയാണ്. എസ്‌യുസിഐ(കമ്മ്യൂണിസ്റ്റ്) സ്ഥാനാർത്ഥികളെ വിജയിപ്പിച്ചുകൊണ്ട് ഈ സമര രാഷ്ട്രീയത്തിന് ഇനിയും കരുത്തുപകരുവാൻ ഏവരോടും അഭ്യർത്ഥിക്കുന്നു.\nഎസ്‌യുസിഐ(സി) സ്ഥാനാർത്ഥികൾ താഴെ കൊടുത്തിട്ടുള്ള ജനകീയ ആവശ്യകതകൾ നേടിയെടുക്കാനായി നിലകൊള്ളും. തെരഞ്ഞെടുക്കപ്പെട്ടാൽ ജനപ്രതിനിധി എന്ന പദവിയും ഈ ലക്ഷ്യത്തിനായി വിനിയോഗിക്കും.\nമുതലാളിമാരുടെ ആസ്തി വർദ്ധിപ്പിക്കാൻവേണ്ടി മാത്രമായി കഴിഞ്ഞ രണ്ടര പതിറ്റാണ്ടായി നടപ്പാക്കുന്ന ജനവിരുദ്ധമായ സാമ്പത്തിക നയ നടപടികൾ പൂർണ്ണമായി പിൻവലിക്കും. സർക്കാർ ഖജനാവിലെ പണവും രാജ്യത്തിന്റെ പ്രകൃതിവിഭവങ്ങളും മുതലാളിമാരുടെ വികസനത്തിനുവേണ്ടിയല്ല, ജനക്ഷേമത്തിനുവേണ്ടിയുള്ളതാണെന്ന സമീപനം അടിസ്ഥാനമായി സ്വീകരിച്ചുകൊണ്ട് സാമ്പത്തിക നയങ്ങൾ കൈക്കൊള്ളും.\nബഹുഭൂരിപക്ഷം വരുന്ന സാധാരണ ജനങ്ങളെ ഭീമമായ നികുതിഭാരത്തിൽനിന്ന് മോചിപ്പിക്കും. സമ്പന്നരുടെ സ്വത്തിന്റെയും വരുമാനത്തിന്റെയുംമേൽ നികുതി ചുമത്തും. നികുതി നൽകാതെ അതിസമ്പന്നർ കുന്നുകൂട്ടിയിട്ടുള്ള മുഴുവൻ കള്ളപ്പണവും പിടിച്ചെടുക്കും. സംസ്ഥാനത്തെ കടവിമുക്തമാക്കും.\nകാർഷികോൽപ്പന്നങ്ങൾക്ക് ന്യായവില നൽകി കർഷകരിൽനിന്ന് സംഭരിക്കും. ഇടനിലക്കാരെ പൂർണ്ണമായും ഒഴിവാക്കി നിത്യോപയോഗ സാധനങ്ങളുടെ മൊത്ത-ചില്ലറ വ്യാപാരം സമ്പൂർണ്ണ സ്റ്റേറ്റ് ട്രേഡിംഗിന് കീഴിലാക്കിക്കൊണ്ട് വിലവർദ്ധന തടയും.\nജനക്ഷേമത്തിനുവേണ്ടിയുള്ള പൊതുസംവിധാനങ്ങൾ വിപുലീകരിക്കുകയും വ്യാപിപ്പിക്കുകയും ചെയ്തുകൊണ്ടും ഉൽപ്പാദനരംഗം ശക്തിപ്പെടുത്തിയും തൊഴിലവസരങ്ങൾ സൃഷ്ടിക്കും. അപ്രഖ്യാപിത നിയമന നിരോധന ഉത്തരവുകൾ പിൻവലിക്കും. നിലവിലുള്ള ഒഴിവുകൾ നികത്തും. പുതിയ തസ്തികകൾ സൃഷ്ടിക്കും. പിൻവാതിൽ നിയമനം അവസാനിപ്പിക്കും.\n5.വർഗ്ഗീയ-ജാതീയ-വിഭാഗീയ വികാരങ്ങൾ കത്തിയാളിക്കാൻ ശ്രമിക്കുന്ന ശക്തികളെ ജനാധിപത്യ നിയമവാഴ്ച ഉപയോഗപ്പെടുത്തി നേരിടും. വർഗ്ഗീയ- ജാതീയ-വിഭാഗീയ മനോഭാവങ്ങളുടെ വ്യാപനത്തിൽ നിന്ന് തലമുറകളെ മോചിപ്പിക്കുവാനുള്ള ജനാധിപത്യ വൽക്കരണത്തിന് ഉതകുന്ന സാമൂഹ്യ നയങ്ങൾ ആവിഷ്‌കരിക്കും. ശ്രീനാരായണഗുരു, ചട്ടമ്പിസ്വാമികൾ, അയ്യൻകാളി, പണ്ഡിറ്റ് കറുപ്പൻ, സഹോദരൻ അയ്യപ്പൻ, പൊയ്കയിൽ യോഹന്നാൻ, വി.ടി. ഭട്ടതിരിപ്പാട് തുടങ്ങി മുഴുവൻ നവോത്ഥാന നായകന്മാരെയും സംബന്ധിച്ചുള്ള യഥാർത്ഥചരിത്ര വസ്തുതകൾ പ്രചരിപ്പിച്ചുകൊണ്ട് നവോത്ഥാന കടമകൾ പൂർത്തീകരി ക്കുവാൻ വേണ്ടിയുള്ള നയ-നടപടികൾക്കുവേണ്ടി നിലകൊള്ളും.\nഅഴിമതിക്കെതിരെ ശക്തമായ ശിക്ഷാനടപടികൾ കൈക്കൊള്ളുന്നതോടൊപ്പം ബഹുജനങ്ങളെ അണിനിരത്തിക്കൊണ്ടുള്ള ഒരു ജനാധിപത്യപ്രസ്ഥാനം സംഘടിപ്പിക്കും. സത്യസന്ധവും വിശ്വാസയോഗ്യവുമായ ചരിത്രമുള്ള സാമൂഹ്യ വ്യക്തിത്വങ്ങളുടെ നേതൃത്വത്തിൽ എല്ലാ തലങ്ങളിലും ജനങ്ങളുടെ ജാഗ്രതാ സമിതികൾക്ക് രൂപം നൽകും.\n1986ലെ ദേശീയ വിദ്യാഭ്യാസ നയത്തിൽ തുടങ്ങി ഡി.പി.ഇ.പി., എസ്.എസ്.എ, ആർ. എം.എസ്.എ, റൂസ തുടങ്ങിയ പരിഷ്‌ക്കാരങ്ങളിലൂടെ തകർക്കപ്പെട്ട പൊതുവിദ്യാഭ്യാസത്തെ പുനഃസ്ഥാപിച്ച് സാധാരണക്കാരുടെ കുട്ടികൾക്ക് ശാസ്ത്രീയ-മതേതര- സാർവ്വത്രിക വിദ്യാഭ്യാസം സൗജന്യമായി നൽകും.\nമദ്യം, മയക്കുമരുന്നുകൾ തുടങ്ങിയ മാരകമായ ലഹരിവസ്തുക്കളുടെ വ്യാപനം തടയുവാനുള്ള നിയമ നിർമ്മാണത്തിനുവേണ്ടി നിലകൊള്ളും.\nഅശ്ലീലത, ലൈംഗീക വൈകൃതങ്ങൾ തുടങ്ങിയ വൈകല്യങ്ങളിൽനിന്ന് വിദ്യാർത്ഥി-യുവജന വിഭാഗങ്ങളെ മോചിപ്പിക്കുവാൻവേണ്ട നയനടപടികൾക്കുവേണ്ടി നിലകൊള്ളും.\nസ്ത്രീകൾക്കും കുട്ടികൾക്കും നേരേ വ്യാപകമാകുന്ന അതിക്രമങ്ങൾ തടയുവാൻ സർവ്വമേഖലകളിലും കർശന നിയമ നടപടികൾ കൈക്കൊള്ളുവാൻ വേണ്ടി നിലകൊള്ളും. സ്ത്രീപീഡന, കൊലപാതക കേസുകളിലെ മുഴുവൻ പ്രതികളെയും നിയമത്തിനുമുന്നിൽ കൊണ്ടുവരാനും മാതൃകാപരമായി ശിക്ഷിക്കുവാനും വേണ്ടി നിലകൊള്ളും.\nകേരളത്തിലെ എല്ലാ ജില്ലകളിലും അത്യാധുനിക സൗകര്യങ്ങളോടുകൂടിയ മെഡിക്കൽ കോളേജുകളും സുസജ്ജമായ ജില്ലാ ആശുപത്രികളും യാഥാർത്ഥ്യമാക്കുവാൻവേണ്ടി നിലകൊള്ളും. അർഹരായവർക്കെല്ലാം സൗജന്യ ചികിത്സ ഉറപ്പാക്കും. ആരോഗ്യമേഖലയിലെ നിലവിലുള്ള മുഴുവൻ ഒഴിവുകളും നികത്തും.\nവിദ്യാഭ്യാസ വായ്പകൾ സമ്പൂർണ്ണമായി എഴുതിത്തള്ളുവാനുള്ള നിയമ നിർമ്മാണത്തിനുവേണ്ടി നിലകൊള്ളും.\nവിവിധ ആവശ്യങ്ങൾക്കുവേണ്ടി ഖനനം ചെയ്ത് ഫലശൂന്യമായിത്തീർന്ന കൃഷിഭൂമികളും തരിശുഭൂമികളും കൃഷിയോഗ്യമാക്കുകയും കാർഷികമേഖലകളോട് ബന്ധിപ്പിച്ചുകൊണ്ടുള്ള ശാസ്ത്രീയ കന്നുകാലി വളർത്തലും പാൽവിതരണ സംവിധാനങ്ങളും സൃഷ്ടിക്കുവാൻ വേണ്ട നയ-നടപടികൾ ആവിഷ്‌ക്കരിക്കുവാനായി നിലകൊള്ളും. കർഷകരുടെ മുഴുവൻ കടങ്ങളും എഴുതിത്തള്ളുവാൻ വേണ്ട നിയമനിർമ്മാണത്തിനുവേണ്ടി നിലകൊള്ളും.\nകർഷകത്തൊഴിലാളികളെ സർക്കാർ രജിസ്റ്ററിൽ കൊണ്ടുവരാനും മാസശമ്പളം നിർണ്ണയിക്കുവാനും പെൻഷൻ അനുവദിക്കുവാനും കാർഷികമേഖലയോടുചേർന്ന് സൗജന്യ മെസ്സുകൾ സ്ഥാപിക്കുവാനും അവശ്യമായ നിയമ നിർമ്മാണത്തിനുവേണ്ടി നിലകൊള്ളും.\nചെറുകിട-പരമ്പരാഗത വ്യവസായം ശാസ്ത്രീയമായി പനഃസംഘടിപ്പിക്കും. സ്ഥിര സ്വഭാവത്തിലുള്ള കൂടുതൽ തൊഴിലവസരങ്ങൾ സൃഷ്ടിക്കുവാൻ ഉതകുന്ന നിയമനിർമ്മാണത്തിനുവേണ്ടി നിലകൊള്ളും.\nഭൂരഹിതരായ ആദിവാസി-ദളിത് ജനവിഭാഗങ്ങൾക്കും ഇതര ദരിദ്രജനവിഭാഗങ്ങൾക്കും കൃഷിയോഗ്യമായ ഭൂമി നൽകുവാൻവേണ്ടി നിലകൊള്ളും.\nബി.ഒ.റ്റി. സമ്പ്രദായം മാറ്റിക്കൊണ്ട് 30.5 മീറ്ററിൽ നാലുവരിപ്പാത നാഷണൽ ഹൈവേ അതോറിറ്റിയെക്കൊണ്ട് നിർമ്മിച്ച് സംസ്ഥാനത്തിന്റെ ഗതാഗത പ്രശ്‌നം പരിഹരിക്കാനുള്ള നിയമനിർമ്മാണത്തിനുവേണ്ടി നിലകൊള്ളും.\nപ്രകൃതിയെയും പരിസ്ഥിതിയെയും ജലസ്രോതസ്സുകളെയും സംരക്ഷിക്കും.\nപ്രകൃതി ദുരന്തങ്ങൾ ഒഴിവാക്കുന്നതിനും നേരിടുന്നതിനും ശാസ്ത്രീയ പദ്ധതികൾ ആവിഷ്‌കരിക്കും.\nഭരണത്തിലെ കൺസൾട്ടൻസി രാജ് അവസാനിപ്പിക്കും.


മുട്ടുവേദന എളുപ്പത്തിൽ മാറ്റിയെടുക്കുന്ന പരിഹാരമാർഗ്ഗം ഇതാണ്\nസന്ധിവാതത്തിന് ഉപയോഗിക്കാൻ സാധിക്കുന്ന നൂതനമായ ചികിത്സാരീതിയായ പ്ളൈറ്റ്റ്റ് ലെറ്റ് ബിച്ച് പ്ലാസ്മയെ കുറിച്ചാണ്. സന്ധിവാതം അല്ലെങ്കിൽ ജോയിൻറ് തീരുമാനം അതിനെ പൊതുവേ അറിയപ്പെടുന്നത് ശാസ്ത്രീയമായി മറ്റൊരു പേരിലാണ്. ഇത്തരത്തിലുള്ള ഈ ഒരു പ്രശ്നം ഏറ്റവും കൂടുതലായി കാണപ്പെടുന്നത് കാൽമുട്ടുകളിൽ ആണ്. നമ്മുടെ ശരീരത്തിൽ കാൽമുട്ട് ആണ് ശരീരത്തിലെ ഭാരം മുഴുവൻ താങ്ങി നമ്മുടെ പാദത്തിലൂടെ താഴോട്ട് എത്തിക്കുന്നത്. അതുകൊണ്ടുതന്നെ കാൽമുട്ടിൽ സന്ധിവാദം വളരെ കൂടുതലായി കാണപ്പെടുന്നു. സന്ധിവാതത്തിന് ലക്ഷണങ്ങൾ എന്തെല്ലാമാണ് എന്ന് നമുക്ക് നോക്കാം.\nപൊതുവേ കാൽമുട്ടുവേദന കാൽമുട്ടിൽ നീര് കാൽമുട്ടിന് ജോയിൻറ് ചലനത്തിൽ പ്രശ്നം ഉണ്ടാവുക അല്ലെങ്കിൽ ശരിയായ രീതിയിൽ നമുക്ക് കാൽമുട്ട് മടക്കാനും നിവർത്താനും ഉണ്ടാകുന്ന ബുദ്ധിമുട്ട് ഇതൊക്കെയാണ് നമ്മൾ സന്ധി വാതത്തിൽ പൊതുവേ ആയി കാണുന്നത്. എന്താണ് സന്ധിവാതം എന്ന് നമുക്ക് നോക്കാം. രണ്ട് എല്ലുകൾ തമ്മിൽ ഉള്ള ജോയിൻറ് അതിനെയാണ് നമ്മൾ സന്ധി എന്ന് പറയുന്നത്. ആ സന്ധികളുടെ പ്രവർത്തനം നല്ലരീതിയിൽ പോകുവാൻ വേണ്ടി നമുക്ക് കാർട്ടിലേജ് കൾ ഉണ്ട്. ഇത്തരത്തിലുള്ള കാർട്ടിലേജ് കൾ അവയ്ക്ക് കാലതാമസം കൂടുന്തോറും തേയ്മാനം സംഭവിക്കുന്നതാണ്.\nപൊതുവെ നമുക്ക് പ്രായം അധികമാകുമ്പോൾ പലതരത്തിൽ തേയ്മാനം സംഭവിക്കുന്നതാണ്. അതിൽ സന്ധികളിൽ വരുന്ന തേയ്മാനമാണ് സന്ധിവാതം എന്ന് പൊതുവേ പറയുന്നത്. നമ്മുടെ ശരീരത്തിലെ രക്തത്തിൽ മൂന്നുതരത്തിലുള്ള രക്താണുക്കൾ ഉണ്ട്. ഒന്ന് ചുവന്ന രക്താണു രണ്ടു വെള്ള രക്ത മൂന്നാമത്തെ പ്ളൈറ്റ്ലെററ് എന്നിവയാണ്. ഇനി കൂടുതലായി മനസ്സിലാക്കാൻ നിങ്ങൾ തന്നെ വീഡിയോ മുഴുവനായി കാണേണ്ടതാണ്.


റോഡ് പണി സമയത്ത് പൂര്‍ത്തിയാക്കണം; കരാറുകാര്‍ക്ക് മുന്നറിയിപ്പുമായി മന്ത്രി മുഹമ്മദ് റിയാസ് - malabarinews.com\nHome » News » റോഡ് പണി സമയത്ത് പൂര്‍ത്തിയാക്കണം; കരാറുകാര്‍ക്ക് മുന്നറിയിപ്പുമായി മന്ത്രി മുഹമ്മദ് റിയാസ്\nHIGHLIGHTS : Should be completed during road work; Minister Mohammad Riyaz warns contractors\nസംസ്ഥാനത്ത് റോഡ് പണി നിശ്ചിത സമയത്ത് പൂര്‍ത്തിയാക്കണമെന്നും അതിനായി വര്‍ക്കിങ് കലണ്ടര് തയ്യാറാക്കുമെന്നും പൊതുമരാമത്ത് വകുപ്പ് മന്ത്രി പിഎ മുഹമ്മദ് റിയാസ്. പൊതുമരാമത്ത് കരാറുകാരുടെ സംഘടനകളുമായി നടത്തിയ യോഗത്തില് സംസാരിക്കുകയായിരുന്നു മന്ത്രി.\nനിയമപരമായി ഓരോ റോഡിന്റെയും അറ്റകുറ്റപ്പണി നിശ്ചിത കാലയളവിലേക്ക് ഓരോ കരാറുകാരെ ഏല്‍പിക്കുന്ന റണ്ണിങ് കോണ്‍ട്രാക്ട് സംവിധാനം നടപ്പാക്കും. ഉദ്യോഗസ്ഥര്‍ക്കൊപ്പം കരാറുകാര്‍ക്കും പരിശീലനം നല്‍കുന്നതിന് കെഎച്ച്ആര്‍ഐയില് സംവിധാനം ഏര്‍പ്പെടുത്തുമെന്നും മന്ത്രി വ്യക്തമാക്കി. മൂന്ന് മാസത്തില് ഒരിക്കല് കരാറുകാരുടെ സംഘടനകളുടെ യോഗം വിളിക്കുമെന്നും മന്ത്രി പറഞ്ഞു.\nയോഗത്തില് കരാറുകാരുടെ പ്രശ്നങ്ങള് ചര്‍ച്ച ചെയ്യുമെന്നും അദ്ദേഹം കൂട്ടിച്ചേര്‍ത്തു. കാലാവസ്ഥയ്ക്ക് അനുസൃതമായി റോഡ് പണി തുടങ്ങുന്ന തരത്തില് അനുമതി നല്‍കുന്ന കാര്യങ്ങള് ഉള്‍പ്പെടുത്തിയായിരിക്കും വര്‍ക്കിങ് കലണ്ടര് തയ്യാറാക്കുക. യോഗത്തില് പുതിയ പദ്ധതികള്‍ക്ക് കരാറുകാരുടെ സംഘടനാ പ്രതിനിധികള് പിന്തുണ അറിയിച്ചു. വിവിധ സംഘടനകളെ പ്രതിനിധീകരിച്ച് മോന്‍സ് ജോസഫ് എംഎല്‍എ, വികെസി മമ്മദ് കോയ, പൊതുമരാമത്ത് സെക്രട്ടറി ആനന്ദ് സിംഗ്, കെ ആര് എഫ് ബി സി ഇ ഓ ശ്രീറാം സാംബശിവറാവു എന്നിവര് യോഗത്തില് പങ്കെടുത്തു.


തിരുവനന്തപുരം: സംസ്ഥാനത്ത് കൊറോണ സാമൂഹിക വ്യാപനത്തിലേക്ക് നീങ്ങുന്നതായി വിദ‌ഗ്‌ധ സമിതിയുടെ മുന്നറിയിപ്പ്. നിരീക്ഷണത്തില് കഴിയുന്നവരെ ഉള്‍പ്പെടെ പരമാവധി ആളുകളെ പരിശോധിക്കണം എന്നാണ് വിദ‌ഗ്‌ധ സമിതിയുടെ വെളിപ്പെടുത്തൽ. അല്ലാത്തപക്ഷം കാര്യങ്ങള് കൈവിട്ടുപോകുമെന്നാണ് വിദഗ്ധ സമിതി മുഖ്യമന്ത്രിയെ നേരിട്ടറിയിച്ചത്.\nസംസ്ഥാനത്ത് ജനുവരി മുതല് ഇതുവരെ അറുപതിനായിരത്തില് താഴെ പേരെ മാത്രമാണ് പരിശോധിച്ചത്. ഈ സമയത്തിനുള്ളില് മൂന്നരലക്ഷം പേരെയെങ്കിലും പരിശോധിക്കണമായിരുന്നു. നിരീക്ഷണത്തിലുള്ളവരെ ഒരു തവണ എങ്കിലും പരിശോധിക്കണം. ആരോഗ്യ പ്രവര്‍ത്തകരുടെ സുരക്ഷ ഉറപ്പാക്കണമെന്നും വിദഗ്ധ സമിതി സര്‍ക്കാരിന് മുന്നറിയിപ്പ് നല്‍കിയിട്ടുണ്ട്.\nഉറവിടമറിയാത്ത രോഗികളും അത്തരത്തിലുള്ള മരണങ്ങളും സംസ്ഥാനത്ത് കൂടുകയാണ്. സെന്‍റിനന്‍റല് സര്‍വേലൈന്‍സിലും ഓഗ്മെന്‍റഡ് സര്‍വേയിലും രോഗ ബാധിതരെ കണ്ടെത്തുന്നു. ഇത് സമൂഹ വ്യാപന സാധ്യതയിലേക്കാണ് വിരല് ചൂണ്ടുന്നത്. ലോക ശരാശരി എടുത്താല് 10 ലക്ഷം പേരില് 1500 പേരെയാണ് കേരളം പരിശോധിക്കുന്നത്. ഇത് വളരെ കുറവാണ്. യാത്രകള് ചെയ്ത് വന്നവരേയും ഇവിടുള്ളവരേയും പരിശോധിക്കണം. അല്ലാത്തപക്ഷം രോഗികളെ തിരിച്ചറിയാന് കഴിയാതെ വരും എന്നാണ് വിദഗ്ധസമിതി സര്‍ക്കാരിനെ അറിയിച്ചിരിക്കുന്നത്.\nTags: corona virusTOPkerala


മനോരമയുടെ വ്യാജ സ്ക്രീന്‍ഷോട്ട് ഉപയോഗിച്ച് കെ എം ഷാജി എംഎല്‍എക്കെതിരെ വ്യാജ വാര്‍ത്ത പ്രചരിപ്പിക്കുന്നു | FactCrescendo | The leading fact-checking website in India\nകെ എം ഷാജി എം എല് എ യെ ഇ ഡി ചോദ്യം ചെയ്യാന് കഴിഞ്ഞ ദിവസം വിളിപ്പിച്ചിരുന്നു. അതിനു ശേഷം കഴിഞ്ഞ ഏതാനും ദിവസങ്ങളായി സാമൂഹ്യ മാധ്യമങ്ങളില് ഒരു വാര്‍ത്ത പ്രചരിച്ചു തുടങ്ങി. മനോരമ ഓണ് ലൈനിന്‍റെ സ്ക്രീന്‍ഷോട്ടില് മുസ്ലിം ലീഗ് എം എല് എ കെ എം ഷാജിയുടെ ചിത്രത്തിനൊപ്പം നല്‍കിയിരിക്കുന്ന വാര്‍ത്ത ഇങ്ങനെയാണ്: “ഒരു മാസമായ് ശാരീരിക ബുദ്ധിമുട്ടുകളുണ്ട്. ഈ മാസം അവസാനവാരം താന് ചികിത്സയ്ക്കായി വിദേശത്തേയ്ക്ക് പോയേക്കും : കെഎം ഷാജി”\nമാധ്യമ സ്ക്രീന് ഷോട്ടുകള് ഉപയോഗിച്ച് വിശ്വാസ്യത വര്‍ദ്ധിപ്പിച്ച് വാര്‍ത്തകള് പ്രചരിപ്പിക്കുന്ന രീതി സാമൂഹ്യ മാധ്യമങ്ങളില് പതിവാണ്. ഇതില് സത്യമായവയും വ്യാജ പ്രചാരണവും ഉണ്ടാകും. ഇത്തരത്തില് ഒറ്റ നോട്ടത്തില് കണ്ടു പിടിക്കാന് സാധിക്കാത്ത തരത്തില് സമര്‍ത്ഥമായി നടത്തിയ ചില വ്യാജ പ്രചാരണങ്ങള് ഫാക്റ്റ് ക്രസന്റോ അന്വേഷണത്തിലൂടെ കണ്ടെത്തിയിട്ടുണ്ട്. കഴിഞ്ഞ ദിവസം ഇത്തരത്തില് പ്രചരിച്ച വൈറല് പോസ്റ്റിനു മുകളില് ഞങ്ങള് നടത്തിയ അന്വേഷണത്തിന്റെ റിപ്പോര്‍ട്ട് താഴെ വായിക്കാം\nഇതും അത്തരത്തിലെ ഒരു വ്യാജ പ്രചരണം മാത്രമാണ്. ഞങ്ങളുടെ അന്വേഷണവും കണ്ടെത്തലും താഴെ കൊടുക്കുന്നു\nഫേസ്ബുക്കില് വാര്‍ത്ത തിരഞ്ഞപ്പോള് വാര്‍ത്ത ഇതിനോടകം വൈറലായി മാറിയിട്ടുണ്ട് എന്ന് മനസ്സിലാക്കാന് കഴിഞ്ഞു.\nഞങ്ങള് വാര്‍ത്തയുടെ വിശദാംശങ്ങളറിയാന് മനോരമയുടെ എഡിറ്റോറിയലുമായി ബന്ധപ്പെട്ടപ്പോള് ഇതൊരു വ്യാജ വാര്‍ത്തയാണെന്നുംഇത്തരത്തിലൊരു വാര്‍ത്ത മനോരമ നല്‍കിയിട്ടില്ല എനും അവിടെ നിന്നും അറിയിച്ചു. “മനോരമയില് കെ എം ഷാജിയുടെ ഒരു അഭിമുഖം പ്രസിദ്ധീകരിച്ചിരുന്നു. ഇതിന്‍റെ ചുവടു പിടിച്ചാണ് വ്യാജ വാര്‍ത്ത പ്രചരിപ്പിക്കാന് ആരംഭിച്ചത്. തെറ്റായ പ്രചരണത്തിനെതിരെ വിശദീകരണവുമായി മനോരമ ഓണ്‍ലൈന് ഒരു വാര്‍ത്ത പ്രസിദ്ധീകരിച്ചിരുന്നു.”\nകെ എം ഷാജി എം എല് എ യുമായി നടത്തിയ അഭിമുഖത്തിന്‍റെ പൂര്‍ണ്ണ രൂപം ഇവിടെ വായിക്കാം. അഭിമുഖത്തില് ഒരിടത്തും പോസ്റ്റില് നല്‍കിയ പോലുള്ള ഒരു പരാമര്‍ശം അദ്ദേഹം നടത്തുന്നില്ല.\nകൂടുതല് വ്യക്തതയ്ക്കായി ഞങ്ങള് കെഎം ഷാജി എംഎല്‍എയുമായി സംസാരിച്ചു. “ഈ വ്യാജ പ്രചരണത്തിനെതിരെ ഞാന് പ്രതികരിക്കാതെ ഇരുന്നതാണ്. മനോരമ തന്നെ വിശദീകരണം നല്‍കിയിരുന്നല്ലോ. ഞാന് മനോരമയ്ക്ക് ഒരു അഭിമുഖം നല്‍കിയിരുന്നു. ആ അഭിമുഖത്തിന്‍റെ മറവില് വ്യാജ പ്രചരണം നടത്തുകയാണ്. അതില് ഇങ്ങനെ യാതൊരു കാര്യവും പറയുന്നില്ല.”\nമനോരമയുടെ വ്യാജ സ്ക്രീന്‍ഷോട്ട് ഉപയോഗിച്ച് വ്യാജ പ്രചാരണമാണ് പോസ്റ്റിലൂടെ ചെയ്തിട്ടുള്ളത്.\nപോസ്റ്റില് നല്‍കിയിട്ടുള്ളത് പൂര്‍ണ്ണമായും തെറ്റായ വാര്‍ത്തയാണ്. മനോരമ ഓണ്‍ലൈനിന്‍റെ വ്യാജ സ്ക്രീന്‍ഷോട്ട് ഉപയോഗിച്ച് വ്യാജ പ്രചാരണമാണ് നടത്തുന്നത്.\nTitle:മനോരമയുടെ വ്യാജ സ്ക്രീന്‍ഷോട്ട് ഉപയോഗിച്ച് കെ എം ഷാജി എംഎല്‍എക്കെതിരെ വ്യാജ വാര്‍ത്ത പ്രചരിപ്പിക്കുന്നു\nTagged FakeManoramascreenshottreatmentഎംഎല്‍എകെ എം ഷാജി


കൊങ്കുനാട് ഇല്ല . നയം വ്യക്തമാക്കി ബിജെപി – BHARATH NEWS\nകൊങ്കുനാട് ഇല്ല . നയം വ്യക്തമാക്കി ബിജെപി\nന്യൂഡൽഹി: നയം വ്യക്തമാക്കി കേന്ദ്രം.തമിഴ്നാടിനെ വിഭജിക്കില്ലെന്ന് കേന്ദ്ര സര്‍ക്കാര്. കേന്ദ്ര ആഭ്യന്തര മന്ത്രാലയമാണ് പാര്‍ലമെന്‍റില് നിലപാടറിയിച്ചത്. കൊങ്കുനാട് വിവാദത്തിന് പിന്നാലെയാണ് കേന്ദ്രം നിലപാട് വ്യക്തമാക്കുന്നത്.\nതമിഴ്നാടിനെ വിഭജിച്ച് കൊങ്കുനാട് രൂപീകരിക്കണമെന്നപേരില് സാമൂഹിക മാധ്യമങ്ങളിലാണ് ക്യംപെയിന് തുടങ്ങിയത്.ഇതിന്റെ ഉറവിടം വ്യക്തമായിരുന്നില്ലെങ്കിലും ഈ ആവശ്യം ഏറ്റെടുത്ത് ബിജെപി നേതാക്കള് രംഗത്തെത്തിയിരുന്നു.വാര്‍ത്തകള് വന്നതോടെ പത്രങ്ങള് പോലും കത്തിച്ചായിരുന്നു തമിഴ് ജനതയുടെ പ്രതിഷേധം.\nകൊങ്കുനാട് രൂപീകരണമെന്ന ആവശ്യത്തിനെതിരെ തമിഴ്നാട്ടിലെ വിവിധ മേഖലകളിൽ ഉള്ള നിരവധി പേർ രംഗത്തെത്തിയിരുന്നു.\nPrevious അതിർത്തി ലംഘിച്ച പാക്ക് സ്വദേശി പിടിയിൽ\nNext രാജ്യത്തെ കോവിഡ് കേസുകളില് പകുതിയും കേരളത്തില്: ആശങ്ക അറിയിച്ച് കേന്ദ്രം


കരുവന്നൂര് ബാങ്ക് തട്ടിപ്പില് ഇ.ഡി. അന്വേഷണം; പ്രാഥമിക വിവരശേഖരണം ആരംഭിച്ചു - Bharath News Live\nകരുവന്നൂര് സഹകരണ ബാങ്ക് തട്ടിപ്പ് കേസില് എന്‍ഫോഴ്‌സ്‌മെന്റ് ഡയറക്ടറേറ്റ് അന്വേഷണം. സര്‍ക്കാര് കണക്ക് പ്രകാരം 104 കോടി രൂപയുടെ തട്ടിപ്പ് നടന്നെന്ന് വ്യക്തമായ സാഹചര്യത്തിലാണ് കേസ് ഇ.ഡി. അന്വേഷിക്കാന് തീരുമാനിച്ചത്. 300 കോടിയിലധികം രൂപയുടെ ക്രമക്കേടും ബാങ്കില് നടന്നതായാണ് പ്രാഥമിക അന്വേഷണത്തില് വ്യക്തമായിരിക്കുന്നത്.\nകരുവന്നൂര് ബാങ്കില് നടന്ന സാമ്പത്തിക ക്രമക്കേടുമായി ബന്ധപ്പെട്ട വ്യക്തികളെ കണ്ടെത്തുകയും പണം ഇടപാടുകളുടെ വിശദാംശങ്ങള് പരിശോധിക്കുകയും ചെയ്യുക എന്ന ലക്ഷ്യത്തോടെയാണ് ഇ.ഡി. അന്വേഷണം ഏറ്റെടുത്തിരിക്കുന്നത്. കേസുമായി ബന്ധപ്പെട്ട് പ്രാഥമിക വിവരശേഖരണം ആരംഭിച്ചതായാണ് റിപ്പോര്‍ട്ട്. തുടര്‍ന്ന് കേസ് രജിസ്റ്റര് ചെയ്ത് അന്വേഷണത്തിലേക്ക് ഇ.ഡി. കടക്കും.\nകേസുമായി ബന്ധപ്പെട്ട് നിവില് ക്രൈംബ്രാഞ്ച് പ്രതിചേര്‍ത്തിട്ടുള്ള ബാങ്ക് ജീവനക്കാരും പ്രസിഡന്റും അടക്കമുള്ളവരെ ഇ.ഡിയും പ്രതിചേര്‍ത്തേക്കും. കുറ്റകൃത്യത്തിന്റെ ഭാഗമായ പണസമ്പാദനം, കള്ളപ്പണം വെളുപ്പിക്കല് തുടങ്ങിയവ അടക്കമുള്ള കാര്യങ്ങള് അന്വേഷണത്തിന്റെ പരിധിയില് വരും.\nചെറിയ തുകയുള്ള ഭൂമി ഈടുവെച്ച് ഭീമമായ വായ്പയെടുത്തശേഷം എത്രയും പെട്ടെന്ന് ജപ്തിനടപടി സ്വീകരിക്കുന്നതും വില കൂടിയ ഭൂമി ഈടുവെച്ച് ചെറിയ വായ്പയെടുക്കുന്നവരെ തിരിച്ചടവിന്റെ പേരില് സമ്മര്‍ദത്തിലാക്കി ജപ്തിനടപടിയിലേക്ക് എത്രയും വേഗം എത്തിച്ച് ആ ഭൂമി തട്ടിയെടുക്കുന്നതും അടക്കമുള്ള തട്ടിപ്പുകളും നടന്നിട്ടുണ്ട്. നേരിട്ടും അല്ലാതെയും അഞ്ചുവര്‍ഷത്തിനിടെ 1000 കോടിയുടെ തിരിമറി നടന്നിട്ടുണ്ടെന്നാണ് പോലീസിന്റെ ആദ്യനിഗമനം.


ജിയോ പോയിന്റ് സ്‌റ്റോറുകള് വരുന്നു\nന്യൂഡല്‍ഹി: റീട്ടെയ്ല് മേഖലയില് വിപ്ലവം സൃഷ്ടിക്കാന് ജിയോ പോയിന്റ് സ്‌റ്റോറുകളുമായി റിലയന്‍സ് എത്തുന്നു. ഓണ്‍ലൈന് ഷോപ്പിങ് പരിചയിച്ചിട്ടില്ലാത്ത ഉപഭോക്താക്കളിലേക്ക് സേവനമെത്തിക്കാനുളള ഒരു കണക്ഷന് പോയിന്റ് എന്ന നിലയിലാണ് ജിയോ സ്‌റ്റോറുകള് സ്ഥാപിക്കുന്നത്. റിലയന്‍സിന്റെ ഭാഗ്യ ബ്രാന്‍ഡായ ജിയോ എന്ന പേരില് തന്നെയാകും പുതിയതായി വരാന് പോകുന്ന പോയിന്റ് സ്‌റ്റോറുകള്‍ക്കും പ്രവര്‍ത്തിക്കുക.\nലോകത്തെ ഏറ്റവും വലിയ ഓണ്‍ലൈന് ടു ഓഫ്‌ലൈന് കൊമേഴ്‌സ് പ്ലാറ്റ്‌ഫോം വികസിപ്പിക്കുന്നതിനുളള ശ്രമങ്ങള് റിലയന്‍സ് ആരംഭിച്ചതായി കഴിഞ്ഞ മാസം മുകേഷ് അംബാനി പ്രഖ്യാപിച്ചിരുന്നു. ഇത്തരം സ്‌റ്റോറുകളില് റീട്ടെയ്ല് ഇകൊമേഴ്‌സ് കിയോസ്‌കുകള് സ്ഥാപിക്കും. റിലയന്‍സ് റീട്ടെയ്‌ലിന്റെ മാര്‍ക്കറ്റ് പ്ലേസും ജിയോയുടെ അടിസ്ഥാന സൗകര്യങ്ങളും സംയോജിപ്പിച്ചുകൊണ്ടാണ് പുതിയ സംരംഭം. ഇകൊമേഴ്‌സ് സേവനങ്ങള് രാജ്യത്തെ എല്ലാ ഉപഭോക്താക്കളിലേക്കും എത്തിക്കുകയാണ് ജിയോ പോയിന്റ് സ്‌റ്റോറുകളിലൂടെ റിലയന്‍സിന്റെ ലക്ഷ്യം. ഇത്തരം സ്‌റ്റോറുകളില് റീട്ടെയ്ല് ഇകൊമേഴ്‌സ് കിയോസ്‌കുകള് സ്ഥാപിക്കും. ഇത്തരം കിയോസ്‌ക്കുകളിലൂടെ റിലയന്‍സിന്റെ ഇകൊമേഴ്‌സ് സംരംഭത്തില് നിന്ന് ഉല്‍പ്പന്നങ്ങള് ഓര്‍ഡര് ചെയ്യാന് ഉപഭോക്താക്കള്‍ക്ക് സഹായം ലഭിക്കും.


tik tok | ട്രംപിന്റെ അന്ത്യശാസനം ഏറ്റു; ടിക്ടോക്കിന്റെ അമേരിക്കൻ വിഭാഗം രണ്ട് ദിവസത്തിനകം ഒറാക്കിളോ മൈക്രോസോഫ്റ്റോ വാങ്ങും; പത്തു ബില്ല്യൺ ഡോളറും പത്തുബില്യൺ ഡോളർ വിലയുള്ള ഓറാക്കിളിലെ ഓഹരിയും കൊടുത്ത് ഒറാക്കിൾ തന്നെ സ്വന്തമാക്കിയേക്കും; ഇന്ത്യ നിരോധിച്ചപ്പോൾ തുടങ്ങിയ പ്രതിസന്ധിയിൽ ഉഴറി ടിക് ടോക് - MarunadanMalayalee.com\nAugust 28, 202009:20 AM IST Permalink\nഏതാനും ദിവസങ്ങൾക്കകം തന്നെ ടിക്ടോക്കിന്റെ അമേരിക്കൻ വിഭാഗം അമേരിക്കയ്ക്ക് സ്വന്തമാകും. നവംബർ 12 ന് മുൻപായി ടിക്ടോക്കിനെ അമേരിക്കൻ കമ്പനികൾക്ക് വിറ്റിരിക്കണം എന്ന് ട്രംപ് അന്ത്യശാസനം നൽകിയിരുന്നു. കാലാവധി തീരാൻ ഇനിയും മൂന്ന് മാസങ്ങൾ നിൽക്കുമ്പോഴാണ് ധൃതിയിൽ നടപടികൾ ഉണ്ടാകുന്നത്. വരുന്ന 48 മണിക്കൂറിനുള്ളിൽ അമേരിക്കൻ കമ്പനികളായ ഒറാക്കിളോ, മൈക്രോസോഫ്റ്റോ ടിക്ടോക് സ്വന്തമാക്കിയേക്കും.\n100 മില്ല്യണിലധികം അമേരിക്കക്കാരുടെ വിവരങ്ങൾ ഈ ചൈനീസ് കമ്പനിയുടെ കൈവശമിരിക്കുന്നത് ദേശീയ സുരക്ഷക്ക് ഭീഷണിയാണ് എന്ന പേരിലാണ് ട്രംപ് ഇത്തരമൊരു നടപടിക്ക് തുനിഞ്ഞത്. അതുകൊണ്ടു തന്നെയാണ് ടിക്ടോക്കിന്റെ ഡാൻസിനോട്, അവരുടെ അമേരിക്കൻ വിഭാഗം അമേരിക്കൻ കമ്പനികൾക്ക് വിൽക്കാൻ ട്രംപ് ആവശ്യപ്പെട്ടത്.\nഏറ്റവും പുതിയ വിവരമനുസരിച്ച് മൈക്രോസോഫ്റ്റും വാൾമാർട്ടും ഒന്നിച്ചാണ് ടിക്ടോക്ക് വാങ്ങാൻ ഒരുങ്ങുന്നത്. എന്നിരുന്നാലും, ട്രംപിന്റെ പിന്തുണയുള്ള ഒറക്കിളിനായിരിക്കും കൂടുതൽ സാധ്യത എന്നാണ് അറിയുവാൻ കഴിയുന്നത്. 10 ബില്ല്യൺ പണമായും ഒറക്കിളിന്റെ 10 ബില്ല്യൺ ഡോളർ വിലവരുന്ന ഓഹരികളും നൽകിയായിരിക്കും ടിക്ടോക്കിനെ വാങ്ങുക എന്നും അറിയുന്നു. കൂടാതെ, അടുത്ത രണ്ട് വർഷം ടിക്ടോക്ക് ഉണ്ടാക്കുന്ന ലാഭത്തിന്റെ പകുതി ബൈറ്റ്ഡാൻസിന് ലഭിക്കും.\nട്രംപിന്റെ അടുത്ത ആളായ ഒറക്കിൾ ഉടമ ലാറി എലിസൺ തികഞ്ഞ ആത്മവിശ്വാസത്തിലാണ്. തങ്ങൾക്ക് മാത്രമേ ഇത്തരമൊരു ആപ്പ് നേരായ രീതിയിൽ കൊണ്ടുപോകാൻ കഴിയു എന്ന് അദ്ദേഹം പറയുന്നു. അതേസമയം. ഇ-കോമേഴ്സിനെ സോഷ്യൽ മീഡിയയുമായും വീഡിയോയുമായും ബന്ധിപ്പിച്ച ഈ ആപ്പ് സ്വന്തമാക്കുവാൻ മൈക്രോസോഫ്റ്റും വാൾമാർട്ടും ചേർന്ന സഖ്യവും കഠിനമായി ശ്രമിക്കുന്നുണ്ട്. എന്നാൽ മൈക്രോസോഫ്റ്റ് സ്ഥാപകൻ ബിൽ ഗെയ്റ്റ്സ് ഇത്തരമൊരു ഇടപാടിനോട് താത്പര്യം കാണിക്കുന്നില്ല. ടിക്ടോക് വിഷപാനം നിറച്ച ഒരു ചഷകമാണെന്നാണ് അദ്ദേഹം പറയുന്നത്.\nവില്പനയുമായി ബന്ധപ്പെട്ട ചർച്ചകളിൽ നിന്നും പുറത്താക്കപ്പെട്ടതിനെ തുടർന്ന് ടിക്ടോക് സി ഇ ഒ കെവിൻ മേയർ പദവി രാജിവച്ചു. കഴിഞ്ഞ വർഷം സെപ്റ്റംബറിൽ നടന്ന ഒരു കൂടിക്കാഴ്‌ച്ചയിൽ, ടിക്ടോക് നിരോധിക്കുവാനുള്ള ആശയം ട്രംപിന് നൽകിയത് ഫേസ്‌ബുക്ക് സി ഇ ഒ മാർക്ക് സുക്കർബർഗ് ആണെന്ന് ഒരു ആരോപണം ഉയരുന്നുണ്ട്. അടുത്തയിടെ ടിക്ടോക്കുമായി മത്സരിക്കാൻ ഉതകുന്ന തരത്തിലുള്ള റീൽസ് എന്ന ആപ്പ് ഇൻസ്റ്റാഗ്രാം ഇറക്കിയിട്ടുമുണ്ട്.


തുര്‍ക്കിയെന്നാല് എര്‍ദോഗനെന്നും അര്‍ഥം | world | loka karyam\nതുര്‍ക്കിയെന്നാല് എര്‍ദോഗനെന്നും അര്‍ഥം\nനിഷ പുരുഷോത്തമൻ June 27, 2018 05:29 PM IST\nതുര്‍ക്കിയില് തയിപ് എര്‍ദോഗന് രണ്ടാംവട്ടവും വന് ഭൂരിപക്ഷത്തോടെ അധികാരത്തിലേറി. ജനാധിപത്യ അവകാശങ്ങളെയെല്ലാം അടിച്ചമര്‍ത്തി ഏകാധിപത്യപാതയിലേക്ക് രാജ്യത്തെ നയിക്കാനുള്ള നീക്കങ്ങള്‍ക്കാണ് തുര്‍ക്കി ജനത അംഗീകാരം നല്‍കിയത്. രാജ്യസുരക്ഷയും വന്‍വികസന പദ്ധതികളുമാണ് എര്‍ദോഗന്‍റെ വാഗ്ദാനങ്ങള്. വിമര്‍ശനങ്ങള് ഏറെയുണ്ടെങ്കിലും രാജ്യത്ത് സ്ഥിരതയുള്ള ഭരണം കാഴ്ചവയ്ക്കാന് കഴിവുള്ള കരുത്തനായാണ് നല്ല ശതമാനം ആളുകള് എര്‍ദോഗനെ കാണുന്നത്.\nജനാധിപത്യ അവകാശങ്ങള് പുനസ്ഥാപിക്കപ്പെടണോ രാജ്യത്തിന് സാമ്പത്തിക ഭദ്രത ഉറപ്പാക്കണോ ? ഈ ചോദ്യങ്ങള്‍ക്കാണ് തുര്‍ക്കി ജനത ഉത്തരം പറയേണ്ടിയിരുന്നത്. ജനാധിപത്യസ്ഥാപനത്തെക്കാള് രാജ്യത്തിന് ആവശ്യം വികസനമാണെന്ന് ജനം വിധിയെഴുതി. അതെ റിചപ് തയിപ് എര്‍ദോഗനെന്ന ആധുനിക തുര്‍ക്കിയുടെ ഏകാധിപതിക്ക് ഗുണമായത് സാധാരണക്കാരന് അദ്ദേഹം പകര്‍ന്നുകൊടുത്ത വികസന സ്വപ്നങ്ങളാണ്. കടുത്ത ദേശീയവാദങ്ങളാണ്. ലോകത്തിലെ ഏറ്റവും വലിയ വിമാനത്താവളം, ഇസ്താംബൂള് കനാല്, വമ്പന് പാലങ്ങള് തുര്‍ക്കിയുടെ സ്വന്തം വ്യാപാരപാത. രാജ്യത്തെ ലോകത്തിന്‍റെ നെറുകയിലെത്തിക്കുമെന്ന എര്‍ദോഗന്‍റെ വാഗ്ദാനങ്ങളെ തുര്‍ക്കിഷ് ജനത ആവേശത്തോടെയാണ് വരവേറ്റത്. ജനാധിപത്യ രാജ്യമായ തുര്‍ക്കിയെ കഴിഞ്ഞ 15 വര്‍ഷത്തിനിടെ എര്‍ദോഗന് എങ്ങനെ മാറ്റി എന്നതുമാണ് ഈ തിരഞ്ഞെട‍ുപ്പുഫലം പറയുന്നത്. 2016ലെ അട്ടിമറി ശ്രമമായിരുന്നു ഇതില് നാഴികക്കല്ലായത്.ഇസ്‌ലാമിക രാഷ്ട്രീയാദർശങ്ങളിൽ അടിയുറച്ച എർദോഗന്റെ പാർട്ടിയുടെ നയങ്ങളുമായി സൈന്യം ദീർഘകാലമായി സ്വരചേർച്ചയിലായിരുന്നില്ല.\nഭരണകൂടത്തെ അട്ടിമറിക്കാൻ സൈന്യത്തിലെ ഒരുവിഭാഗം നടത്തിയ സായുധകലാപത്തെ പക്ഷെ ജനങ്ങളാണ് നേരിട്ടത്. എർദോഗന്റെ ആഹ്വാനപ്രകാരം സൈനികനിരോധനാജ്ഞ ലംഘിച്ച് ആയിരക്കണക്കിനു ജനങ്ങൾ തെരുവിലിറങ്ങിയതോടെ വിമതസൈനികർ ടാങ്കുകൾ ഉപേക്ഷിച്ചു കീഴടങ്ങുകയായിരുന്നു. അതായത് ഉര്‍വശീ ശാപം എര്‍ദോഗന് ഉപകാരമായി. തന്‍റെ ശത്രുക്കളായ സൈനികരെ ജനങ്ങളെ ഉപയോഗിച്ചുതന്നെ അടിച്ചമര്‍ത്താന് അദ്ദേഹത്തിനായി. പക്ഷേ തുടര്‍ന്നങ്ങോട്ട് ഭരണകൂടത്തിന്‍റെ തേര്‍വാഴ്്ചയാണ് കണ്ടത്. സൈനിക മേധാവികളും ജഡ്്ജിമാരുമടക്കം നിരവധിപേരെ തടവിലാക്കി. 15,200 അധ്യാപകരെയും 8777 ആഭ്യന്തരവകുപ്പ് ജീവനക്കാരെയും പുറത്താക്കി. 2017ല് ജനഹിത പരിശോധന നടത്തി പ്രസിഡന്‍റിന്‍റെ അധികാരം ഇരട്ടിയാക്കി. താന്‍തന്നെ ഒരിക്കല് വഹിച്ച പ്രധാനമന്ത്രിപദവിയെ പേരിനുമാത്രമാക്കി എര്‍ദോഗന്. മന്ത്രിസഭാംഗങ്ങളെ പോലും പ്രസിഡന്‍റ് നാമനിര്‍ദേശംചെയ്യും. ടര്‍ക്കിഷ് ജനാധിപത്യത്തിന്‍റെ അടിത്തറയിളക്കുന്ന ഈ നയങ്ങള്‍ക്കെതിരെയാണ് മുഹമ്മദ് ഇന്‍ച്ചെയും സെലാട്ടിന് ദെമിര്‍ട്ടാസുമുള്‍പ്പെടെയുള്ളപ്രതിപക്ഷ നേതാക്കള് രംഗത്തെത്തിയത്.\nമിതവാദിയായ ഇന്‍ച്ചെ രാജ്യത്തെ അടിയന്തരാവസ്ഥ അവസാനിപ്പിക്കുമെന്നും രാജ്യത്തെ എല്ലാ വിഭാഗത്തിനും പ്രാതിനിധ്യം ലഭിക്കുന്ന മന്ത്രിസഭ ഉറപ്പാക്കുമെന്നും വാഗ്ദാനം ചെയ്താണ് തിരഞ്ഞെടുപ്പിനെ നേരിട്ടത്. മതനിരപേക്ഷ തുര്‍ക്കിയായിരുന്നു ഏക വനിതാ സ്ഥാനാര്‍ഥി മെരാല് അക്്സെനറുടെ വാഗ്ദാനം. സമ്പൂര്‍ണ ജനാധിപത്യ സ്ഥാപനമെന്ന മുദ്രാവാക്യവുമായി സെലാട്ടിന് ദെമിര്‍ട്ടാസ് പക്ഷെ ജയിലില് കിടന്നാണ് തിരഞ്ഞെടുപ്പില് മല്‍സരിച്ചത്. തീവ്രവാദക്കുറ്റം ചുമത്തിയാണ് ദെമിര്‍ട്ടാസിനെ ജയിലിടച്ചത്. എർദോഗന്റെ സ്വേച്ഛാധികാരപ്രവണതകളും മതവാദനിലപാടുകളും അവസാനിപ്പിക്കണമെന്ന ആഹ്വാനമാണ് എല്ലാ പ്രതിപക്ഷപാര്‍ട്ടികളും മുന്നോട്ടുവച്ചത്. പതിവില്ലാത്ത പ്രതിപക്ഷ ഐക്യവും ഇക്കുറിപ്രകടമായിരുന്നു.പക്ഷേ , സാമ്പത്തിക മാന്ദ്യത്തിൽ നിന്നു രാജ്യത്തെ ഉയർത്തിയ നേതാവെന്ന നിലയിൽ നേടിയെടുത്ത ശക്തമായ ജനകീയാടിത്തറ എര്‍ദോഗന് തുണയായി.\nസമാനതകളില്ലാത്ത വികസന സ്വപ്നങ്ങളാണ് എര്‍ദോഗന് തുര്‍ക്കിക്ക് സമ്മാനിക്കുന്നത്. വാഗ്ദാനങ്ങള് പ്രായോഗികമാക്കാന് കഴിവുള്ള നേതാവാണ് അദ്ദേഹമെന്ന് നല്ല ശതമാനം ജനങ്ങളും വിശ്വസിക്കുന്നു. തുര്‍ക്കിയെ മേഖലയിലെ ഒന്നാം നമ്പര് രാജ്യമാക്കി വളര്‍ത്തും എര്‍ദോഗനെന്നാണ് വിവിധ വിഭാഗം ജനങ്ങള് പ്രതീക്ഷിക്കുന്നത്. തന്ത്രപ്രധാനമായ തുര്‍ക്കിയിലെ എര്‍ദോഗന് ഭരണം മധ്യപൂര്‍വദേശത്തെ സംഘര്‍ഷങ്ങള് നിയന്ത്രിക്കുന്നതിലും നിര്‍മായകമാണ്.\nതുര്‍ക്കിയെ രണ്ടായി കീറിമുറിച്ച് കടന്നു പോകുന്ന വമ്പന് കനാല്. അതുവഴി രാജ്യത്തിന് സ്വന്തമായൊരു വാണിജ്യ പാത. പാനമയോടും സുയെസിനോടും കിടപടിക്കുന്ന കനാല് രാജ്യത്തിന് നല്‍കാന് പോകുന്ന വളര്‍ച്ച ചരിത്രത്തിലിടം നേടുന്നതായിരിക്കും. എര്‍ദോഗന്‍റെ ഈ സ്വപ്നത്തെ തുര്‍ക്കി ജനത നെഞ്ചേറ്റുന്നു. ജനാധിപത്യ തുര്‍ക്കിയില് ചക്രവര്‍ത്തിയെപ്പോലെയാണ് എര്‍ദോഗന് ഭരിക്കുന്നത്. പ്രതിപക്ഷത്തെ മാത്രമല്ല മാധ്യമസ്വാതന്ത്ര്യത്തെയും അടിച്ചമര്‍ത്തുന്ന ഭരണം. പക്ഷെ രാജ്യത്തെ എല്ലാ നഗരങ്ങളിലും വികസനത്തിന്‍റെ എര്‍ദോഗന് സ്പര്‍ശം കാണാം. എന്നാല് ഈ വന്‍കിട നിര്‍മാണപദ്ധതികള്‍ക്ക് പിന്നിലെല്ലാം അഴിമതിയുണ്ടെന്ന് എര്‍ദോഗനെ അടുത്തറിയാവുന്നവര് ആരോപിക്കുന്നു. ബന്ധുക്കള്‍ക്കും സുഹൃത്തുക്കള്‍ക്കും പണമുണ്ടാക്കാനുള്ള മാര്‍ഗമൊരു്കകുകയാണ് വമ്പന് പദ്ധതികളിലൂടെ എര്‍ദോഗന്‍റെ ലക്ഷ്യമെന്നാണ് ആക്ഷേപം. വാണിജ്യ വ്യാപരമേഖലകളെക്കാള് നിര്‍മാണപദ്ധത്തികള്‍ക്ക് ഉൗന്നല് നല്‍കുന്നതിന്‍റെ ലക്ഷ്യം കമ്മിഷന് തുകയാണ്. വിദേശനിര്‍മാണ കമ്പനികളെ വന് തോതില് രാജ്യത്ത് എത്തിക്കുന്നതിനെ സാമ്പത്തികവിദഗ്ധരും സംശയത്തോടെയാണ് നോക്കിക്കാണുന്നത്.\n2002 ലെ സാമ്പത്തിക പ്രതിസന്ധിയെത്തുടര്‍ന്ന് പലതുറമുഖങ്ങളും വാണിജ്യ ഇടനാഴികളും നിശ്ചലമായി. കയറ്റുമതിയിലുണ്ടായ ഇടിവ് സമ്പദ്്വ്യവസ്ഥയെ ഇപ്പോഴും ബാധിച്ചിരിക്കുമ്പോള് വിദേശകടം കൂട്ടുന്നത് രാജ്യത്തെ പിന്നോട്ടടിക്കുമെന്നും വിമര്‍ശനമുണ്ട്. നിര്‍മാണമേഖല നഷ്ടത്തിലാണ് എന്നതിന്‍റെ തെളിവാണ് വില്‍ക്കാതെ കിടക്കുന്ന രണ്ടു ലക്ഷം ഫ്ലാറ്റുകള്. വികസനത്തില് നാഴികക്കല്ലാവുമെന്ന് അവകാശപ്പെട്ട് എര്‍ദോഗന് നിര്‍മിച്ച രണ്ട് കൂറ്റന്‍പാലങ്ങള് സാധാരണക്കാര്‍ക്ക് താങ്ങാനാവാത്ത ടോള് പിരിക്കുന്നവയാണ്. വന്‍കിടക്കാരെ മാത്രം സഹായിക്കുന്ന വികസനപദ്ധതികള്‍ക്കെതിരെ ഉയര്‍ന്ന പ്രതിഷേധങ്ങളെയെല്ലാം ഉരുക്കുമുഷ്ഠികൊണ്ട് അടിച്ചമര്‍ത്തി സര്‍ക്കാര്. എര്‍ദോഗാന്‍റെ വിജയത്തിന്‍റെ രാജ്യാന്തര മാനങ്ങളും ചെറുതല്ല. യൂറോപ്പിന്റെയും ഏഷ്യയുടെയും സംഗമസ്ഥാനത്ത് സ്ഥിതി ചെയ്യുന്ന തുർക്കിക്ക് നാറ്റോ സഖ്യം, ഇറാഖ്, സിറിയ ആഭ്യന്തരസംഘര്‍ഷങ്ങള്, യൂറോപ്പിലേക്കുള്ള അഭയാര്‍ഥി പ്രവാഹം ഇതിെല്ലാം നിര്‍ണായക റോളുണ്ട് . നാറ്റോ അംഗമായ തുർക്കി, ഐഎസിനെതിരായ യുഎസ് സൈനികസഖ്യത്തിൽ മുഖ്യപങ്കാളിയാണ്. സിറിയയിലെ വ്യോമാക്രമണത്തിനു യുഎസ് സേന തുർക്കിയുടെ വ്യോമസേനാ താവളങ്ങളാണ് ഉപയോഗിക്കുന്നത്. പക്ഷേ റഷ്യയുമായി വര്‍ധിച്ചുവരുന്ന സഹകരണത്തെ പാശ്ചാത്യര് സംശയത്തോടെയാണ് നോക്കിക്കാണുന്നത്. തൊട്ടുത്തുകിടക്കുന്ന ഇസ്്ലാമിക രാജ്യങ്ങളെക്കാള് യൂറോപ്പിനോട് ചേര്‍ന്ന് നില്‍ക്കാനാണ് തുര്‍ക്കി എക്കാലവും ആഗ്രഹിച്ചിരുന്നത്. പക്ഷെ റഷ്യന് കൂട്ടുകെട്ടും ദുര്‍ബലമാവുന്ന ജനാധിപത്യവും യൂറോപ്പിനെ തുര്‍ക്കിയില് നിന്ന് അകറ്റുകയാണ്. 2028 വരെ നീളുന്ന എര്‍ദോഗന് സര്‍ക്കാരും പാശ്ചാത്യരുമായുള്ള വൈരം മധ്യപൂര്‍വദേശത്തെ സമാധാനശ്രമങ്ങള്‍ക്കും തിരിച്ചടിയായേക്കും.


മൈതാനത്ത് പട്ടം പറത്താന് ശ്രമിച്ച 12കാരന് പടത്തിനൊപ്പം പറന്നു! 30 അടി ഉയരത്തില് പറന്ന കുട്ടി രക്ഷപ്പെട്ടത് സാഹസികമായി; വീഡിയോ വൈറല്\nഇന്തോനേഷ്യ: മൈതാനത്ത് പട്ടം പറത്താന് ശ്രമിച്ച 12കാരന് പടത്തിനൊപ്പം പറന്നു, 30 അടി ഉയരത്തില് പറന്ന കുട്ടി രക്ഷപ്പെട്ടത് സാഹസികമായി.ഇന്തോനേഷ്യയിലാണ് സംഭവം. പട്ടത്തിനൊപ്പം പറക്കുന്ന കുട്ടിയുടെ വീഡിയോ സോഷ്യൽമീഡിയയിൽ വൈറലാണ്. മുപ്പത് അടി ഉയരത്തിലാണ് കുട്ടി പട്ടത്തിനൊപ്പം പറന്നത്.\nമൈതാനത്ത് പട്ടം പറത്താൻ ശ്രമിക്കുന്നതിനിടയിലാണ് കുട്ടിയും അപകടത്തിൽപെട്ടത്. കുട്ടി ഉയർന്നു പൊങ്ങുന്നത് കണ്ട് നാട്ടുകാരും മൈതാനത്ത് ഓടിക്കൂടിയിരുന്നു. മുപ്പത് അടിയോളം ഉയരത്തിൽ പൊങ്ങിയ കുട്ടി പട്ടത്തിന്റെ പിടി വിട്ടതോടെ താഴേക്ക് പതിച്ചു.\nതാഴേക്ക് പതിച്ച കുട്ടി അൽപ്പം പരിക്കുകളോടെയാണ് രക്ഷപ്പെട്ടത്. എല്ലുകൾ പൊട്ടിയതിനാൽ ഇതിനകം രണ്ട് ശസ്ത്രക്രിയകളും നടത്തേണ്ടി വന്നു. നിലവിൽ ആശുപത്രിയിൽ സുഖം പ്രാപിച്ചു വരികയാണ്. ആറോളം എല്ലുകൾക്ക് പൊട്ടലുണ്ടെന്നാണ് റിപ്പോർട്ട്.


December 2020 - 5:42 am IST\nവൻമല ഇടിഞ്ഞ് കടലിലേക്ക്; പരിഭ്രാന്തരായി സഞ്ചാരികൾ, വിഡിയോ\nപാറകഷ്ണങ്ങൾക്കിടയിൽ സഞ്ചാരികൾ ആരെങ്കിലും കുടുങ്ങിയിട്ടുണ്ടോ എന്ന സംശയത്തിൽ തെരച്ചിൽ തുടരുകയാണ്. മലയിടിഞ്ഞു വീഴുന്നതിന്‍റെയും സഞ്ചാരികൾ അലമുറയിടുന്നതിന്‍റെയും വീഡിയോ പുറത്തുവന്നിട്ടുണ്ട്.\nസ്പെയിനിൽ മലയിടിഞ്ഞ് കടലിലേക്ക് വീണതിനെ തുടർന്ന് കാനറി ദ്വീപുകളിൽ അടിയന്തരാവസ്ഥ പ്രഖ്യാപിച്ചു. പാറകഷ്ണങ്ങൾക്കിടയിൽ സഞ്ചാരികൾ ആരെങ്കിലും കുടുങ്ങിയിട്ടുണ്ടോ എന്ന സംശയത്തിൽ തെരച്ചിൽ തുടരുകയാണ്. മലയിടിഞ്ഞു വീഴുന്നതിന്‍റെയും സഞ്ചാരികൾ അലമുറയിടുന്നതിന്‍റെയും വീഡിയോ പുറത്തുവന്നിട്ടുണ്ട്. ശനിയാഴ്ച ഉച്ചയോടെയായിരുന്നു സംഭവം. കടലിനോട് ചേർന്ന് കിടക്കുന്ന മലയാണ് ഇടിഞ്ഞുവീണത്.\nഉഗ്ര ശബ്ദത്തോടെ മലയുടെ ഒരു ഭാഗം കടലിലേക്ക് ഇടിഞ്ഞുവീഴുകയായിരുന്നു. കാനറി ദ്വീപുകളിലെ പ്രസിദ്ധമായ അർഗാഗ ബീച്ചിലാണ് സംഭവം. കാനറി ദ്വീപുകളുടെ പ്രഡിഡന്‍റായ ഏയ്ഞ്ചൽ വിക്ടർ ടോറസാണ് പ്രദേശത്ത് അടിയന്തരാവസ്ഥ പ്രഖ്യാപിച്ചത്.\nവീഡിയോ പങ്കുവെച്ച അദ്ദേഹം അപകടം നടന്ന സ്ഥലത്ത് നിന്ന് ആളുകളോട് മാറി നിൽക്കാനും ആവശ്യപ്പെട്ടു. മലയിൽ വിള്ളൽ വീണിട്ടുണ്ട്. ഇനിയും ഇത്തരം അപകടങ്ങൾ ഉണ്ടാകാൻ സാധ്യതയുണ്ടെന്നും അദ്ദേഹം ട്വീറ്റ് ചെയ്തു.


വൈദ്യുതി നിരക്ക് നാളെ മുതൽ കൂടും: പുതിയ നിരക്ക് റെഗുലേറ്ററി കമ്മീഷൻ നാളെ ഉച്ചയ്ക്ക് പ്രഖ്യാപിക്കും; വലിയ വർധന ഉണ്ടാവില്ലെന്ന് മന്ത്രി കെ. കൃഷ്ണൻകുട്ടി • Rounds Time Malayalam\nശനി, 25 ജൂണ് 2022 04:24:30 +0530\nHome India Information വൈദ്യുതി നിരക്ക് നാളെ മുതൽ കൂടും: പുതിയ നിരക്ക് റെഗുലേറ്ററി കമ്മീഷൻ നാളെ ഉച്ചയ്ക്ക് പ്രഖ്യാപിക്കും;...\nവൈദ്യുതി നിരക്ക് നാളെ മുതൽ കൂടും: പുതിയ നിരക്ക് റെഗുലേറ്ററി കമ്മീഷൻ നാളെ ഉച്ചയ്ക്ക് പ്രഖ്യാപിക്കും; വലിയ വർധന ഉണ്ടാവില്ലെന്ന് മന്ത്രി കെ. കൃഷ്ണൻകുട്ടി\nവൈദ്യുതി നിരക്ക് നാളെ മുതൽ കൂടും. പുതിയ നിരക്ക് റെഗുലേറ്ററി കമ്മീഷൻ നാളെ ഉച്ചയ്ക്ക് പ്രഖ്യാപിക്കുമെന്ന് വൈദ്യുതി മന്ത്രി കെ.കൃഷ്ണൻകുട്ടി പാലക്കാട് പറഞ്ഞു. വർധനയുടെ തോത് അറിയില്ല. വരവും ചെലവും കണക്കാക്കിയുള്ള വർധന ആണ് ആവശ്യപ്പെട്ടത്. നിരക്ക് തീരുമാനിക്കാനുള്ള അധികാരം വൈദ്യുതി റെഗുലേറ്ററി കമ്മീഷനാണെന്നും മന്ത്രി പറഞ്ഞു. വലിയ വർധന ഉണ്ടാകില്ല. പരമാവധി കുറഞ്ഞ തോതിലുള്ള നിരക്ക് വർധനയാണ്ആഗ്രഹിക്കുന്നതെന്നും കെ.കൃഷ്ണൻകുട്ടി വ്യക്തമാക്കി.\nഗാര്‍ഹിക വൈദ്യുതി നിരക്കില് 18 ശതമാനം വര്‍ദ്ധനയാവശ്യപ്പെട്ടുള്ള താരിഫ് പ്ലാനാണ് വൈദ്യുതി ബോര്‍ഡ് റഗുലേറ്ററി കമ്മീഷന് സമര്‍പ്പിച്ചിട്ടുള്ളത്. യൂണിറ്റിന് ശരാശരി 92 പൈസയുടെ വര്‍ദ്ധന വേണമെന്നാണ് കെഎസ്ഇബിയുടെ ആവശ്യം. 2022-23 സാമ്പത്തിക വര്‍ഷത്തിലെ നിരക്ക് വര്‍ദ്ധനക്കുള്ള താരിഫ് പ്ലാനാണ് കെഎസ്ഇബി റഗുലേറ്ററി കമ്മീഷന് സമര്‍പ്പിച്ചിരിക്കുന്നത്. ഈ സാമ്പത്തിക വര്‍ഷം 2,852 കോടിയുടെ റവന്യൂ കമ്മി ഉണ്ടാകുമെന്നാണ് വിലയിരുത്തല്. യൂണിറ്റിന് 92 പൈസ നിരക്ക് വര്‍ദ്ധനയിലൂടെ 2,284 കോടി വരുമാനം കണ്ടെത്താനാകുമെന്നാണ് കെഎസ്ഇബിയുടെ പ്രതീക്ഷ.\nഗാര്‍ഹിക ഉപഭോക്താക്കള്‍ക്ക് ശരാശരി 18.14 ശതമാനം നിരക്ക് കൂട്ടണം. ചെറുകിട വ്യവസായിക ഉപഭോക്താക്കള്‍ക്ക് 11.88 ശതമാനവും, വന്‍കിട വ്യാവസായിക ഉപഭോക്താക്കള്‍ക്ക് 11.47 ശതമാനം വര്‍ദ്ധനയും വേണമെന്നാണ് കെഎസ്ഇബിയുടെ ശുപാർശ. ചെറുകിട കാര്‍ഷിക ഉപഭോക്താക്കള്‍ക്ക് നിലവില് യൂണിറ്റിന് 2.75 രൂപയെന്നത് 3.64 രൂപയാക്കണം. വന്‍കിട കാര്‍ഷിക ഉപഭോക്താക്കള്‍ക്ക് 5.67 രൂപയെന്നത് 6.86 രൂപയാക്കി ഉയര്‍ത്തണം. കൊച്ചി മെട്രോക്കുള്ള നിരക്ക് യൂണിറ്റിന് 6.46 രൂപയെന്നത് 7.18 ആക്കി ഉയര്‍ത്തണമെന്നും കെഎസ്ഇബി ആവശ്യപ്പെട്ടിട്ടുണ്ട്. 2019 ജൂലൈ 19 ന് അംഗീകരിച്ച വൈദ്യുതി നിരക്കാണ് സംസ്ഥാനത്ത് നിലവിലുള്ളത്.\nPrevious article‘മെഡിസെപ്പ്’ അടുത്ത മാസം മുതൽ: സർക്കാർ ഉത്തരവിറങ്ങി\nNext articleഅഭയ കേസിലെ പ്രതികൾ പുറത്തിറങ്ങി\nഅഗ്നിപഥിനെതിരെ കോൺഗ്രസ് കേരളത്തിൽ പ്രതിഷേധത്തിന്; 27ന് നിയോജകമണ്ഡലങ്ങളിൽ സത്യഗ്രഹ സമരം\nകണ്ടാണശേരിയിലെ ’നക്ഷത്രക്കൂടാരം’ തുറന്നു: കേരളത്തെ മികച്ച ഭിന്നശേഷി സൗഹൃദ സംസ്ഥാനമാക്കുമെന്ന് മന്ത്രി...\n27th ഡിസംബർ 2021\nഓൺലൈൻ പഠന സൗകര്യമില്ലാത്തവർക്കായി കഴിമ്പ്രം ഗുരു കാരുണ്യ സ്മാർട്ട് ഫോൺ ലൈബ്രറി\nസാമ്പത്തീക പ്രതിസന്ധി: കൊല്ലത്ത് ലൈറ്റ് ആന്റ് സൗണ്ട് ഉടമ ആത്മഹത്യ ചെയ്തു\nകാറ്റും മഴയും ശക്തം; കൈപ്പമംഗലത്ത് മരം ഒടിഞ്ഞു വീണ് വാഹനങ്ങളും ഹോട്ടലും തകർന്നു\n100 കോടി കാണാനില്ല: ജീവനക്കാർക്കെതിരെ ഗുരുതര ആരോപണങ്ങളുമായി കെ.എസ്.ആർ.ടി.സി എം.ഡി ബിജു പ്രഭാകർ, ജീവനക്കാർ...\nകേരളത്തിൽ ഇന്ന് 5297 പേർക്ക് കൂടി കോവിഡ്: 78 മരണം; 7325 രോഗമുക്തർ\nസ്വർണവിലയിൽ വർധനവ്: പവന് 200 രൂപ വർധിച്ച് 35,200 രൂപയായി\nഓര്‍ഡിനറി, ലിമിറ്റഡ് സ്റ്റോപ്പ് വാഹനങ്ങളുടെ കാലാവധി രണ്ട് വര്‍ഷം കൂടി ദീര്‍ഘിപ്പിച്ചു


4malayalees - ഓസ്‌ട്രേലിയയിലെ കാട്ടുതീ അതിവേഗ റെയില് പദ്ധതിക്കുവേണ്ടി സര്‍ക്കാര് തന്നെ വരുത്തി വച്ചതോ? കാട് കത്തിക്കാന് ലേസറുകളും സ്മാര്‍ട് മീറ്ററുകളും നിയന്ത്രിത സ്ഫോടനങ്ങളും നടത്തുന്നുവെന്ന് ആരോപണം; സോഷ്യല് മീഡിയയില് പ്രചാരണം ശക്തം\nഓസ്‌ട്രേലിയയിലെ കാട്ടുതീ അതിവേഗ റെയില് പദ്ധതിക്കുവേണ്ടി സര്‍ക്കാര് തന്നെ വരുത്തി വച്ചതോ? കാട് കത്തിക്കാന് ലേസറുകളും സ്മാര്‍ട് മീറ്ററുകളും നിയന്ത്രിത സ്ഫോടനങ്ങളും നടത്തുന്നുവെന്ന് ആരോപണം; സോഷ്യല് മീഡിയയില് പ്രചാരണം ശക്തം\nഓസ്‌ട്രേലിയയിലെ കാട്ടുതീ സര്‍ക്കാര് തന്നെ വരുത്തി വച്ചതെന്ന ആരോപണം ശക്തമാകുന്നു. അതിവേഗ റെയില് പദ്ധതിക്കുവേണ്ടി കളമൊരുക്കാനായി സര്‍ക്കാര് തന്നെ ഉണ്ടാക്കിയതാണ് ഓസ്ട്രേലിയയിലെ കാട്ടുതീയെന്നാണ് ആരോപണം. സോഷ്യല് മീഡിയയിലൂടെയാണ് ഇത്തരത്തിലുള്ള പ്രചാരണം വ്യാപകമായി നടക്കുന്നത്. രാജ്യത്തിനകത്തും പുറത്തുമുള്ള നിരവധി പേരാണ് ആരോപണം ഏറ്റെടുക്കുന്നത്.\nബ്രിസ്ബെയിനില് നിന്നും മെല്‍ബണ് വരെയുള്ള നിര്‍ദിഷ്ട അതിവേഗ റെയില്‍പദ്ധതിക്കെതിരെയാണ് മുറവിളിയുയരുന്നത്. കാട് കത്തിക്കാന് ലേസറുകളും സ്മാര്‍ട് മീറ്ററുകളും നിയന്ത്രിത സ്ഫോടനങ്ങളും നടത്തുന്നുവെന്നും ഇത്തരക്കാര് ആരോപിക്കുന്നു. ഇത് ന്യായീകരിച്ചുകൊണ്ടുള്ള നിരവധി വീഡിയോയും മറ്റും സാമൂഹ്യ മാധ്യമങ്ങളിലൂടെ പ്രചരിക്കുന്നുണ്ട്. സര്‍ക്കാരുകള്‍ക്ക് കൂടുതല് നിയന്ത്രണം കിട്ടാന് എല്ലാവരേയും വന് നഗരങ്ങളിലേക്ക് പറിച്ചു നടാനുള്ള ശ്രമത്തിന്റെ ഭാഗമായാണ് ഇതെന്നും ഇവര് ആരോപിക്കുന്നു. ബ്രിസ്ബെയിന് മുതല് മെല്‍ബണ് വരെ നേരത്തെ പ്രഖ്യാപിച്ചിട്ടുള്ള അതിവേഗ റെയില് പാതയുടെ അതേ മാര്‍ഗത്തിലൂടെയാണ് കാട്ടുതീ വ്യാപിച്ചതെന്നതും ഇവര് തെളിവായി നിരത്തുന്നു.\nസെപ്റ്റംബര് മുതല് തുടങ്ങിയ കാട്ടുതീയില് കനത്ത നാശമാണ് ഓസ്‌ട്രേലിയയില് വിതച്ചത്. 29 പേരാണ് രാജ്യത്ത് ഇതുവരെ കാട്ടുതീയില് മരിച്ചത്. 100 കോടി ജീവികള് ചത്തൊടുങ്ങിയെന്നാണ് കണക്കാക്കുന്നത്. രണ്ടായിരത്തിലധികം വീടുകളാണ് ചാമ്പലായത്. വിനോദസഞ്ചാര മേഖല തകര്‍ന്നടിഞ്ഞു. സഞ്ചാരികളുടെ വരവ് 20 ശതമാനത്തോളമാണ് കുറഞ്ഞത്. നൂറുകണക്കിന് ഹെക്ടര് ഭൂമിയാണ് കത്തിനശിച്ചത്. ഇവിടെയുണ്ടായിരുന്നു വൈവിധ്യമാര്‍ന്ന സസ്യങ്ങളും ജീവജാലങ്ങളും തീനാളത്തില് തുടച്ചുനീക്കപ്പെട്ടു.


editor Sunday, August 26th, 2012 12:57 am 26 August, 2012\nവാഷിങ്ടണ്: ചന്ദ്രനില് കാലുകുത്തിയ ആദ്യ മനുഷ്യന് നീല് ആംസ്‌ട്രോങ് (82) അന്തരിച്ചു. ഹൃദയസംബന്ധമായ അസുഖങ്ങളെ തുടര്‍ന്ന് ചികിത്സയിലായിരുന്നു. ആഗസ്റ്റ് എട്ടിന് അദ്ദേഹത്തെ ശസ്ത്രക്രിയക്ക് വിധേയനാക്കിയിരുന്നു. എന്നാല് ഇതിന് ശേഷം ആരോഗ്യനില മോശമായി. ഇതേതുടര്‍ന്നാണ് മരണം സംഭവിച്ചത്.\nആംസ്‌ട്രോങ്ങിന്റെ മരണവാര്‍ത്ത അദ്ദേഹത്തിന്റെ ബന്ധുക്കള് സ്ഥിരീകരിച്ചു. എന്നാല് എവിടെവെച്ചാണ് അദ്ദേഹം മരിച്ചതെന്ന് കാര്യം ബന്ധുക്കള് പുറത്തുവിട്ടിട്ടില്ല. സിന്‍സിനാറ്റിയിലാണ് അദ്ദേഹം കഴിഞ്ഞിരുന്നത്. കഴിഞ്ഞ വ്യാഴാഴ്ചയാണ് ആംസ്‌ട്രോങ്് 82-ാം ജന്മദിനം ആഘോഷിച്ചത്.\n1969 ജൂലൈ 20നാണ് നീല് ആംസ്‌ട്രോങ് അപ്പോളോ 11-ല് ചന്ദ്രനില് കാലുകുത്തിയത്. ആംസ്‌ട്രോങ്, ബസ് ആല്‍ഡ്രിന്, മൈക്കിള് കോളിന്‍സ് എന്നിവരടങ്ങുന്ന സംഘമാണ് അപ്പോളോ 11-ല് ചന്ദ്രനിലെത്തിയത്. എന്നാല് ചന്ദ്രോപരിതലത്തില് ആദ്യം കാലുകുത്തിയത് ആംസ്‌ട്രോങ്ങായിരുന്നു. പിന്നാലെ ബസ് ആല്‍ഡ്രിനും ചന്ദ്രനിലിറങ്ങി. എന്നാല് സഹയാത്രികനായ മൈക്കിള് കോളിന്‍സ് വാഹനത്തില് ചന്ദ്രനെ ഭ്രമണം ചെയ്തുകൊണ്ടിരുന്നതിനാല് ചന്ദ്രോപരിതലത്തില് ഇറങ്ങാന് കഴിഞ്ഞില്ല. മൂവര് സംഘം 2.5 മണിക്കൂര് അവിടെ ചെലവഴിച്ചു.\nചന്ദ്രനില് കാല് കുത്തിയ ഉടനെ അദ്ദേഹം ഉച്ഛരിച്ച ആദ്യവാചകം പിന്നീട് ചരിത്രത്തിലിടം നേടി. ‘മനുഷ്യന് ഇതൊരു ചെറിയ കാല്‍വെപ്പ്, മനുഷ്യരാശിക്ക് വലിയ കുതിച്ച് ചാട്ടവും’.\n1930 ഓഗസ്റ്റ് അഞ്ചിന് അമേരിക്കയിലെ ഒഹിയോയിലാണ് നീല് ആംസ്‌ട്രോങ് ജനിച്ചത്. 16ാമത്തെ വയസ്സില് പൈലറ്റ് ലൈസന്‍സ് സ്വന്തമാക്കി. ബഹിരാകാസഞ്ചാരിയാവും മുമ്പ് ആംസ്‌ട്രോങ് യുണൈറ്റഡ് സ്‌റ്റേറ്റ്‌സ് നാവികസേനയിലായിരുന്നു. കൊറിയന് യുദ്ധത്തില് ഇദ്ദേഹം പങ്കെടുത്തിട്ടുണ്ട്. ടെസ്റ്റ് പൈലറ്റ്, സര്‍വകലാശാല അധ്യാപകന് എന്നീ നിലകളിലും അദ്ദേഹം പ്രവര്‍ത്തിച്ചിട്ടുണ്ട്.\n1962ല് യു.എസ് ബഹിരാകാശ ഏജന്‍സിയായ നാസയില് പരിശീലനത്തിന് തിരഞ്ഞെടുക്കപ്പെട്ടു. 1971ല് നാസയില് നിന്ന് വിരമിച്ചശേഷം സിന്‍സിനാറ്റി സര്‍വകലാശാലയില് എയ്‌റോസ്‌പേസ് എഞ്ചിനീയറിങ് അധ്യാപകനായി ഒരു ദശകത്തോളം പ്രവര്‍ത്തിച്ചു. 1978 ഒക്ടോബര് ഒന്നിന് ഇദ്ദേഹത്തിന് കോണ്‍ഗ്രഷനല് സ്‌പേസ് മെഡല് ഓഫ് ഓണര് ലഭിച്ചു.\nഡോ. വീണ ജെ.എസ്, ഡോ.ഷിനു ശ്യാമളന് 45 mins


വികാരിയുടെ വികാരനിമിഷങ്ങൾ ഷെയർ ചെയ്തവരും കുടുങ്ങും; വികാരിയോടൊപ്പം വീട്ടമ്മയുടെ ഫോട്ടോ പ്രചരിപ്പിച്ചവർക്കെതിരെ പരാതിയുമായി പോലീസിനെ സമീപിക്കാൻ വീട്ടമ്മ | Kerala Dhwani - Largest Malayalam Digital News Paper in Kerala\nഇടുക്കിയിലെ വികാരിയുടെയും, സ്ത്രീയുടെയും അശ്ളീല ദൃശ്യങ്ങൾ കഴിഞ്ഞ ദിവസം സമൂഹ മാധ്യമങ്ങളിൽ വൈറലായിരുന്നു . ഇവരുടെ സ്വകാര്യ ദൃശ്യങ്ങൾ പ്രചരിപ്പിച്ചവർക്കെതിരെയും, ഷെയർ ചെയ്തവർക്കെതിരെയും പോലീസിനെ സമീപിക്കാൻ ഒരുങ്ങുകയാണ് വീട്ടമ്മ.\nവാടസ് ആപ്പിൽ പ്രചരിക്കുന്ന ദൃശ്യങ്ങളുടെ അടിസ്ഥാനത്തിൽ വീട്ടമ്മ സൈബർ സെല്ലിനെ സമീപിച്ചിട്ടുണ്ടെന്നും സൂചനയുണ്ട്.\nരണ്ട് കുട്ടികളുടെ അമ്മ കൂടിയായ വീട്ടമ്മ ലോക്ക്ഡൗണ് സമയത്ത് രഹസ്യമായി പള്ളിയിലെത്തുന്നതായി ഇടവകാംഗങ്ങളിൽ ചിലർ സംശയം ഉന്നയിച്ചിരുന്നു. ഇതിനിടെ വികാരി തന്റെ കേടായ മൊബൈൽ ഫോണ് നന്നാക്കാനായി അടുത്തുള്ള മൊബൈൽ ഷോപ്പിൽ നൽകി. ഫോണിലുണ്ടായിരുന്ന വികാരിയും വീട്ടമ്മയും തമ്മിലുള്ള അശ്ലീലദൃശ്യങ്ങൾ ഇവിടെ നിന്നാണ് പുറത്തായത്.


'പാക് താരങ്ങള്‍ക്ക് ഐപിഎല് വേണ്ട, ഇന്ത്യക്കെതിരേ കളിക്കാന് യാതൊരു ഉദ്ദേശ്യവുമില്ല'; പിസിബി | PCB| Cricket| IPL\nSep 14, 2020, 07:40 PM IST\nവാര്‍ത്താ ഏജന്‍സിയായ ഐഎഎന്‍എസ് ആണ് ഇക്കാര്യം റിപ്പോര്‍ട്ട് ചെയ്തത്.\nമത്സരശേഷം ഹസ്തദാനം ചെയ്യുന്ന ഇന്ത്യ, പാക് താരങ്ങള്| Photo: AFP (File Photo)\nഇസ്ലാമാബാദ്: ഇന്ത്യയും പാകിസ്താനും തമ്മിലുള്ള ക്രിക്കറ്റ് പരമ്പര നടന്നിട്ട് എട്ടു വർഷത്തോളമായി. ഇന്ത്യയുമായി ക്രിക്കറ്റ് മത്സരങ്ങൾ നടത്തണമെന്ന് പാകിസ്താൻ താരങ്ങളിൽ പലരും ആവശ്യപ്പെട്ടിട്ടുണ്ടെങ്കിലും ഇതുവരെ ഇക്കാര്യത്തിൽ ഒരു തീരുമാനമുണ്ടായിട്ടില്ല. ഐ.പി.എല്ലിലും ഇതുതന്നെയാണ് അവസ്ഥ. ഐ.പി.എല്ലിന്റെ ആദ്യ സീസണിൽ 11 പാകിസ്താൻ താരങ്ങൾ കളിച്ചെങ്കിലും പിന്നീടുള്ള സീസണുകളിൽ പാക് താരങ്ങളെ ഉൾപ്പെടുത്തേണ്ടെന്ന് ബി.സി.സി.ഐ തീരുമാനിക്കുകയായിരുന്നു. ഇരുരാജ്യങ്ങളും തമ്മിലുള്ള രാഷ്ട്രീയ പ്രശ്നങ്ങളായിരുന്നു ഈ തീരുമാനത്തിന് പിന്നിൽ.\nഇതിന് പിന്നാലെ ഇനി ഈ വിഷയത്തിൽ ചർച്ചയ്ക്കില്ലെന്ന് വ്യക്തമാക്കി രംഗത്തെത്തിയിരിക്കുകയാണ് പാകിസ്താൻ ക്രിക്കറ്റ് ബോർഡ് മേധാവി എഹ്സാൻ മാനി. വാർത്താ ഏജൻസിയായ ഐഎഎൻഎസ് ആണ് ഇക്കാര്യം റിപ്പോർട്ട് ചെയ്തത്.\nവർഷങ്ങളായി ബി.സി.സി.ഐയുമായി ചർച്ചകൾ നടത്തിയിരുന്നു. എന്നാൽ പാകിസ്താനെതിരായ മത്സരങ്ങളിൽ നിന്ന് ബി.സി.സി.ഐ വിട്ടുമാറുകയാണ്. ട്വന്റി-20 ആണെങ്കിലും മറ്റു പരമ്പരകളാണെങ്കിലും എല്ലാം ബി.സി.സി.ഐയുടെ കൈകളിലാണ്-എഹ്സാൻ മാനി വ്യക്തമാക്കുന്നു.\nനിലവിലെ സാഹചര്യത്തിൽ ഇന്ത്യയുമായി ട്വന്റി-20 പരമ്പര കളിക്കാൻ പാകിസ്താന് യാതൊരു ഉദ്ദേശവുമില്ല. ആദ്യം ഇരുരാജ്യങ്ങൾക്കുമിടയിലെ പ്രശ്നങ്ങൾ പരിഹരിക്കണം. അതിനുശേഷം നമുക്ക് സംസാരിക്കാം-മാനി പറയുന്നു.\nഐ.പി.എല്ലിലും ഇതേ നിലപാട് ആവർത്തിക്കുകയാണ് പാക് ക്രിക്കറ്റ് ബോർഡ് ചെയർമാൻ. പാക് താരങ്ങൾ ഒരിക്കലും ഐ.പി.എൽ കളിക്കണമെന്ന് വാശി പിടിക്കില്ലെന്നും ഐ.പി.എല്ലിൽ പാക് താരങ്ങളെ പങ്കെടുപ്പിക്കണമെന്ന് ബി.സി.സി.ഐ അധ്യക്ഷൻ സൗരവ് ഗാംഗുലിയോട് ആവശ്യപ്പെടുകയില്ലെന്നും മാനി വ്യക്തമാക്കുന്നു.\nഏഷ്യാ കപ്പ് പാകിസ്താനിലാണ് നടക്കുന്നതെങ്കിൽ ഇന്ത്യൻ ടീമിനെ അയക്കില്ലെന്ന് ഈ വർഷം ആദ്യം ബി.സി.സി.ഐ നിലപാട് എടുത്തിരുന്നു. തുടർന്ന് ഏഷ്യാ കപ്പ് പാകിസ്താന് പുറത്തു എവിടെയെങ്കിലും നടത്താൻ തീരുമാനിക്കുകയായിരുന്നു. 14 വർഷമായി ഇന്ത്യയും പാകിസ്താനും തമ്മിൽ ടെസ്റ്റ് പരമ്പര കളിച്ചിട്ടില്ല. 2012-13ലാണ് പാകിസ്താൻ ടീം ഏകദിന പരമ്പര കളിക്കാൻ അവസാനമായി ഇന്ത്യയിലെത്തിയത്. ഐ.സി.സിയുടെ ടൂർണമെന്റുകളിൽ മാത്രമാണ് ഇരുരാജ്യങ്ങളും മുഖാമുഖം വരാറുള്ളത്.\nContent Highlights: PCB chief says no intention of resuming bilateral cricket with India\nനിരാശപ്പെടുത്തി ദ്യുതി ചന്ദ്, 100 മീറ്റർ ഓട്ടത്തിൽ ആദ്യ റൗണ്ടിൽ പുറത്ത്\nടോക്യോ: വനിതകളുടെ 100 മീറ്റര് ഓട്ടത്തില് ഇന്ത്യയുടെ ദ്യുതി ചന്ദ് ആദ്യ ..


Female Pleasure... - തുമ്മാരുകുടി\nസിനിമ നിർമ്മാണത്തിനോ സംവിധാനത്തിനോ പേരുകേട്ട സ്ഥലമല്ല സ്വിറ്റ്‌സർലൻഡ്. പക്ഷെ സ്വിസ് സംവിധായകയായ ബാർബറ മില്ലർ സംവിധാനം ചെയ്ത Female Pleasure എന്ന ഡോക്യൂമെന്ററി ഇതിനകം അന്താരാഷ്ട്ര ശ്രദ്ധ ആകർഷിച്ചിട്ടുണ്ട്. ഇന്നലെ അവധിയയതിനാൽ അത് കാണാമെന്ന് തീരുമാനിച്ചു.\n“An examination of the obstacles that stand in the way of female sexuality in the 21st century” എന്നാണ് IMDb ഇതിനെപ്പറ്റി പറഞ്ഞത്, അത് അറിയാനാണ് പോയതും. പക്ഷെ അതായിരുന്നില്ല കഥ.\nലോകത്തെ വിവിധ രാജ്യങ്ങളിൽ സ്ത്രീകളുടെ ലൈംഗികതക്കെതിരെ ഉയരുന്ന അക്രമങ്ങളും വെല്ലുവിളികളുമാണ് ഡോക്യൂമെന്ററിയുടെ അടിസ്ഥാനം. ലോകത്തെ അഞ്ചു രാജ്യങ്ങളിൽ നിന്നുള്ള (അമേരിക്ക, ജപ്പാൻ, ഇന്ത്യ, ജർമ്മനി, സോമാലിയ) അഞ്ചു സ്ത്രീകൾ. അവർ അഞ്ചു വ്യത്യസ്ത മതവിഭാഗങ്ങളിൽ പെട്ടവരാണ് (യഹൂദർ, ബുദ്ധിസ്റ്റ്, ഹിന്ദു, ക്രിസ്ത്യൻ, മുസ്ലിം).\nയഹൂദരുടെ ഇടയിലെ വലിയ മൗലികവാദികളായ സംഘത്തിൽ നിന്നും അറേഞ്ച്ഡ് മാരേജിൽ നിന്നും രക്ഷപെട്ട് ഓടിപ്പോന്നതാണ് ഒരാൾ. സ്വന്തം ലിംഗത്തിന്റെ മാതൃക എടുത്ത് അതേ രൂപത്തിൽ 3D പ്രിന്റിങ്ങിലൂടെ ഒരു ബോട്ടുണ്ടാക്കിയതിന് ജപ്പാനിൽ കോടതിയിൽ എത്തിയതാണ് അടുത്ത ആൾ. ഡൽഹിയിലെ ബലാത്സംഗ സംസ്കാരത്തിനെതിരെ ബോധവത്കരണം നടത്തുന്ന ഒരു സന്നദ്ധ സംഘടന നടത്തുന്ന ആളാണ് ഇന്ത്യയിൽ നിന്നുള്ളത്. ഏഴു വയസ്സിൽ തന്നെ സ്വന്തം ലൈംഗിക അവയവങ്ങൾ പാരന്പര്യത്തിന്റെ ഭാഗമായി മുറിക്കപ്പെട്ട ഒരു സോമാലിയൻ പെൺകുട്ടി. റോമിൽ ഒരു ക്രിസ്ത്യൻ പുരോഹിതനാൽ ബലാത്സംഗം ചെയ്യപ്പെട്ട ഒരു കന്യാസ്ത്രീ ആണ് അവസാനത്തെ ആൾ. ഇവരുടെ ജീവിതത്തിൽ നിന്നും ആ രാജ്യങ്ങളിലെ സംസ്കാരങ്ങളിൽ നിന്നും കുറച്ചു രംഗങ്ങൾ കോർത്തിണക്കിയതാണ് ചിത്രം.\nസ്ത്രീകളുടെ ലൈംഗികതക്കെതിരെ ഇരുപത്തി ഒന്നാം നൂറ്റാണ്ടിലും രാജ്യമോ മതമോ മാറ്റമില്ലാതെ എവിടെയും വെല്ലുവിളികൾ ഉണ്ടെന്നത് നമ്മെ വിഷമിപ്പിക്കുമെങ്കിലും എവിടേയും ചെറുത്തുനിൽപ്പുകളും ഉണ്ടെന്നത് അല്പം ആശ്വാസം പകരുകയും ചെയ്യുന്നു.\nഇന്ത്യയിലെ തീയേറ്ററുകളിൽ വരാൻ വഴിയില്ല. നെറ്റ്ഫ്ലിക്സിൽ ഉണ്ടെങ്കിൽ കാണേണ്ട സിനിമ തന്നെയാണ്.\n(പുരുഷ ലിംഗത്തിന്റെ പടുകൂറ്റൻ മാതൃകൾ തൊട്ട് പുരുഷ ലിംഗം പോലിരിക്കുന്ന ഐസ് ഫ്രൂട്ട് സ്റ്റിക്ക് വരെ ആയിരക്കണക്കിനാളുകൾ ആഘോഷമായി കൊണ്ടുനടക്കുന്ന ജപ്പാനിലാണ് സ്ത്രീലിംഗത്തിന്റെ മോൾഡെടുത്ത് ത്രീ ഡി പ്രിന്റ് ചെയ്ത പെൺകുട്ടിയെ അറസ്റ്റ് ചെയ്തത് എന്നത് അതിശയമായി തോന്നാം).


Dalit Christians in Kerala- പുലയരെല്ലാരും കൂടി ചേരമനായാലെന്താ പുലയന്റെ പുല മാറുമോ ? | Indian Express Malayalam\ndalit christians protestants caste syrian christians\nഓര്‍ത്തെടുക്കാന് പറ്റുന്ന കാലം മുതല് നമ്മള് വേറെയും അവര് വേറെയും ആയിരുന്നു, ‘ക്രിസ്തുവിന്‍റെ രക്തത്തിന്’ അതില് ഒരു മാറ്റവും വരുത്താന് ഇതു വരെ കഴിഞ്ഞിട്ടില്ല\nUpdated: May 29, 2018 10:15:34 pm\n” ഈ പെലപ്പെണ്ണുങ്ങള് ഇവിടെ കൂടി നിന്നപ്പഴേ എനിക്ക് തോന്നീതാ എന്‍റെ കുട കാണാതെ പോകൂന്ന്”\nഎട്ടാം ക്ലാസില് പഠിക്കുമ്പോള് പള്ളിയില് കേട്ട ഒരു സംഭാഷണമാണ്. അതില് ഒരു ഞെട്ടലും തോന്നിയില്ല. ഓര്‍ത്തെടുക്കാന് പറ്റുന്ന കാലം മുതല് നമ്മള് വേറെയും അവര് വേറെയും ആയിരുന്നു, ‘ക്രിസ്തുവിന്‍റെ രക്തത്തിന്’ അതില് ഒരു മാറ്റവും വരുത്താന് ഇതു വരെ കഴിഞ്ഞിട്ടില്ല. അത് പോരല്ലോ എന്ന് പൊയ്കയില് അപ്പച്ചനെ പോലുള്ളവര് കാര്യമായി പറഞ്ഞുവെങ്കിലും കേരളത്തിലെ സഭയുടെ വളര്‍ച്ചയെ അത് തെല്ല് ബാധിച്ചതുമില്ല.\n‘സ്വര്‍ഗം’, ‘വിമോചനം’, ‘രക്ഷ’ എന്നീ പദങ്ങളെടുത്ത് ക്രൈസ്തവ പുരോഹിതര് ദലിതരെ വറചട്ടിയില് നിന്ന് എരിതീയിലേക്ക് ആകര്‍ഷിച്ചു കൊണ്ടേയിരുന്നു.\nഞങ്ങളുടെ പള്ളിയില് ഭൂരിഭാഗവും ദലിതരാണ്. അവിടേയ്ക്ക് ദലിതനല്ലാതെ ഒരു പുരോഹിതന് പോലും ഇതുവരെ വന്നിട്ടില്ല. മിക്ക പ്രൊട്ടസ്റ്റന്‍റ് സഭകളിലും സഭാംഗങ്ങളുടെ വരുമാനത്തിന്‍റെ പത്തില് ഒന്നാണ് പുരോഹിതന്‍റെ വരുമാനം. പുലയന്‍റെയും പറയന്‍റെയും പണം കൊണ്ട് ജീവിക്കുന്നത് ഒരു സുറിയാനി ക്രിസ്ത്യാനിക്ക് സങ്കല്‍പ്പിക്കാന് പറ്റുമോ? അത്തരത്തില് ശക്തമാണ് മേല്‍ജാതി ക്രിസ്ത്യാനികളുടെ സവര്‍ണ്ണ ബോധം.\nഹിന്ദു മതത്തില് ജാതി വ്യവസ്ഥയെ ഉറപ്പിക്കുന്ന മനുസ്മൃതി പോലൊന്ന് ക്രിസ്ത്യാനിക്ക് ഇല്ലാത്തതിനാല് തങ്ങള്‍ക്ക് ജാതി ഇല്ലെന്നും തങ്ങള് തുല്യരാണെന്നും എളുപ്പത്തില് സ്ഥാപിക്കാന് അവന് കഴിയുന്നു. ബൈബിളില് വിവേചനത്തെ അനുകൂലിക്കുന്ന ഒരു പരാമര്‍ശവും ഇല്ലാത്തതും, ക്രിസ്തു മതം ജാതിക്കും മറ്റെല്ലാ വേര്‍തിരിവുകള്‍ക്കും അതീതമാണ് എന്ന ധാരണ വരുത്താന് ഇടയാക്കി.\nRead More : തലോടുന്ന കൈയ്യും കൊല്ലുന്ന കൈയ്യും, കേരളത്തിലെ ജാതിക്കൊലപാതകങ്ങൾ\nഇരുപതാം നൂറ്റാണ്ടില് ദലിതരെ ക്രിസ്തു മതത്തിലേയ്ക്ക് അടുപ്പിച്ചതും ഒരു പരിധി വരെ ഈ തെറ്റിദ്ധാരണയാണ്. ക്രിസ്തു മതത്തിലെ പ്രത്യക്ഷമായ ഈ ‘ജാതി ഇല്ലായ്മ’ ആക്രമിക്കുന്നത് സുറിയാനി ക്രിസ്ത്യാനികളുടെ കുല മഹിമാവാദത്തെയോ സവര്‍ണ്ണ ബോധത്തെയോ അല്ല, ദലിതന്‍റെ സ്വത്വബോധത്തെ മാത്രമാണ്.\nഏപ്രില് ഒമ്പതിന് നടന്ന ദലിത് ഹര്‍ത്താലില് പങ്കെടുത്തവരെയും പിന്തുണച്ചവരെയും ഞങ്ങളുടെ സഭ നേരിട്ടത് പരസ്യമായി അപമാനിച്ചാണ്. നാമെല്ലാവരും ക്രിസ്തുവില് ഒന്നാണെന്ന് വാദിച്ച് ദലിതന്‍റെ എല്ലാ സ്വാഭാവിക പ്രതികരണങ്ങളെയും പ്രതിരോധിക്കുന്ന നിര്‍ഭാഗ്യകരമായ പ്രവണതയാണ് സഭയുടെ ഭാഗത്ത് നിന്നും ഉണ്ടാവാറുള്ളത്. എന്നാല് ഇതേ സഭ, തങ്ങളുടെ നമ്പൂതിരി ഉത്ഭവങ്ങളെ ഓര്‍മ്മിക്കാനും ആഘോഷിക്കാനും വേണ്ടി സംഘടിപ്പിക്കുന്ന സുറിയാനി ക്രിസ്ത്യാനികളുടെ കുടുംബ യോഗങ്ങള്‍ക്കെതിരെ ഒരു അക്ഷരം പോലും മിണ്ടുകയില്ല.\nക്രിസ്തുവിലെ ഒരുമയെക്കുറിച്ച് ഒരു നൂറ്റാണ്ടുകളായി വാചാലമായിക്കൊണ്ടിരിക്കുന്ന ഞങ്ങളുടെ സഭയില് ഇന്നേ വരെ ഒരു സുറിയാനി ക്രിസ്ത്യാനിയും ദലിതനും തമ്മിലുള്ള വിവാഹം നടന്നിട്ടില്ല. അതിന് ന്യായീകരണമായി അവര് പറയുന്നത് കുടുംബ മഹിമയാണ്. ഞങ്ങളുടെ കുടുംബത്തില് ഇത്ര അച്ചന്മാരുണ്ട്, മെത്രാന്മാരുണ്ട് എന്നുപറഞ്ഞ് ജാതി ചിന്തയെ അതിവിദഗ്‌ധമായി ഒളിപ്പിച്ച് വെക്കുകയാണ് സഭ.\nപള്ളിയിലെ ക്വയർ സംഘങ്ങള് മുതല് ഭരണ സംവിധാനങ്ങള് വരെ വിരലിലെണ്ണാവുന്ന ദലിതരെയാണ് ഉള്‍ക്കൊള്ളുന്നത്. ചില പള്ളികളില് ദലിതര്‍ക്കായി പ്രത്യേകം കുര്‍ബ്ബാനകളും സെമിത്തേരികളുമുണ്ട്. ചിലയിടത്ത് പ്രത്യേകം പള്ളികള് വരെയും. അച്ചനോ, കന്യാസ്ത്രീയോ ആകുന്ന ദലിതന്‍റെ കഥ പിന്നെ പറയുകയേ വേണ്ട.\nRead More : ജാതിക്കൊലകളുടെ കേരളാ മോഡൽ\nഅടുത്തിടെ പൊയ്കയില് അപ്പച്ചനെക്കുറിച്ചുള്ള തീസിസ് നിരസിച്ചത് തിരുവനന്തപുരത്തെ പ്രശസ്തമായൊരു ക്രിസ്ത്യന് മാനേജ്മെന്റ് കോളേജായിരുന്നു. ജാതി വിവേചനം എടുത്ത് കാട്ടി സഭയെ വിമര്‍ശിക്കുന്ന ഭാഗങ്ങള് നീക്കം ചെയ്തതിന് ശേഷം മാത്രമാണ് ആ വിദ്യാര്‍ഥിയെ തീസിസ് സമര്‍പ്പിക്കാന് അനുവദിച്ചത്. ദലിത് വിരുദ്ധതയുടെ കാര്യത്തില് നായര്, നമ്പൂതിരി, വിഭാഗങ്ങളെ വിമര്‍ശിക്കുന്നവര് പോലും സുറിയാനി ക്രിസ്ത്യാനികളുടെ വിവേചനം വേണ്ട വിധത്തില് ചര്‍ച്ചയാക്കുന്നില്ല എന്നതും ദൗര്‍ഭാഗ്യകരമാണ്. ദലിത് രാഷ്ട്രീയം ഉള്‍ക്കോള്ളുന്നവര് പോലും ദലിത് ക്രൈസ്തവരുടെ സ്വത്വം എത്രമാത്രം ഉള്‍ക്കോള്ളുന്നു എന്നതും അവരുടെ പ്രശ്നങ്ങളില് ഇടപെടുന്നു എന്നതും സംശയമാണ്.\nപൊയ്കയില് അപ്പച്ചന്‍റെ കവിത. സിജെ കുട്ടപ്പന്‍റെ ശബ്ദത്തില്\nകേരള സര്‍ക്കാര് ദലിത് ക്രൈസ്തവരെ ഉള്‍പ്പെടുത്തിയിരിക്കുന്നത് Other Eligibility Communities (OEC) എന്ന കാറ്റഗറിയിലാണ്. ഹിന്ദു, ബുദ്ധ, സിഖ് മതത്തില് പെട്ട ദലിതര്‍ക്ക് സംവരണാവകാശമുള്ളപ്പോള് ക്രിസ്തു മതത്തിലേയ്ക്ക് പരിവര്‍ത്തനം ചെയ്ത ദലിതര് ഇന്ത്യന് റിസര്‍വേഷന് പോളിസിയുടെ സംരക്ഷണ പരിധിയില് വരുന്നില്ല. അതിനാല് തന്നെ എല്ലാ മേഖലകളിലും ദലിത് ക്രൈസ്തവര് അനുഭവിക്കേണ്ടി വരുന്നത് കടുത്ത വിവേചനമാണ്. സാമൂഹിക വിദ്യാഭ്യാസ സാമ്പത്തിക രംഗങ്ങളില് താഴെ തട്ടില് നില്‍ക്കുന്നത് തുടരുകയും ചെയ്യുന്നു. ഇന്ത്യയിലെ ക്രൈസ്തവരില് 70 ശതമാനത്തോളം വരുന്ന ദലിതര് സഭാ അധികാരശ്രേണികളില് ഏഴ് ശതമാനം പോലും വരുന്നില്ല.\nകന്യാസ്ത്രീയാകാന് ആഗ്രഹിച്ച ഒരാളായിരുന്നു എന്‍റെ അമ്മ. “മഠത്തില് ചേര്‍ന്നാല് നമ്മുടെ ആളുകള്‍ക്കൊക്കെ വലിയ കഷ്ടപ്പാടാ” എന്നൊരു കന്യാസ്ത്രീ പറഞ്ഞത് കേട്ടാണ് ആ ആഗ്രഹം ഉപേക്ഷിച്ചത്. ഇപ്പോള് ഇടയ്ക്കിടെ അമ്മ പറയുന്നത് കേള്‍ക്കാം.”അന്ന് മഠത്തില് ചേര്‍ന്നാ മതിയായിരുന്നു. നമ്മുടെ ആള്‍ക്കാര്‍ക്ക് എവിടാ കഷ്ടപ്പാടില്ലാത്തേ?”\nദലിത് ആക്റ്റിവിസ്റ്റും വിദ്യാര്‍ഥിനിയുമാണ് ലേഖിക\nWeb Title: Dalit christians protestants caste syrian christians\nജാതിക്കൊലകളുടെ കേരളാ മോഡൽ


ഞാൻ ആലീസിന് ഉറപ്പു കൊടുത്തിരുന്നല്ലോ, ചൊവ്വയിലേക്ക് കൊണ്ടുപോകാമെന്ന്. അവിടെ ഒരു കോണ്‍ഫറൻസിൽ പങ്കെടുക്കാൻ പോയപ്പോൾ അവളെയും കൊണ്ടുപോയി.\nഒരു കുഴപ്പവും കൂടാതെ ഞങ്ങൾ ചൊവ്വയിലിറങ്ങി. ഭാരമില്ലാത്ത അവസ്ഥ അത്ര സുഖമുള്ളതൊന്നുമല്ല. എനിക്കത് ഇഷ്ടവുമല്ല. അതുകൊണ്ട് ഞാൻ ബെൽറ്റഴിക്കാതെ സീറ്റിലിരുന്നേയുള്ളു. പക്ഷേ, ആലീസിന് രസായി. അവൾ കപ്പലിലാകെ പാറി. ഒരിക്കലവളെ കണ്‍ട്രോൾ ഡക്കിന്റെ തട്ടിൽ നിന്ന് പിടിച്ചുവലിക്കേണ്ടി വന്നു. അവൾ ചുവന്ന ബട്ടണ് അമർത്താൻ പോയി. അടിയന്തരാവശ്യത്തിന് ബ്രേക്കിടാനുള്ളതാണത്. പക്ഷെ, പൈലറ്റുമാർ അവളോട് ദേഷ്യപ്പെട്ടില്ല.\nചൊവ്വയിലെത്തിയശേഷം ആദ്യം പട്ടണം ചുറ്റിക്കണ്ടു. പിന്നീട് ടൂറിസ്റ്റുകളുടെ കൂടെ മരുപ്രദേശത്ത് പോയി. വൻ ഗുഹകൾ കണ്ടു. എല്ലായ്പ്പോഴും ആലീസിന്റെ കൂടെ നില്ക്കാൻ എനിക്ക് പറ്റുമായിരുന്നില്ല. ഒരുപാട് പണിയുണ്ട്. ഞങ്ങളുടെ ഒട്ടേറെ സ്പെഷ്യലിസ്റ്റുകൾ ചൊവ്വയിൽ പണിയെടുക്കുന്നുണ്ട്. ചൊവ്വക്കാരുടെ സഹായത്തോടെ അവിടെ ഭൂമിയിലേതിന് സദൃശ്യമായ ഒരു പട്ടണം ഉണ്ടാക്കിയിട്ടുണ്ട്. ഒരു ഡോമിനകത്താണത്. അവിടെ ഭൂമിയിലെ അന്തരീക്ഷമാണ്. ഭൂമിയിലെ മരങ്ങളും ചെടികളും വളരുന്നു. ഭൂമിയിൽനിന്ന് കുട്ടികളെ വിനോദയാത്രക്കായി അങ്ങോട്ട് കൊണ്ടുപോകാറുണ്ട്. പുറത്തുള്ള പ്രധാന നഗരത്തിലേക്ക് പോകുമ്പോൾ സ്പേസ് സൂട്ട് ധരിക്കണം. പുറത്തുള്ള ഓക്സിജൻ നമുക്ക് മതിയാവില്ല. സ്പേസ് സൂട്ടിൽ ഓക്സിജനുണ്ട്.\n’ഭൂനഗര’ത്തിലാണ് സ്കൂൾ. താത്യാന പെത്രോവ്ന – അതാണ് ടീച്ചറുടെ പേര് – പറഞ്ഞു: “ഒട്ടും പരിഭ്രമം വേണ്ട.” ആലീസും അതുതന്നെ പറഞ്ഞു. ഒരാഴ്ച കഴിഞ്ഞ് ചെല്ലാമെന്ന് പറഞ്ഞ് ഞാൻ പോന്നു.\nമൂന്നാം ദിവസം ആലീസ് അപ്രത്യക്ഷയായി! എന്ന് പറഞ്ഞാൽ, അവളെ കാണാനില്ലാതായി. തികച്ചും അസാധാരണമായവിധത്തിൽ. ആദ്യമേ പറയട്ടെ, ഈ ബോർഡിങ്ങ് സ്കൂളിന്റെ ചരിത്രത്തിൽ ഇതേവരെ ഇങ്ങനെ സംഭവമുണ്ടായിട്ടില്ല. പത്ത് മിനിട്ട് നേരത്തേക്ക് ഒരാളെ കാണാതാകുക എന്നത് സാധ്യമല്ല. ചൊവ്വയിൽ, പ്രത്യേകിച്ച് പട്ടണത്തിൽ അപ്രത്യക്ഷമാവുക എന്നത് അസാധ്യമാണ്. പ്രത്യേകിച്ച് ഭൂമിയിൽ നിന്നുള്ള ഒരു കുട്ടി, സ്പേസ് സൂട്ട് ധരിച്ച കുട്ടി. അതിനെ കാണുന്ന ആദ്യത്തെ ചൊവ്വക്കാരൻ തന്നെ തിരിച്ച് സ്കൂളിൽ കൊണ്ടുവന്നാക്കും. പോരാത്തതിന് റോബോട്ടുകളില്ലേ? സെക്യൂരിറ്റി സർവീസില്ലേ? സംശയമില്ല. ചൊവ്വയിൽ അപ്രത്യക്ഷമാകാൻ പറ്റില്ല.\nപക്ഷെ, ആലീസ് അപ്രത്യക്ഷയായിരിക്കുന്നു.\nരണ്ടു മണിക്കൂറായി അവളെ കാണാനില്ലാണ്ടായിട്ട്. അതിനുശേഷമാണ് അവരെന്നെ വിവരം അറിയിച്ചത്. ഞാൻ ഒരു കോണ്‍ഫറൻസിൽ പങ്കെടുത്തുകൊണ്ടിരിക്കുകയായിരുന്നു. എന്നെ കൊണ്ടുപോകാനായി ചൊവ്വാവിമാനം വന്നിരുന്നു. ഞാൻ ഭൂനഗരത്തിൽ പ്രവേശിച്ചപ്പോൾ, അതുവരെ ഉച്ചത്തിൽ സംസാരിച്ചു കൊണ്ടിരുന്ന എല്ലാവരും നിശബ്ദരായി – എന്നോട് സഹതപിച്ചുകൊണ്ട്. ഞാനാകെ പരിഭ്രമിച്ച് വിവശനായിരുന്നു. എല്ലാവരും, ബോർഡിങ്ങ് സ്കൂളിലെ എല്ലാ അധ്യാപകരും മറ്റു ജോലിക്കാരും, നക്ഷത്രാന്തര പൈലറ്റുകൾ, പുരാവസ്തു ഗവേഷകർ, ജീവൻ രക്ഷാസേനയുടെ മേധാവി നസര്യാൻ, സ്പേസ് സൂട്ടണിഞ്ഞ പത്തു ചൊവ്വക്കാർ (ഭൂനഗരത്തിൽ അവർക്ക് സ്പേസ് സൂട്ട് അണിയണം, അവിടെ മർദ്ദം വളരെ കൂടുതലാണ്)… എല്ലാവരും അവിടെ ഉണ്ടായിരുന്നു.\nകഴിഞ്ഞ ഒരു മണിക്കൂറായി നഗരത്തിലെ ടെലിവിഷൻ കേന്ദ്രം മുമ്മൂന്നു മിനിറ്റു കൂടുമ്പോൾ ഈ വാർത്ത പ്രക്ഷേപിച്ചുകൊണ്ടിരിക്കയായിരുന്നത്രേ: ഭൂമിയിൽ നിന്ന് വന്ന ഒരു കൊച്ചു പെണ്‍കുട്ടിയെ കാണാതായിരിക്കുന്നു. ചൊവ്വയിലുള്ള എല്ലാ വീഡിയോ ഫോണുകളും അലാറം സിഗ്നലുകളയക്കാൻ തുടങ്ങി. എല്ലാ സ്കൂളുകളിലും ക്ലാസുകൾ നിർത്തിവെച്ചു. കുട്ടികളും അധ്യാപകരും എല്ലാം ചുറ്റുവട്ടത്തും നഗരപ്രാന്തങ്ങലിലുമുള്ള തെരച്ചിലിൽ ഏർപെട്ടു.\nആലീസും കൂട്ടുകാരും കൂടി നടക്കാൻ ഇറങ്ങിയതായിരുന്നു. കൂട്ടുകാർ മടങ്ങിയെത്തിയപ്പോൾ മാത്രമാണ് ആലീസിനെ കാണാനില്ലെന്നറിഞ്ഞത്. അത് കഴിഞ്ഞ് രണ്ടു മണിക്കൂറിലധികമായി. അവളുടെ സ്പേസ് സൂട്ടിലെ ഓക്സിജൻ കഷ്ടിച്ച് മൂന്നുമണിക്കൂർ നേരത്തേക്കേ മതിയാകൂ.\nസ്കൂളിന്റെ ആളൊഴിഞ്ഞ മൂലകളിൽ നോക്കിയോ എന്നു ചോദിച്ചു. അവളുടെ സ്വഭാവമതാണ്. വല്ല പച്ചത്തുള്ളനെയോ മറ്റോ കണ്ട് അതിനെയും നോക്കി ഇരിക്കുന്നുണ്ടാകും.\nപട്ടണത്തിൽ നിലവറകളൊന്നുമില്ല. എല്ലാ മുക്കും മൂലയും തെരഞ്ഞു നോക്കി. എവിടെയും കാണാനില്ല, അവർ പറഞ്ഞു. ചൊവ്വാസർവകലാശാലയിലെ കുട്ടികൾക്ക് അത്തരം സ്ഥലങ്ങളെല്ലാം ഉള്ളംകയ്യിലെ വരകൾ പോലെ തിട്ടമാണ്.\nഎനിക്ക് ആലീസിനോട് എന്തെന്നില്ലാത്ത ദേഷ്യം തോന്നി. ഇനി ഇപ്പോ അവള് വരുമ്പോ, പച്ചപ്പാവത്തിനെപ്പോലെ, അയ്യോ ഞാനോന്നുമറിഞ്ഞില്ലേ എന്ന ഭാവമായിരിക്കും! ആവശ്യല്യാണ്ടെ ഇവിടെവന്ന് എല്ലാവർക്കും ബുദ്ധിമുട്ടുണ്ടാക്കി. മണൽ കൊടുങ്കാറ്റ് അടിച്ച പ്രതീതിയാണ് പട്ടണത്തിൽ. എല്ലാവരും, ചോവ്വക്കാരും ഭൂമിയിൽ നിന്ന് വന്നവരും എല്ലാവരും, തങ്ങളുടെ പണിനിർത്തി അന്വേഷണത്തിലാണ്. സുരക്ഷാസേനയിലെ എല്ലാവരും അന്വേഷണത്തിനിറങ്ങിയിരിക്കുന്നു. സമയം കഴിയുന്തോറും എന്റെ പരിഭ്രമം കൂടിക്കൂടി വരാൻ തുടങ്ങി. ഇത് കുറച്ച് കടുത്ത സാഹസമായിപ്പോയി. സംഗതി കുഴപ്പമാകുമോ?\nഅന്വേഷണ സംഘങ്ങളിൽ നിന്ന് വാർത്തകൾ വന്നുകൊണ്ടിരുന്നു. “രണ്ടാം ചൊവ്വാഗ്രാമർ സ്കൂളിലെ വിദ്യാർഥികൾ സ്റ്റേഡിയം മുഴുവൻ പരതി, ആലീസില്ല.” ചൊവ്വാ ചോക്കളറ്റ് ഫാക്ടറി റിപ്പോർട്ട് ചെയ്യുന്നു: അതിന്റെ ചുറ്റുവട്ടത്തൊന്നും ഒരു കുഞ്ഞിനെയും കണ്ടിട്ടില്ല…\n“അവൾ മരുപ്രദേശത്ത് ചെന്നുപെട്ടിരിക്കുമോ?” എനിക്ക് ഭയമായി. “നഗരത്തിൽ എവിടെ ആയാലും ഇതിനകം കണ്ടുപിടിക്കുമായിരുന്നു. ചൊവ്വയിലെ മരുപ്രദേശങ്ങളുടെ കഥ അതല്ല! പോയി നോക്കാത്ത ഒട്ടേറെ ഭാഗങ്ങളുണ്ട്. വഴി തെറ്റി അവിടെ ചെന്നുപെട്ടാൽ പത്തു കൊല്ലം കഴിഞ്ഞാലും കണ്ടുപിടിക്കാൻ പറ്റിയെന്നു വരില്ല… പക്ഷെ തൊട്ടടുത്തുള്ള മരുപ്രദേശത്തൊന്നും അവളെ കാണാനില്ലല്ലോ…”\n“അതാ, അവളെ കണ്ടെത്തി!” നീലക്കുപ്പായമിട്ട ഒരു ചൊവ്വക്കാരൻ വിളിച്ചലറി. അയാൾ തന്റെ പോക്കറ്റ് ടി വി സെറ്റിലേക്ക് തുറിച്ചുനോക്കിക്കൊണ്ടിരുന്നു.\n“എവിടെ? എവിടെ? എങ്ങനെ?”\n“മരുപ്രദേശത്ത് അങ്ങ് 250 കിലോമീറ്റർ ഉള്ളിൽ.”\n“പ്രതീക്ഷിച്ചതുതന്നെ” ഞാൻ ചിന്തിച്ചു. “അവർക്ക് എന്റെ ആലീസിനെ അറിയില്ല. ഇങ്ങനെ എന്തെങ്കിലും ഒപ്പിച്ചില്ലെങ്ങിലേ അദ്ഭുതമുള്ളു.”\n“അവൾക്ക് യാതൊരസുഖവുമില്ല. വേഗം ഇവിടെ എത്തും.”\n“പക്ഷെ, അവൾ എങ്ങനെയാ അവിടെ എത്തിയത്?”\n“പോസ്റ്റൽ ജെറ്റ് വിമാനത്തിൽ.”\n“എന്റമ്മേ!” താത്യാന പെത്രോവ്ന വിതുമ്പാൻ തുടങ്ങി. മറ്റാരെക്കാളും വിഷമം അവർക്കായിരുന്നു. എല്ലാവരും കൂടി അവളെ സമാധാനിപ്പിച്ചു.\n“ഞങ്ങൾ പോസ്റ്റാപ്പീസിന്റെ സൈഡിൽ കൂടെ നടക്കായിരുന്നു. അവർ റോബോട്ട്ജെറ്റ് വിമാനത്തിൽ സാധനങ്ങൾ നിറച്ചുകൊണ്ടിരുന്നു. ദിവസം നൂറു തവണ കാണണതാണല്ലോ. അതോണ്ട് ഞാൻ ശ്രദ്ധിച്ചതേയില്ല.”\nപത്തു മിനിറ്റു കഴിഞ്ഞപ്പോഴേക്കും ചൊവ്വക്കാരൻ പൈലറ്റ് ആലീസിനെയും കൊണ്ടെത്തി.\n“ഞാൻ കത്തു വല്ലതുമുണ്ടോയെന്ന് നോക്കാൻ അതിൽ കയറിയതാണ്.” ആലീസ് പറഞ്ഞു.\n“അച്ഛനല്ലേ പറഞ്ഞത്, അമ്മ കത്തെഴുതുംന്ന്. കത്തുണ്ടോ എന്ന് നോക്കാനായി അകത്തു കടന്നതാ.”\n“പിന്നല്ലാണ്ടെ, വാതിൽ തുറന്നുകിടക്കയായിരുന്നു. അതിനകത്ത് ഒരുപാടു കത്തുണ്ടായിരുന്നു.”\n“ഞാനകത്ത് കടക്കേണ്ട താമസം, വാതിലുകളടഞ്ഞ് ജറ്റങ്ങ് ഉയരാൻ തുടങ്ങി. ഏത് ബട്ടണ് അമർത്തിയാലാണാവോ അത് നില്ക്കുക. ഓരോന്നോരോന്നായി അമർത്താൻ തുടങ്ങി. അവസാനത്തെ ബട്ടണ് അമർത്തിയപ്പോൾ ജറ്റ് താഴെയിറങ്ങി. വാതിൽ താനെതുറന്നു. ഞാൻ പുറത്ത് കടന്നപ്പോൾ നാലു പുറോം മണലന്നെ മണല്. താത്യാന പെത്രോവ്നയുമില്ല, കുട്ടികളുമില്ല.”\n“എമർജൻസി ലാൻഡിങ്ങിനുള്ള ബട്ടണാണ് അവൾ അമർത്തിയത്.” നീലക്കുപ്പായക്കാരനായ ചൊവ്വാക്കാരൻ അദ്ഭുതത്തോടെ പറഞ്ഞു.\n“ആദ്യം ഞാൻ കുറച്ചു കരഞ്ഞു. പിന്നെ തീർച്ച്യാക്കി വീട്ടിലേക്ക് പോകാംന്ന്.”\n“ഏത് വഴിയാ വീട്ടിലേക്ക് പോകാ എന്ന് എങ്ങനെയാ നിശ്ചയിച്ചത്.”\n“അതിനടുത്ത് ചെറിയൊരു കുന്നുണ്ടായിരുന്നു. അതിന്റെ മുകളിൽ കയറിനോക്കാം എന്നു വിചാരിച്ചു. കുന്നിന്റെ മുകളിൽനിന്ന് ഒന്നും കാണാൻ ഉണ്ടായിരുന്നില്ല. കുന്നിന്റെ പള്ളക്ക് ഒരു വാതിലുണ്ടായിരുന്നു. അത് തുറന്ന് ഞാൻ ആ മുറിക്കകത്ത് കയറിയിരുന്നു.”\n“എന്ത് വാതിൽ.” ചൊവ്വാക്കാരൻ അദ്ഭുതപ്പെട്ടു. “ആ പ്രദേശത്ത് വെറും മണലുമാത്രമേ ഉള്ളു.”\n“അല്ല, അവിടെ ഒരു വാതിലുണ്ടായിരുന്നു. ഒരു മുറിയിൽ. മുറിക്കകത്ത് ഒരു വലിയ കല്ലുണ്ടായിരുന്നു. ഈജിപ്തിലെ പിരമിഡിനെപ്പോലെ. പക്ഷെ, ചെറുതാണെന്നുമാത്രം. അച്ഛൻ അന്ന് ഒരു പുസ്തകം കാണിച്ചുതന്നില്ലേ, ‘പിരമിഡിന്റെ നാട്ടിൽ’ അതിലെ ചിത്രം പോലെ.”\nചൊവ്വക്കാരനെയും ചീഫ് നസര്യാനെയും സംബന്ധിച്ചിടത്തോളം തികച്ചും പുത്തനായ ഒരു വിവരമാണ് ആലീസിന്റെ വായിൽനിന്ന് വീണത്.\n“തുത്യേക്സി!” രണ്ടുപേരും ഒപ്പം വിളിച്ചുകൂകി. “എവിടെയാണ് ഈ കുട്ടിയെ കണ്ടത്? ആ സ്ഥാനം ഒന്ന് പറയണം.”\nഅവിടെ ഉണ്ടായിരുന്നവരിൽ പകുതിപ്പേർ ആവി പോലെ അപ്രത്യക്ഷമായി.\nആലീസിന് തിന്നാനായി കുറെ കേക്കും പഴങ്ങളും താത്യാന പെത്രോവ്ന തന്നെ കൊണ്ടുവന്നു. എന്നിട്ടവർ ചൊവ്വയുടെ പൂർവചരിത്രം പറഞ്ഞു. പണ്ട്, പണ്ട് ആയിരക്കണക്കിന് കൊല്ലം മുമ്പെ ചൊവ്വയിൽ ഏറെ അറിയപ്പെടാത്ത ഒരു സംസ്കാരം ഉണ്ടായിരുന്നു – ‘തുത്യേക്സി സംസ്കാരം.’ അവശിഷ്ടങ്ങളായി കല്ലുകൊണ്ടുള്ള കൊച്ചു പിരമിഡുകൾ മാത്രമേ ഇതേവരെ കണ്ടിട്ടുള്ളു. മറ്റൊന്നും കണ്ടിട്ടില്ല. അവരുടെ വീടുകൾ എങ്ങനെ ആയിരുന്നു? നഗരങ്ങൾ എങ്ങനെ ആയിരുന്നു? എന്താണ് കൃഷിചെയ്തിരുന്നത്? ഒന്നും അറിയാമായിരുന്നില്ല. ഭൂമിയിൽനിന്നും ചൊവ്വയിൽനിന്നുമുള്ള പുരാവസ്തുഗവേഷകർ ഏറെ അന്വേഷണം നടത്തിയിട്ടുണ്ട്. ഇപ്പോൾ ആലീസ് ആണ് ആകസ്മികമായ ഒരു തുത്യേക്സി കെട്ടിടം കണ്ടെത്തിയത്.\n“അങ്ങനെ മോളേ, നിനക്ക് അവിടേം ഭാഗ്യം! പക്ഷെ, ഇത്രമതി. ഇനിവേണ്ട. ഞാൻ നിന്നെ വീട്ടിൽ കൊണ്ടാക്കാൻ പോകയാണ്. അവിടെ എത്രവേണമെങ്ങിൽ തെണ്ടിനടന്നോ. സ്പേസ് സൂട്ടിന്റെ ആവശ്യവുമില്ല!”\n“എനിക്കും അതാ ഇഷ്ടം.” ആലീസ് പറഞ്ഞു.\nരണ്ടുമാസത്തിനുശേഷം റൗണ്ട് ദ വേൾഡ് എന്ന മാസികയിൽ ഒരു ലേഖനം കാണാനിടയായി. അതിന്റെ ശീർഷകം ഇതായിരുന്നു: തുത്യേക്സികൾ കാണാൻ എങ്ങനെയായിരുന്നു? “ചൊവ്വയിലെ മരുപ്രദേശത്ത്, തുത്യേക്സി സംസ്കാരത്തിന്റെ അമൂല്യമായ ഒരു സ്മാരകം അടുത്തകാലത്ത് കണ്ടുപിടിച്ചിരിക്കുന്നു.” അതിൽ എഴുതിയിരുന്നു. “പിരമിഡിലുള്ള എഴുത്തുകൾ എന്താണെന്ന് ശാസ്ത്രഞ്ജർ പഠിച്ചുകൊണ്ടിരിക്കുകയാണ്. ഏറ്റവും താല്പര്യജനകമായ കണ്ടുപിടുത്തം മറ്റൊന്നായിരുന്നു. ഒരു തുത്യേക്സിയുടെ ചിത്രം തീരെ കേടുവരാതെ സംരക്ഷിക്കപ്പെട്ടിരിക്കുന്നു.” ആ ചിത്രത്തിന്റെയും പിരമിഡിന്റെയും ഫോട്ടോഗ്രാഫും മാസികയിൽ ഉണ്ടായിരുന്നു.\nചിത്രം കണ്ടപ്പോൾ, മുമ്പ് പരിചയമുള്ളതുപോലെ ഒരു തോന്നൽ. പെട്ടെന്ന് എനിക്കൊരു സംശയം തോന്നി.\n“ആലീസ്, ആലീസ്” മുമ്പൊരിക്കലും ഉപയോഗിച്ചിട്ടില്ലാത്തത്ര കടുത്തസ്വരത്തിൽ ഞാൻ വിളിച്ചു. “സത്യം പറ. നീ അവിടെ മരുപ്രദേശത്ത് ചെന്നുപെട്ടപ്പോൾ ആ പിരമിഡിൻമേൽ എന്തെങ്ങിലും വരച്ചുവോ?”\nഉത്തരം പറയുന്നതിനുമുമ്പ് ആലീസിന്റെ ദൃഷ്ടി മാസികയിലുള്ള ചിത്രത്തിൽ പതിഞ്ഞു.\n“അതെ. അത് ശരിയാണ്. അതച്ഛന്റെ ചിത്രമാണ്. പക്ഷെ, ഞാൻ വരക്കുകയല്ല ചെയ്തത്. ഒരു കല്ലുകൊണ്ട് കോറിയതാണ്. ഇരുന്നിരുന്ന് എനിക്ക് ബോറടിച്ചു…”


25 വർഷമായി കുഞ്ഞുങ്ങളില്ല; പള്ളിയിൽ ഉപേക്ഷിച്ച നിലയിൽ ഒരു കുഞ്ഞ്; സംഭവിച്ചത് | Gulf-News\nസ്വന്തം ലേഖകൻ September 08, 2019 03:55 PM IST\nനവജാത ശിശുവിനെ ഷാർജ അൽഖസ്ബ പള്ളിയിൽ ഉപേക്ഷിച്ച നിലയിൽ കണ്ടെത്തി. ഇന്നലെ പുലർച്ചെ 4ന് പള്ളിയിലെത്തിയ എറണാകുളം സ്വദേശി മുഹമ്മദ് യൂസഫ് ജാവേദ് ആണ് കുഞ്ഞിനെ കണ്ടെത്തിയ വിവരം പൊലീസിൽ അറിയിച്ചത്. കമ്പിളിയിൽ പൊതിഞ്ഞ നിലയിലായിരുന്നു.\nവാവിട്ടുകരയുന്ന കുഞ്ഞിന്റെ ദൃശ്യം, 25 വർഷമായി കുട്ടികളില്ലാതെ വിഷമിക്കുന്ന തന്നെ വിഷമിപ്പിച്ചതായി ജാവേദ് പറഞ്ഞു. സിസിടിവി ദൃശ്യങ്ങളിലൂടെ കുട്ടിയുടെ രക്ഷിതാക്കളെ കണ്ടെത്താനുള്ള ശ്രമത്തിലാണ് ഷാർജ പൊലീസ്. ആശുപത്രിയിലേക്ക് മാറ്റിയ കുട്ടിയുടെ ആര്യോഗനില തൃപ്തികരമാണെന്ന് ആശുപത്രി അധികൃതർ അറിയിച്ചു.


കുടിയേറിയ മുസ്ലീം കുടുംബത്തിലെ ആറുപേർ കൊല്ലപ്പെട്ട നിലയിൽ - RashtraDeepika\nകുടിയേറിയ മുസ്ലീം കുടുംബത്തിലെ ആറുപേർ കൊല്ലപ്പെട്ട നിലയിൽ\nഅലൻ(ടെകസസ്): ബംഗ്ലാദേശിൽ നിന്നും അമേരിക്കയിലെ ടെകസസ് സംസ്ഥാനത്തെ അലൻ(ഡാളസ്) പട്ടണത്തിൽ കുടിയേറിയ മുസ്ലീം കുടുംബത്തിലെ ആറുപേർ വെടിയേറ്റു കൊല്ലപ്പെട്ട നിലയിൽ.\nഏപ്രിൽ6തിങ്കളാഴ്ച രാവിലെയാണ് ഒരു കുടുംബത്തിൽ ആറുപേരുടെയും മൃതദേഹം കണ്ടെത്തിയത്.\nരണ്ടുദിവസമായി വിവരം ലഭിക്കാത്തതിനെ തുടർന്ന് കുടുംബാംഗങ്ങൾ പോലീസിൽ അറിയിക്കുകയായിരുന്നു. പോലീസ് നടത്തിയ അന്വേഷണത്തിലാണ് സംഭവം പുറത്തറിഞ്ഞത്.\nഇരട്ട സഹോദരങ്ങളായ ഫർബിൻ തൗഹിദ്(19), ഫർഹൻ തൗഹിദ്(19). ഇവരുടെ ജേഷ്ഠസഹോദരൻ തൻവിർ തൗഹിദ്. മാതാപിതാക്തളായ തൗഹിദുൾ ഇസ്ലാം(54), ഐറിൻ ഇസ്ലാം(56). മുത്തശ്ശി അൽറ്റഫണ് നിസാ(77) എന്നിവരാണ് ഇവർ താമസിക്കുന്ന വീട്ടിൽ വെടിയേറ്റു മരിച്ചത്.\nജീവനൊടുക്കാൻ തീരുമാനിച്ച ഫർഹൻ തൗഹിദ്, തൻവീർ തൗഹിദ് എന്നിവരാണ് മറ്റു നാലുപേരേയും വെടിവച്ചശേഷം സ്വയം വെടിയുതിർത്ത് മരിച്ചത്.\nസഹോദര·ാരായ ഫർബിനും തൻവീറും വിഷാദരോഗത്തിന് അടിമകളാണെന്ന് അറിയുന്നു. രോഗം ഒരുവർഷത്തിനകം മാറിയില്ലെങ്കിൽ വീട്ടിലുള്ള എല്ലാവരേയും കൊലപ്പെടുത്തി ജീവനൊടുക്കുമെന്ന് ഫർഹൻ ഇൻസ്റ്റാഗ്രാമിൽ എഴുതിയിരുന്നു.\nകൊലപാതകം എങ്ങനെ നടത്തുമെന്നും ഫർഹൻ തന്‍റെ ദീർഘമായ കത്തിൽ സൂചിപ്പിച്ചിരുന്നു.\nഞങ്ങൾ രണ്ടു തോക്ക് വാങ്ങും, ഞാൻ ആ തോക്കുപയോഗിച്ചു ഇരട്ടസഹോദരങ്ങളേയും മുത്തശ്ശിയേയും വെടിവയ്ക്കും.\nജേഷ്ഠസഹോദരൻ തൻവീർ മാതാപിത്താക്കളേയും വെടിവയ്ക്കും. പിന്നീട് ഞങ്ങൾ സ്വയം നിറയൊഴിച്ചു.


11-needles-found-in-3-year-old-babys-body | മൂന്നു വയസുകാരന്റെ ശരീരത്തിൽ കണ്ടെത്തിയത് 11 സൂചികൾ: അമ്മയുടെ ശ്രദ്ധയിൽപ്പെട്ടത് കുഞ്ഞിനെ കുളിപ്പിക്കുന്നതിനിടെ; ഏറ്റവും കൂടുതൽ കണ്ടെത്തിയത് ഇടുപ്പിന്റെ ഭാഗത്തും കിഡ്‌നിക്ക് സമീപവും; മാതാപിതാക്കളുടെ പരാതിയിൽ നടപടിയെടുത്ത് പൊലീസ് - MarunadanMalayalee.com\nMarch 05, 202004:30 PM IST Permalink\nഹൈദരാബാദ്: മൂന്നു വയസുകാരന്റെ ശരീരത്തിൽ സൂചി കണ്ടെത്തിയ സംഭവത്തിൽ അന്വേഷണം ആരംഭിച്ച് പൊലീസ്. തെലങ്കാനയിലെ വാവപർഥിയിലാണ് സംഭവം. വീപനഗന്ദ്‌ല നിവാസികളായ അശോക്-അന്നപൂർണ്ണ എന്നിവരുടെ കുഞ്ഞായ ലോക്‌നാഥിന്റെ ശരീരത്തിൽ ഒന്നും രണ്ടുമല്ല പതിനൊന്ന് സൂചികളാണ് ഡോക്ടർമാർ കണ്ടെത്തിയത്. കുറച്ച് ദിവസങ്ങളായി കുഞ്ഞ് ശാരീരിക അസ്വസ്ഥതകൾ പ്രകടിപ്പിച്ചിരുന്നു. നടക്കാനും ബുദ്ധിമുട്ടുണ്ടായിരുന്നു. ഇതിനിടെ കുഞ്ഞിനെ കുളിപ്പിക്കുന്നതിനിടെ ശരീരത്തിനുള്ളിൽ നിന്ന് സൂചി പുറത്തേക്ക് നിൽക്കുന്നത് അമ്മയുടെ ശ്രദ്ധയിൽപ്പെട്ടതോടെയാണ് ഡോക്ടറെ സമീപിച്ചത്.\nതുടർന്ന് നടത്തിയ സ്‌കാനിംഗിലാണ് കുഞ്ഞിന്റെ ശരീരത്തിൽ സൂചികൾ കണ്ടത്. ഇടുപ്പിന്റെ ഭാഗത്തും കിഡ്‌നിക്ക് സമീപവുമായാണ് സൂചികൾ കണ്ടെത്തിയത്. കുഞ്ഞിന്റെ മലദ്വാരം വഴി പുറത്തു വന്ന നിലയിലും സൂചികൾ കണ്ടെത്തി. പരിശോധന ഫലം കണ്ട് ഞെട്ടിയ ഡോക്ടർമാർ കുഞ്ഞിനെ അടിയന്തിര ശസ്ത്രക്രിയയ്ക്ക് വിധേയമാക്കി സൂചികൾ നീക്കം ചെയ്തു. എങ്കിലും വളരെ ലോലമായ സ്ഥലങ്ങളിൽ കണ്ട കുറച്ചു സൂചികൾ നീക്കം ചെയ്യാൻ സമയം വേണമെന്നാണ് ഇവർ പറയുന്നത്. കുട്ടിയുടെ മാതാപിതാക്കൾ നൽകിയ പരാതിയുടെ അടിസ്ഥാനത്തിൽ പൊലീസ് രണ്ട് പേർക്കെതിരെ കേസെടുത്തിട്ടുണ്ട്. കുട്ടിയെ ഇവർ പലപ്പോഴും കൂട്ടിക്കൊണ്ടു പോകാറുണ്ടായിരുന്നുവെന്നാണ് മാതാപിതാക്കൾ പറയുന്നത്. സംശയത്തിന്റെ പേരിൽ കസ്റ്റഡിയിലെടുത്തവരെ പൊലീസ് ചോദ്യം ചെയ്തു വരികയാണ്.\nജുവനൈൽ ജസ്റ്റിസ് ആക്ട് പ്രകാരവും മാരകായുധങ്ങൾ ഉപയോഗിച്ച് മുറിവേൽപ്പിച്ച കുറ്റത്തിനുമാണ് നിലവിൽ കേസ് രജിസ്റ്റർ ചെയ്തിരിക്കുന്നത്. തുടർനടപടികൾക്കായി കുഞ്ഞിനെ പരിശോധിച്ച ഡോക്ടർമാരുടെ റിപ്പോർട്ട് കാത്തിരിക്കുകയാണെന്നും പൊലീസ് വ്യക്തമാക്കി.


ഖുത്വ്ബയുടെ ഭാഷ കേരള മുസ്‌ലിംകള്‍ക്കിടയിലെ തര്‍ക്കവിഷയങ്ങളിലൊന്നാണ്. അറബിയല്ലാത്ത ഭാഷകളില് ഖുത്വ്ബ നിര്‍വഹിച്ചാല് അത് സാധുവാകുകയില്ലെന്ന് കേരളത്തിലെ ശാഫിഈ മദ്ഹബിന്റെ അനുകര്‍ത്താക്കള് വാദിക്കുമ്പോള് പരിഷ്‌കരണ സംഘടനകള് പറയുന്നത് ഖുത്വ്ബ പൂര്‍ണമായി പദപ്രധാനമല്ലാത്തതിനാല് ഹംദ് സ്വലാത്ത് എന്നിവയുടെ പദങ്ങള് അറബിയില് നിന്ന് മാറ്റാതെ ഉപദേശങ്ങള് ജനങ്ങള്‍ക്ക് മനസ്സിലാവുന്ന ഭാഷയില് ആക്കാം എന്നാണ്. ശാഫിഈ മദ്ഹബിലെ കിതാബുകളില്‍നിന്ന് ഖുത്വ്ബ ജനങ്ങളുടെ ഭാഷയില് നിര്‍വഹിക്കാം എന്നതിന് തെളിവായി ധാരാളം ഉദ്ധരണികള് ലഭ്യമാണ്. നബി (സ) മിമ്പറില് നിര്‍വഹിച്ച ദൗത്യം എന്തായിരുന്നുവെന്നാണ് ഈ വിഷയത്തില് ഒന്നാമതായി പഠിക്കേണ്ടത്. ആ ദൗത്യം നിര്‍വഹിക്കാന് പാകത്തില് നമ്മുടെ ഖുത്വ്ബകളും പരിവര്‍ത്തിപ്പിക്കപ്പെടണം. കേരളത്തിലെ ശാഫിഈകളുടെ മിമ്പറുകളില് നിര്‍വഹിക്കപ്പെടുന്ന ദൗത്യം ഇതിനോട് താരതമ്യം ചെയ്ത് വിശകലനവിധേയമാക്കേണ്ടതുണ്ട്.\nനബി(സ)യുടെ ഖുത്വ്ബകള് സ്വഹാബിമാര് രേഖപ്പെടുത്തിവെച്ചിട്ടില്ല. എന്നാല് നമസ്‌കാരത്തിലെ പ്രാരംഭപ്രാര്‍ത്ഥന, റുകൂഅ്, ഇഅ്തിദാല്, സുജൂദ്, സുജൂദിന്നിടയിലെ ഇരുത്തം എന്നിവയില് നടത്തിയ പ്രാര്‍ഥനാ കീര്‍ത്തനങ്ങളും സ്വലാത്ത്, അത്തഹിയ്യാത്ത് എന്നിവയും അവര് രേഖപ്പെടുത്തിവെച്ചു. അവയില് നബി (സ) ഉപയോഗിച്ച പദങ്ങള് മാറ്റമില്ലാതെ പിന്തുടര്‍ന്നു. ഉദാഹരണത്തിന് ഇഅ്തിദാലിലെ റബ്ബനാ ലകല്‍ഹംദ് എന്നതിനെ ഇലാഹനാ ലകല്‍ഹംദ് എന്ന് മാറ്റിയില്ല. റബ്ബും ഇലാഹും ഒരുവന്‍തന്നെ. ഭാഷയും ഒന്നുതന്നെ. എന്നിട്ടും സ്വഹാബിമാരെന്തേ അതില് മാറ്റം വരുത്തിയില്ല? അത് പദപ്രധാനമാണ്, അതേ ആശയം ഇതര അറബി പദങ്ങളിലൂടെ അവതരിപ്പിച്ചാല് മതിയാവുകയില്ല എന്ന് സ്വഹാബിമാര് മനസ്സിലാക്കിയിരുന്നു.\nനബി(സ)യുടെ ഖുത്വ്ബ അവിടുത്തെ വിയോഗത്തിനുശേഷം അബൂബക്‌റോ(റ) അബൂബക്‌റിന്റെ ഖുത്വ്ബ ഉമറോ (റ) ഉമറി(റ)ന്റേത് ഉസ്മാനോ (റ) ഉസ്മാന്റേ(റ)ത് അലി(റ)യോ പദപരമായോ ആശയപരമായോ അനുകരിച്ചില്ല. ആശയത്തിലെ പൊതു തത്ത്വങ്ങള് അംഗീകരിച്ചുകൊണ്ട് സന്ദര്‍ഭം ആവശ്യപ്പെടുന്ന വിധം അവര് സ്വതന്ത്രമായി ഖുത്വ്ബ നിര്‍വഹിച്ചു. അങ്ങനെ ഖുത്വ്ബ കൊണ്ട് നബി (സ) ഉദ്ദേശിച്ച ലക്ഷ്യം അവര് പൂര്‍ത്തിയാക്കി.\nഖുത്വ്ബകള്‍ക്കിടയില് നബി(സ) ശ്രോതാക്കളുമായി ആശയവിനനിമയം നടത്തിയിരുന്നു. ഒരു ബലിപെരുന്നാള് ഖുത്വ്ബയില് നടന്നത് നോക്കൂ.\n''ബര്‍റാഅ് (റ) പറയുന്നു: ഒരിക്കല് വലിയ പെരുന്നാള് ദിവസം നമസ്‌കാരാനന്തരം ഞങ്ങളുടെ മുമ്പില് നബി (സ) ഖുത്വ്ബ നടത്തി. അവിടുന്ന് അരുളി: നാം നമസ്‌കരിക്കുംപോലെ വല്ലവനും നമസ്‌കരിച്ചു. നാം ബലികഴിക്കുംപോലെ വല്ലവനും ബലികഴിച്ചു. എങ്കില് അവന്റെ ബലി ശരിയായ മാര്‍ഗത്തിലാണ് നടന്നത്. നമസ്‌കരിക്കുന്നതിനു മുമ്പ് വല്ലവനും ബലികഴിച്ചുവെങ്കില് അത് യഥാര്‍ഥ ബലിയല്ല. ഇതുകേട്ടപ്പോള് ബര്‍റാഇന്റെ അമ്മാവന് അബൂബര്‍ദ പറഞ്ഞു: അല്ലാഹുവിന്റെ റസൂലേ, നമസ്‌കരിക്കുന്നതിന്നു മുമ്പാണ് ഞാന് എന്റെ ആടിനെ ബലികഴിച്ചത്. ഇന്നത്തെ ദിവസം തിന്നുകയും കുടിക്കുകയും ചെയ്യുന്ന ദിവസമാണെന്ന് ഞാന് മനസ്സിലാക്കി. അതനുസരിച്ച് എന്റെ വീട്ടില് അറുക്കപ്പെടുന്ന ഒന്നാമത്തെ ആട് എന്റെ ആടായിരിക്കണമെന്ന് ഞാന് ആഗ്രഹിച്ചു. എന്റെ ആടിനെ ഞാന് അറുത്തു. പെരുന്നാള് നമസ്‌കാരത്തിന്ന് വരുംമുമ്പ് അതുകൊണ്ട് ഞാന് പ്രാതല് കഴിക്കുകയുംചെയ്തു. നബി (സ) അരുളി: നിന്റെ ആട് മാംസത്തിന്റെ ആട് മാത്രമാണ്. അബൂബര്‍ദ പറഞ്ഞു: അല്ലാഹുവിന്റെ ദൂതരേ, അങ്ങനെയാണെങ്കില് ഞങ്ങളുടെയടുക്കല് തടിച്ചുകൊഴുത്ത ഒരു ആട്ടിന്‍കുട്ടിയുണ്ട്. രണ്ടാടിനേക്കാള് എനിക്ക് ഇഷ്ടപ്പെട്ടതാണത്. എനിക്കുവേണ്ടി അതിനെ ബലികഴിച്ചാല് മതിയാകുമോ? നബി (സ) അരുളി: അത് മതിയാകും. പക്ഷേ നിനക്കുമാത്രം; മറ്റാര്‍ക്കും അത് മതിയാവുകയില്ല'' (ബുഖാരി)\nഎന്തുകൊണ്ടാണ് നബി(സ)യുടെ ഖുത്വ്ബകള് സ്വഹാബിമാര് എഴുതിവെക്കാതിരുന്നത് എന്നതിന്റെ മറുപടി ഈ ഹദീസിലുണ്ട്. ഖുത്വ്ബ പദപ്രധാനമല്ല എന്നും ആശയപ്രധാനവും സന്ദര്‍ഭങ്ങള്‍ക്കനുസരിച്ചുള്ളതായിരിക്കണമെന്നും ഇതില്‍നിന്നു ഗ്രഹിക്കാം. അതുകൊണ്ടാണ് നബി (സ) യുടെ ഖുത്വ്ബകള് എഴുതപ്പെടാതിരുന്നത്. നബി(സ)യുടെ ഖുത്വ്ബ സന്ദര്‍ഭോചിതമായിരുന്നു. ഖത്വീബും ശ്രോതാക്കളും തമ്മില് ഖുത്വ്ബക്കിടയില് ആശയവിനിമയവും നടന്നിരുന്നു. ജനങ്ങള്‍ക്കെല്ലാവര്‍ക്കും ആശയം മനസ്സിലാക്കാനും സാധ്യമായിരുന്നു. പക്ഷേ, കേരളത്തിലെ ശാഫിഈകളുടെ അറബി ഖുത്വ്ബകളില് ഇതൊന്നും സാധ്യമല്ല. എന്തുകൊണ്ടാണത്?\n''അബൂ സഈദുല് ഖുദ്‌രി (റ) പറയുന്നു; ചെറിയ പെരുന്നാള് ദിവസവും ബലിപെരുന്നാള് ദിവസവും മൈതാനത്തേക്കു ചെന്നാല് നബി (സ) ആദ്യം നമസ്‌കാരമാണ് നിര്‍വഹിക്കുക. അത് കഴിഞ്ഞാല് ജനങ്ങളെ അഭിമുഖീകരിച്ച് എഴുന്നേറ്റുനില്‍ക്കും. ജനങ്ങള് അവരുടെ അണികളില് തന്നെയിരിക്കും. നബി (സ) അവര്‍ക്ക് തത്ത്വോപദേശം നല്‍കും. അവരോട് പലതും കല്‍പിക്കും. ഒരു പട്ടാളത്തെ രൂപീകരിച്ച് വല്ല ഭാഗത്തേക്കും അയക്കാന് അവിടുന്ന് ഉദ്ദേശിക്കുന്നുണ്ടെങ്കില് ആ പട്ടാളത്തെ അവിടെ വെച്ച് രൂപീകരിക്കും. വല്ല കാര്യവും കല്‍പിക്കാനാണ് ഉദ്ദേശിക്കുന്നതെങ്കില് അത് കല്‍പിക്കും. എന്നിട്ട് അവിടുന്ന് അവിടെനിന്ന് പിരിഞ്ഞുപോകും....'' (ബുഖാരി)\nഒരു ഖത്വീബ് ഒരു വര്‍ഷത്തില് നടത്തിയ ഖുത്വ്ബകള് ഗ്രന്ഥമാക്കിവെച്ച് അതിലെ ഓരോ അധ്യായവും ഓരോ വെള്ളിയാഴ്ചയും വായിക്കുക എന്ന സമ്പ്രദായം ഇസ്‌ലാമിക പാരമ്പര്യത്തിനും പ്രമാണങ്ങള്‍ക്കും നിരക്കാത്തതാണെന്ന് ഈ ഹദീസ് പഠിപ്പിക്കുന്നു. നമസ്‌കാരത്തിനു മുമ്പ് ബലിയറുത്തതിനെപ്പറ്റി പറയുന്ന ഖുത്വ്ബയും പട്ടാളസംഘം രൂപീകരിച്ചയക്കുന്നതിനെപ്പറ്റിയുള്ള ഖുത്വ്ബയും രേഖപ്പെടുത്തപ്പെടുകയും അത് മിമ്പറില്‍നിന്ന് വായിക്കുകയും ചെയ്യുന്ന അവസ്ഥയുണ്ടായി എന്ന് സങ്കല്‍പിക്കുക. എന്നാല് ഖുത്വ്ബയില് നബി(സ)യെ പിന്തുടര്‍ന്നു എന്ന് അവകാശപ്പെടാന് അത്തരം ഉലമാക്കള്‍ക്ക് സാധിക്കുമോ?\nഹംദ്, സ്വലാത്ത് തുടങ്ങിയവ അറബിയില് ചൊല്ലി ഉപദേശഭാഗം പ്രാദേശിക ഭാഷയിലായാല് ഖുത്വ്ബ കൊണ്ട് ഇസ്‌ലാം ഉദ്ദേശിച്ച ലക്ഷ്യം പൂര്‍ത്തിയാകും.\nതവസ്സ്വുല് പരിചയപ്പെടുത്തേണ്ടി വരുമ്പോള് സദസ്സില്‍നിന്നൊരാള് മഴക്കുവേണ്ടി പ്രാര്‍ഥിക്കണമെന്ന് നബി(സ)യോട് പറയുകയും അവിടുന്ന് പ്രാര്‍ഥിക്കുകയും മഴ ലഭിക്കുകയും ചെയ്തതും, പിറ്റേ ആഴ്ച മഴ ശമിപ്പിക്കാന് പ്രാര്‍ഥിക്കണമെന്നു പറയുകയും നബി (സ) യുടെ പ്രാര്‍ഥനയുടെ ഫലമായി മഴ നിലയ്ക്കുകയും ചെയ്തത് ഉദ്ധരിക്കാറുണ്ടല്ലോ. ആ ഹദീസിന്റെ റിപ്പോര്‍ട്ടറായ അനസ് (റ) പറയുന്നത് 'നബി (സ) വെള്ളിയാഴ്ച ഖുത്വ്ബ നിര്‍വഹിച്ചുകൊണ്ടിരിക്കെ ഒരു ഗ്രാമീണന് എഴുന്നേറ്റ്, റസൂലേ, ഞങ്ങളുടെ ധനം (വരള്‍ച്ചയാല്) നശിച്ചു' എന്ന് പറഞ്ഞുവെന്നാണ്. അപ്പപ്പോഴുണ്ടാകുന്ന കാര്യങ്ങള് ശ്രോതാക്കള്‍ക്ക് ഖത്വീബില്‍നിന്ന് പരിഹാരം തേടാം എന്നതിന്ന് മറ്റൊരു തെളിവാണീ ഹദീസ്. അത് നടക്കണമെങ്കില് ഖുത്വ്ബ ജനങ്ങള്‍ക്ക് മനസ്സിലാക്കാന് കഴിയണം. ഇത് പഴയ കാലത്തെ ശാഫിഈ പണ്ഡിതന്മാര് അംഗീകരിക്കുകയും അതുപ്രകാരം ഖുത്വ്ബകളില് പ്രാദേശിക ഭാഷ ഉപയോഗിച്ചുപോരുകയും ചെയ്തിരുന്നു. ഈനില 1947 വരെ കേരളത്തില് തുടര്‍ന്നുപോന്നു. പിന്നീട് 1947-ല് മീഞ്ചന്തയില് വെച്ച് നടന്ന സമസ്തയുടെ 17-ാം വാര്‍ഷിക സമ്മേളനത്തില് അതിനെതിരില് പാസ്സാക്കിയ പ്രമേയത്തില് പറയുന്നു:\n''ജുമുഅ ഖുത്വ്ബയില് അറബിയല്ലാത്ത മറ്റു ഭാഷകള് ഉപയോഗിക്കുന്നത് നല്ലതല്ലാത്തതും ബിദ്അത്ത് മുന്‍കറത്തും ആണെന്ന് ഈ യോഗം തീര്‍ച്ചപ്പെടുത്തുന്നു. ഖുത്വ്ബ പരിഭാഷ നടപ്പിലുള്ള ജുമുഅത്ത് പള്ളി ഭാരവാഹികളോടും ഖത്വീബുമാരോടും ഇതു നിര്‍ത്തല് ചെയ്‌വാന് ഈ യോഗം ഉപദേശിക്കുകയും ചെയ്യുന്നു.''\nഈ തീര്‍പ്പിലെത്തിയപ്പോള് മേല് ഉദ്ധരിച്ച ഹദീസുകളെ അവര് പരിഗണിച്ചതേയില്ല. നബി(സ)യുടെ ഖുത്വ്ബക്കിടയില് ജനങ്ങള് ചോദ്യം ചോദിച്ചതിനെയും തഹിയ്യത്ത് നമസ്‌കരിക്കാതെ ഖുത്വ്ബ കേള്‍ക്കാനിരുന്നവനോട് നമസ്‌കരിക്കാന് പറഞ്ഞതിനെയും പറ്റി ചിന്തിച്ചാല് ഖുത്വ്ബ ജനങ്ങള്‍ക്ക് മനസ്സിലാക്കാനുള്ളതാണ് എന്ന് വ്യക്തമാവും. ഇമാം നവവി (റ) പറയുന്നു:\n''ഖത്വീബിന്ന് ആവശ്യമായാല് ഖുത്വ്ബക്കിടയില് സംസാരിക്കാമെന്നും അത് പ്രസംഗകന്നും അല്ലാത്തവര്‍ക്കും അനുവദനീയമാണെന്നും ഈ ഹദീസില്‍നിന്ന് തെളിയുന്നു. ഖുത്വ്ബയില് നന്മ ഉപദേശിക്കലും സല്‍ക്കര്‍മങ്ങളിലേക്ക് വഴികാണിക്കലും ഏത് സ്ഥലത്തും അനുവദിച്ചതാകുന്നു'' (ശറഹു മുസ്‌ലിം 3/430).\nഖുത്വ്ബ നിര്‍വഹിക്കുന്നത് നമസ്‌കാരത്തിലേതുപോലെ പടിഞ്ഞാറോട്ട് തിരിഞ്ഞു നിന്നുകൊണ്ടാകരുത് എന്നു കല്‍പിക്കപ്പെട്ടതിലെ തത്ത്വം (മുഖാമുഖം ആയിരിക്കണം) ശ്രോതാക്കളുടെ ശ്രദ്ധ പൂര്‍ണമായി ഖുത്വ്ബയിലായിരിക്കാന് വേണ്ടിയാണെന്ന് വ്യാഖ്യാനിച്ചവരുണ്ട്. ഖസ്തല്ലാനി പറയുന്നു:\n''ഇമാം ജനങ്ങളെയും ജനങ്ങള് ഇമാമിനെയും അഭിമുഖീകരിക്കണമെന്നു പറയുന്ന അധ്യായമാണിത്. ഇങ്ങനെ പരസ്പരം അഭിമുഖീകരിക്കണമെന്ന് നിര്‍ദേശിക്കപ്പെട്ടത് ശ്രോതാക്കള് മറ്റൊന്നിലേക്കും ശ്രദ്ധ തിരിഞ്ഞുപോകാതെ ഇമാം പറയുന്ന ഉപദേശം കേട്ടുമനസ്സിലാക്കി ഇതുവഴി ഖുത്വ്ബ പ്രയോജനപ്പെടുത്തി കര്‍മജീവിതം പ്രായോഗികമാക്കാനാണ്'' (ഇര്‍ശാദുസ്സാരി)\nഈ ഉദ്ധരണി മദീനയില് നബി (സ) ഖുത്വ്ബയിലൂടെ നിര്‍വഹിച്ച ദൗത്യം ഉള്‍ക്കൊള്ളുന്നുണ്ട്. അന്ന് ജനങ്ങള് ഖുത്വ്ബകളിലൂടെ സംസ്‌കരിക്കപ്പെട്ടിരുന്നു. കാരണം, നബി (സ്വ)യുടെ ഖുത്വ്ബ അവര്‍ക്ക് മനസ്സിലാകുന്ന ഭാഷയിലായിരുന്നു.\nഇമാം ശാഫിഈ പറയുന്നു. ''ജുമുഅ ഖുത്വ്ബയിലും മറ്റെല്ലാ ഖുത്വ്ബകളിലും ഖത്വീബ് തനിക്കാവശ്യമുള്ളതോ, മറ്റുള്ളവര്‍ക്ക് പ്രയോജനപ്പെടുന്നതോ ആയ കാര്യങ്ങള് ജനങ്ങളുടെ ഭാഷയില് സംസാരിക്കുന്നതില് വിരോധമില്ല'' (അല് ഉമ്മ് 4/521).\n'കലാമുന്നാസി' ല് ജനങ്ങള്‍ക്ക് ഉപകാരപ്പെടുന്നത് ഖത്വീബിന്നു പറയാം എന്ന ഇമാം ശാഫിഈയുടെ അഭിപ്രായത്തിന്നെതിരാണ് 'സമസ്ത'യുടെ മീഞ്ചന്ത പ്രമേയം. ജനങ്ങളുടെ സംസാരഭാഷക്കാണ് 'കലാമുന്നാസ്' എന്ന് പറയുന്നത്. ജനങ്ങള്‍ക്കുപകാരപ്പെടുന്ന കാര്യങ്ങള് എന്നതുകൊണ്ടുള്ള ഉദ്ദേശ്യം സ്വര്‍ഗത്തോട് ആഗ്രഹവും നരകഭയവും ഉണ്ടാക്കുന്ന കാര്യങ്ങളാണ്. അതാണല്ലോ മാതൃഭാഷയിലെ ഖുത്വ്ബകളില് നടക്കുന്നത്, നടക്കേണ്ടതും.\nഇമാം നവവി(റ)യും ഇതേ ആശയം പ്രകടിപ്പിച്ചിട്ടുണ്ട്.\n''രണ്ടാമത്തെ വീക്ഷണമനുസരിച്ച് അത് (അറബിയിലാകല്) അഭികാമ്യമാണ്; ഖുത്വ്ബയുടെ ഉപാധിയല്ല. കാരണം ഖുത്വ്ബയുടെ ഉദ്ദേശ്യം ഉപദേശം നല്‍കലാണ്. ഇത് എല്ലാ ഭാഷകള് കൊണ്ടും സാധിക്കാവുന്നതാണ്'' (ശറഹുല് മുഹദ്ദബ് 4/520).\nഉപദേശങ്ങള്‍ക്കും കരാറുകള്‍ക്കുമുള്ള പൊതു നിബന്ധന അത് പരസ്പരം മനസ്സിലാകണം എന്നതാണ്. നികാഹ് ചെയ്തുകൊടുക്കുമ്പോള് സാധാരണ അറബിയോടൊപ്പം മലയാളവും പറഞ്ഞുകൊടുക്കാറുണ്ടല്ലോ. 'സവ്വജ്തുക വ അന്‍കഹ്തുക ബിന്‍തീ ഹഫ്‌സ-എന്റെ മകള് ഹഫ്‌സയെ ഞാന് നിങ്ങള്‍ക്ക് ഭാര്യയാക്കിത്തന്നു, വിവാഹം ചെയ്തുതന്നു' എന്നിങ്ങനെയാണ് നികാഹ് വാചകം. നബി (സ) വിവാഹവേളയില് അറബിയല്ലാത്ത ഭാഷ ഉപയോഗിച്ചു എന്ന് തെളിവ് നിരത്തിക്കൊണ്ടല്ല മലയാളപദങ്ങള്‍കൊണ്ട് നികാഹ് നടത്തുന്നത്. പറഞ്ഞ കരാര് മനസ്സിലാവണം എന്നതാണ് അതിലെ തത്ത്വം എന്നു ബോധ്യപ്പെട്ടതുകൊണ്ടാണ്. നബി (സ) അറബിയല്ലാത്ത ഭാഷയില് ഖുത്വ്ബ നടത്തിയിട്ടുണ്ടോ എന്ന് ചോദിക്കുന്നവര്‍ക്ക് നബി (സ) അറബിയല്ലാത്ത ഭാഷ വിവാഹവേളയില് ഉപയോഗിച്ചിട്ടുണ്ടോ എന്നതിന് എന്തു മറുപടിയുണ്ട്?\nസ്വഹാബിമാര് വിജ്ഞാനികളാകാന് നബി(സ)യുടെ ഖുത്വ്ബകള് വളരെയധികം സഹായകമായിരുന്നു. നമസ്‌കാരം പോലെ പദപ്രധാനമല്ല ഖുത്വ്ബ എന്നു തെളിഞ്ഞിരിക്കെ അത് ലക്ഷ്യമിടുന്ന ആത്മീയ ബോധവല്‍ക്കരണം സാധ്യമാകാന് അതിലെ ഉപദേശഭാഗങ്ങള് മാതൃഭാഷയിലാക്കി 'മീഞ്ചന്ത പ്രമേയ'ത്തിനു മുമ്പുള്ള അവസ്ഥയിലേക്ക് തിരിച്ചുപോകാന് തയാറാകേണ്ടതുണ്ട്.\nഇ.കെ.എം പന്നൂര്: കൊടുവള്ളിക്കടുത്ത പന്നൂര് സ്വദേശി. വിചിന്തനം വാരികയുടെ എഡിറ്റര്. മനസ്സിന് മധുരം, സ്വര്‍ഗവും സ്വര്‍ഗപാതയും, സ്ത്രീ പള്ളിപ്രവേശം, ഖാദിയാനിസം, ജവാബ് തുടങ്ങി മുപ്പതോളം പുസ്തകങ്ങള് പ്രസിദ്ധീകരിച്ചിട്ടുണ്ട്. അരീക്കോട് പത്തനാപുരത്ത് താമസം. ഫോണ്: 9447393055.


അക്ഷയ് കുമാറിന്‍റെ ലക്ഷ്മി ബോംബ് ഓണ്‍ലൈന് റിലീസിനൊരുങ്ങുന്നു എന...\nഅക്ഷയ് കുമാറിന്‍റെ ലക്ഷ്മി ബോംബ് ഓണ്‍ലൈന് റിലീസിനൊരുങ്ങുന്നു എന്ന് റിപ്പോര്‍ട്ട്\nസിനിമയുടെ പോസ്റ്റ്-പ്രൊഡക്ഷൻ ബാക്കിയുണ്ടെങ്കിലും ജൂൺ മാസത്തോടെ ചിത്രത്തിന്‍റെ എല്ലാ ജോലികളും തീരുമെന്ന പ്രതീക്ഷയിലാണ് നിർമ്മാതാക്കൾ\n26 Apr, 2020 at 06:37 AM\nകോവിഡ് 19 വ്യാപനത്തെത്തുടർന്ന് ചലച്ചിത്രമേഖല പൂര്‍ണ സ്തംബനത്തിലാണ്. സിനിമാ തിയേറ്ററുകള് അടച്ചിട്ടതിലൂടെ ഒരുപാട് സിനിമകളുടെ റിലീസ് വൈകുകയാണ്. സിനിമകൾ റിലീസ് ചെയ്യുന്നതിനുള്ള കാലതാമസം മറികടക്കാൻ ഓണ്‍ലൈന് പ്ലാറ്റ്ഫോമുകളിലൂടെ പ്രേക്ഷകരിലേക്കെത്താനുള്ള ഒരുക്കത്തിലാണ് ബോളിവുഡ് എന്നാണ് പുറത്തുവരുന്ന റിപ്പോർട്ടുകൾ.\nഅക്ഷയ് കുമാർ നായകനായ പുതിയ ചിത്രം 'ലക്ഷ്മി ബോംബ്' ഓൺലൈൻ സ്‌ട്രീമിംഗ് പ്ലാറ്റ്‌ഫോമിൽ റിലീസിന് ഒരുങ്ങുന്നു എന്ന് ചില ദേശീയ മാധ്യമങ്ങൾ റിപ്പോർട്ട് ചെയ്യുന്നു. മെയ് 22ന് റിലീസ് ചെയ്യാനിരുന്ന സിനിമയുടെ റിലീസ് അവകാശം സ്വന്തമാക്കാൻ ഡിസ്‌നി പ്ലസ് ഹോട്സ്റ്റാർ മുന്നോട്ടു വന്നെന്നാണ് റിപ്പോർട്ട്. അക്ഷയ്, സംവിധായകൻ രാഘവ ലോറൻസ്, നിർമ്മാതാക്കൾ എന്നിവർ ഇത് പരിഗണിക്കുകയാണെന്നും റിപ്പോർട്ടുകളിലുണ്ട്.\nസിനിമയുടെ പോസ്റ്റ്-പ്രൊഡക്ഷൻ ബാക്കിയുണ്ടെങ്കിലും ജൂൺ മാസത്തോടെ ചിത്രത്തിന്‍റെ എല്ലാ ജോലികളും തീരുമെന്ന പ്രതീക്ഷയിലാണ് നിർമ്മാതാക്കൾ. ഒരു ട്രാന്സ്ജെന്ഡററിന്റെ ആത്മാവ് പ്രവേശിക്കുന്ന കഥാപാത്രമാണ് അക്ഷയ് ഈ ചിത്രത്തിൽ കൈകാര്യം ചെയ്യുന്നത്. സാരിയണിഞ്ഞ താരത്തിന്റെ ചിത്രങ്ങൾ വൈറൽ ആയിരുന്നു.\nആരുടെയെങ്കിലും വികാരം വ്രണപ്പെടുത്തിയെങ്കില് നിരുപാധികം ക്ഷമ ചോദിക്കുന്നു: താണ്ഡവ് ടീം


തിരുവനന്തപുരം, കൊല്ലം ജില്ലകളിൽ അതിശക്തമായ മഴക്ക് സാധ്യത; ഓറഞ്ച് അലേർട്ട്\nതിരുവനന്തപുരം, കൊല്ലം ജില്ലകളിൽ അതിശക്തമായ മഴയ്ക്ക് സാധ്യതയെന്ന് കാലാവസ്ഥാ നിരീക്ഷണ കേന്ദ്രത്തിന്റെ മുന്നറിയിപ്പ്. ദക്ഷിണ ശ്രീലങ്ക തീരത്തിനടുത്ത് തെക്ക് പടിഞ്ഞാറ് ബംഗാൾ ഉൾക്കടലിൽ ന്യൂനമർദ മേഖല രൂപംകൊണ്ടിട്ടുണ്ടെന്നും കന്യാകുമാരി മേഖലക്ക് മുകളിലായി ശക്തി പ്രാപിക്കാനിടയുണ്ടെന്നും മുന്നറിയിപ്പുണ്ട്. കേരള ലക്ഷദ്വീപ് തീരത്തിനിടയിൽ കടൽ വരും മണിക്കൂറുകളിൽ പ്രക്ഷുബ്ധമായേക്കും.\nമത്സ്യത്തൊഴിലാളികൾ കേരള തീരത്തും, കന്യാകുമാരി, മാലദ്വീപ്, ലക്ഷദ്വീപ് തീരത്തും മത്സ്യബന്ധനത്തിന് പോകരുത്. പോയവർ ഏറ്റവും അടുത്തുള്ള തീരത്ത് എത്രയും വേഗം എത്തിച്ചേരേണ്ടതാണെന്നും നിർദേശമുണ്ട്.\nഅടുത്ത5ദിവസത്തേക്ക് മഴ സംബന്ധിച്ചുള്ള കേന്ദ്ര കാലാവസ്ഥാ വകുപ്പിന്റെ ജില്ലാതല പ്രവചനം\n2019 ഒക്ടോബർ 29, 30 തീയതികളിൽ തിരുവനന്തപുരം, കൊല്ലം ജില്ലകളിൽ ഓറഞ്ച് അലേർട്ട് പ്രഖ്യാപിച്ചു. ഓറഞ്ച് പ്രഖ്യാപിക്കപ്പെട്ട ജില്ലകളിൽ ഒറ്റപ്പെട്ടയിടങ്ങളിൽ ശക്തമായതോ (115 mm വരെ മഴ) അതിശക്തമായതോ (115 mm മുതൽ 204.5 mm വരെ മഴ) ആയ മഴയ്ക്കുള്ള സാധ്യതയാണ് പ്രവചിച്ചിരിക്കുന്നത്.\nഒക്ടോബർ 28- തിരുവനന്തപുരം, കൊല്ലം, പത്തനംതിട്ട\n29-പത്തനംതിട്ട, ആലപ്പുഴ, കോട്ടയം, ഇടുക്കി\n30-പത്തനംതിട്ട, ആലപ്പുഴ, കോട്ടയം, ഇടുക്കി, എറണാകുളം\n31-കൊല്ലം, പത്തനംതിട്ട, ആലപ്പുഴ, എറണാകുളം, തൃശൂർ\nഒറ്റപ്പെട്ടയിടങ്ങളിൽ 24 മണിക്കൂറിൽ 64.5 mm മുതൽ 115.5 mm വരെ മഴ ലഭിക്കുന്ന ശക്തമായ മഴയാണ് പ്രവചിക്കപ്പെട്ടിരിക്കുന്നത്.\nവൈകുന്നേരങ്ങളിലെ കനത്ത മഴ താഴ്ന്ന പ്രദേശങ്ങളിൽ പ്രാദേശിക പ്രളയങ്ങളും മലയോര മേഖലയിൽ മലവെള്ളപ്പാച്ചിലും ഉരുൾപൊട്ടലും മണ്ണിടിച്ചിലും ഉണ്ടാകാനുള്ള സാധ്യതയുണ്ട്.\nപൊതുജനങ്ങളും സർക്കാർ സംവിധാനങ്ങളും സ്വീകരിക്കേണ്ട മുൻകരുതലുകൾ\nനദികളിലെ ജലനിരപ്പ് സസൂക്ഷ്മം നിരീക്ഷിക്കേണ്ടതും ജലനിരപ്പ് ഉയരുന്ന സാഹചര്യത്തിൽ അപകട മേഖലകളിലുള്ളവരെ ഉടനടി മാറ്റി താമസിപ്പിക്കേണ്ടതുമാണ്.\nഅണക്കെട്ടുകളിലെ ജലനിരപ്പുകളും വെള്ളം പുറത്തേക്കൊഴുക്കുന്നതും സംബന്ധിച്ച് ദുരന്ത നിവാരണ അതോറിറ്റി നിരന്തരമായി അപ്‌ഡേറ്റ് ചെയ്യുന്നുണ്ട്. ഡാമിൽ നിന്ന് വെള്ളം പുറത്തേക്കൊഴുക്കുമെന്ന് മുന്നറിയിപ്പ് ലഭിക്കുന്ന പശ്ചാത്തലത്തിൽ ഡാമുകളുടെ ഡൗൺ സ്ട്രീമിൽ താമസിക്കുന്നവർ പ്രത്യേകം കരുതൽ സ്വീകരിക്കേണ്ടതാണ്.\nഓറഞ്ച് അലേർട്ട് നിലനിൽക്കുന്ന പ്രദേശങ്ങളിൽ ശക്തമായ മഴയുണ്ടാകുന്ന പക്ഷം ഉരുൾപൊട്ടലും മലവെള്ളപ്പാച്ചിലിനും സാധ്യതയുണ്ട്. ആയതിനാൽ മലയോര മേഖലകളിലേക്കുള്ള രാത്രിയാത്ര ഒഴിവാക്കേണ്ടതാണ്. അപകട മേഖലയിൽ താമസിക്കുന്നവരുടെ കാര്യത്തിൽ പ്രത്യേക ശ്രദ്ധ പാലിക്കണം.\nഒറ്റപ്പെട്ടയിടങ്ങളിൽ ശക്തമായ മഴയുണ്ടാകുന്ന പശ്ചാത്തലത്തിൽ പൊടുന്നനെയുണ്ടാകാൻ സാധ്യതയുള്ള മിന്നൽ പ്രളയങ്ങളും വെള്ളക്കെട്ടും പ്രതീക്ഷിക്കേണ്ടതാണ്.\nകേരളത്തിലെ മുഴുവൻ ജില്ലകളിലും 24 മണിക്കൂറും അടിയന്തരഘട്ട കാര്യ നിർവഹണ കേന്ദ്രങ്ങൾ പ്രവർത്തിക്കുന്നുണ്ട്. സഹായങ്ങൾക്കും വിവരങ്ങൾക്കും ടോൾ ഫ്രീ നമ്പറായ 1077 ബന്ധപ്പെടുക.\nRead more on: climate alert\nബംഗാള് ഉള്‍ക്കടലില് രൂപപ്പെട്ട ന്യൂനമര്‍ദം തീവ്രന്യൂനമര്‍ദമായി; 24 മണിക്കൂറിനുള്ളില് ‘നിവര്’ ചുഴലിക്കാറ്റായി മാറാന് സാധ്യത\nഇന്ന് അതിശക്തമായ മഴ തുടരാൻ സാധ്യത; എട്ട് ജില്ലകളിൽ ഓറഞ്ച് അലേർട്ട്


Kariveppila കറിവേപ്പില: ശതകുപ്പ അഥവാ ചതകുപ്പ\nPosted by സു | Su at 3:15 PM\nആയുര്‍വേദത്തില് കിഴി ഇടാന് ഉള്ള മരുന്നുകളില് ഒന്നാണ് ഇവന്/ഇവള്\nഎല്ലാ കറി വച്ചു കൂട്ടിയാല് പിന്നെ ഞങ്ങള് എന്തു ചെയ്യും ശിവനേ :)\nദില്ല് (dill) -നു ശതകുപ്പ / ചതകുപ്പ എന്ന് മലയാളം പേരുണ്ടെന്ന അറിവ് എനിക്ക് പുതിയതാണ്.\nMarch 21, 2012 2:27 AM\nപണിക്കർ ജീ :) കിഴിയും വെക്കാം കറിയും വെക്കാം അല്ലേ?\nഏവൂ :) ഇഷ്ടമായെങ്കിൽ, പോസ്റ്റ് നന്നായീന്നു ഞാൻ വിചാരിച്ചേക്കാം അല്ലേ? ഞാൻ ദില്ലും പിടിച്ച് ഗൂഗ്ലിയപ്പോ പേരു കിട്ടി.\nശതകുപ്പയോ ഇതെന്തോന്ന് സാദനമാ??? നാട്ടുമരുന്നു വില്‍ക്കുന്നിടത് പോകേണ്ടി വരുമോ?\nഇതിന്റെ പേര് പരിചയമില്ലായിരുന്നു. ഈ സാധനമാണെന്ന് തോന്നുന്നു Shopping Mall ല് ഇരിയ്ക്കുന്നത് കണ്ടിട്ടുണ്ട്.\nകോമാളി :) ചിലയിടത്തൊക്കെ കിട്ടും. സൂപ്പർമാർക്കറ്റുകളിൽ ചിലപ്പോൾ കിട്ടും.\nശ്രീ :) ഇനി കാണുമ്പോൾ വാങ്ങിനോക്കൂ.\nഎനിക്ക് വിശക്കുന്നു ........... said...\nഞാനിവിടെ വഴിതെറ്റി വന്നതാ ....എന്നാലും വയറു നിറഞ്ഞു ..............\nAugust 09, 2012 12:37 AM